
Prefaţă 


Budismul Zen este o ştiinţă a trezirii minţii, o artă 
a iluminării spirituale. Practicată cândva în Asia de Est 
într-o largă varietate de forme, de către oameni de 
diverse culturi şi feluri de viaţă, învăţătura Zen nu este 
o dogmă ci o cale de limpezire şi elevare a conştiinţei. 

Zen este denumit „un transfer de cunoaştere efectuat 
în afara doctrinei, utilizând nu formulările literare ci 
acţiunea directă asupra minţii omeneşti, pentru ca aceasta 
să perceapă esenţa sa şi împlinirea prin iluminare“. 
Cunoscută în antichitate ca o şcoală a inimii luminate, 
poarta către sursă şi comunicarea directă de la o minte. 
la alta, disciplina Zen utilizează întregul spectru al 
învățăturilor budismului, concentrându-se asupra 
modalităţilor de utilizare practică a acestora. 

Toate învățăturile budiste se referă la una dintre 
cele două fațete fundamentale ale budismului, elevarea 
propriei persoane sau elevarea celorlalţi, înţelepciunea 
şi compasiunea, Aceste două etape ale budismului sunt 
transpuse în realitate prin mijloace practice utilizând 

ceea ce este cunoscut sub denumirea de cele şase sau 
zece perfecțiuni sau căi transcendentale. 

Semnificaţia acestor noţiuni poate fi reținută prin 
jocul de cuvinte pe care îl permite cuvântul sanscrit ce 
desemnează perfecțiunea, pāramitā, care în sens literar 
înseamnă „care a atins scopul“, sau „care a trecut 
dincolo“. În esență, păramităs pot fi numiţi parametrii 
budismului, valorile caracteristice fundamentale ale 
sistemelor budiste. 

Etapa elevării propriei persoane este caracterizată 
prin cele şase păramităs ale dăruirii, disciplinei, răbdării, 
energiei, meditaţiei şi iluminării. 

Tradițional, sunt definite trei forme principale de 
dăruire în budism: a oferi ajutor material, a oferi 
siguranţă și a oferi educație. A dărui înseamnă totodată 
renunțare, non-ataşameni. 

Tradițional există de asemenea trei feluri principale 
de disciplină: disciplina împiedicării răului, disciplina 
virtuţii constructive şi disciplina asociată cu concentrarea. 
Zen vorbeşte de asemenea despre disciplina fără formă 
a minții. 

În budism sunt practicate mai multe feluri de 
răbdare, între care răbdarea tolerării disprețului şi 
abuzului, răbdarea confruntării cu adevărurile dureroase 
şi răbdarea necesară acceptării adevărului ultim. 

Energia se referă la perseverența şi eroismul spiri- 
tual necesare depăşirii barierelor condiţionării, eliberării 
minții din limitele fără de folos ale obișnuinţei şi utilizării 
întregului ei potenţial. 

Meditaţia este necesară pentru ca practicantul 
să-şi poată focaliza atenţia într-un asemenea grad 
încât să-i permită acestuia alternarea la voinţă a 
percepţiei şi experienţei sinelui şi a lumii exterioare. 
Ştiinţa meditaţiei este elaborată şi perfecționată în budism 
până la un nivel de excepţie, conţinând nenumărate 
metode de acomodare a necesităţilor tuturor oamenilor 
de toate categoriile de potenţial şi capacitate. 

[luminarea se referă în mod obişnuit la o cunoaştere 
specială în budism, un simţ precognitiv sau intuitiv al 
esenței lucrurilor, funcționând spontan şi instantaneu fără 
intervenția gândirii raționale liniare. Acest simţ permite 
minții să funcționeze în întregul ei, la cel mai înalt nivel 
de obiectivitate şi integrare, eliberând ființa de iluzie. 

Există nenumărate variante de practică a celor 
şase păramităs, în funcţie de necesităţile individului. În 
fiecare caz însă, ele trebuie să fie combinate pentru a 
produce efectul dorit. De aceea, deşi cele şase 

păramităs pot fi înţelese ca având un sens de sine 
stătător, fiind privite ca o serie, este mai potrivit totuşi 
ca ele să fie înţelese ca un ciclu în care există 

intercorelaţii. În etapele timpurii de practică, cele şase 
perfecţiuni erau înfăţişate ca funcţionând în perechi 
complementare. 

Practicile de mai târziu recomandă ca realizarea 
fiecăreia dintre cele şase păramităs să le integreze pe 
toate celelalte, completându-le şi perfecționându-le. În 
înţelepciunea Zen, deschiderea interioară este adeseori 
înfăţişată ca o trezire sau iluminare, dar acest lucru 
semnifică un proces de integrare la nivel înalt a celor 


şase păramilăs, nu iluminarea supremă de care vorbesc 


scrierile sfinte budiste. 
dăruire 
disciplină răbdare 
energie meditaţie 
iluminare 

Acea iluminare perfectă şi supremă este atinsă prin 
îndeplinirea unui program mai avansat, care conține 
zece pāramitās menite să dezvolte capacitatea de a 
atinge nu doar un grad de iluminare suficient propriei 


persoane ci acel nivel spiritual la care să devină posibilă 
iluminarea şi a altora. 

Cele zece păramităs le includ pe cele şase despre 
care am vorbit, la care se adaugă alte patru perfecțiuni 
mai înalte, de un nivel de sofisticare crescut, cunoscute 
ca mijloacele, jurământul, puterea şi cunoaşterea. 

Mijloacele se referă la abilitatea de a deprinde şi 
de a utiliza tehnici adecvate pentru a elibera şi a ilumina 
alți oameni. Budismul a dezvoltat nenumărate asemenea 
mijloace de-a lungul veacurilor, cu scopul de a armoniza 
nevoile tuturor categoriilor de indivizi şi de tipologii 
psihologice colective, cu potenţialul de care dispun, în 
fiecare fază de evoluţie a civilizaţiei umane. 

Jurământul, sau obligaţia, este utilizarea voinţei 
direcționate cu scopul de a conecta conştiinţa individuală 
la conştiinţa unificatoare a lui Buddha, punând în legătură 
dezvoltarea propriei persoane cu binele celorlalți, într-o 
inseparabilă continuitate. Sunt descrise în literatură mai 
multe tipuri de jurăminte de binefacere şi iluminare, dar 
toate se bazează pe aceleaşi principii fundamentale. 

Puterea se referă la trezirea înaltelor capacități şi 
daruri spirituale în scopul utilizării tuturor celor zece 
păramităs. Deşi se crede că aceste capacități și daruri 
sunt inerente tuturor oamenilor şi că ele derivă din 
înzestrarea lor naturală, totuşi sunt ascunse lumii iluziilor 
şi ataşamentelor, şi de aceca ele devin utile numai prin 
practicarea concomitentă a celorlalte nouă pâramităs. 

Cunoaşterea, văzută ca a zecea păramită a 
budismului, este de o asemenea vastitate încât cu greu 
poate fi definită în toate particularităţile şi ramificaţiile 
sale. Sunt incluse în cunoaștere toate artele şi științele 
trezirii spirituale, ale înțelegerii de sine şi libertăţii 
interioare; ale perceperii adevărului absolut şi deli- 
mitării lui față de adevărul relativ şi convențional; 
ale armonizării intuiției, imaginaţiei şi rațiunii; 'ale 
scopului în viață precum și a modului de a acţiona 
pentru atingerea lui, dezvoltând abilitatea de a se 
adapta oricăror circumstanţe. 

Din cauza intercorelării lor şi a modului dinamic 
şi integrat de a acţiona, este de asemenea convenabil 
ca cele zece pâramităs să tie reprezentate ca un cerc 
sau ca o sferă. Şi în acest caz, aplicarea practică a 
celor zece păramităs se poate vizualiza ca începând 
cu perechi complementare ce delimitează cinci diametre 
sau plane şi atingând perfecțiunea în intercorelarea 
tuturor celor zece păramităs văzute ca un întreg. 

Datorită faptului că experimentarea celor zece 
păramităs este un proces de o infinită bogăție şi 
complexitate, s-au dezvoltat nenumărate metode de 
învăţare şi integrare a lor. Printre aceste multe tehnici 
este cunoscută în mod particular disciplina Zen, prin 
faptul că aceasta utilizează povestiri foarte concentrate 

ce pot amprenta mintea obişnuită cu impresii ale celor 
zece păramităs, conducând căutătorul spiritual către o 
viziune cuprinzătoare şi integrată a experimentări lor 

Aceste povestiri nu constituie istorie în sens 
convenţional. Multe povestiri Zen nu sunt scrise în cărţi 
şi, din această cauză, nu există nici o posibilitate de 
confirmare a lor prin istoriografia convenţională. Scopul 
real al povestirilor Zen nu este acela de a oferi o 
documentaţie asupra evenimentelor trecute, ci de a 
produce un efect anume asupra cititorului lor, aceasta 
fiind de fapt adevărata lor istorie. 

De asemenea, aceste povestiri nu sunt categoric 
reprezentări de modele de comportament, aşa cum se 
înțelege în mod curent. Personajele care apar în asemenea 
povestiri vin dintr-o lume care nu mai există şi, prin 
urmare, ele nu au valoare de model în înțelesul 
contemporan. 

Principiile şi practicile pe care le prezintă - cele 
zece 'păramilăs ale budismului - există însă şi pot 
produce efecte. De aceea ele pot fi înţelese şi aplicate 
şi astăzi, ca întotdeauna, aici sau oriunde în altă parte, 
într-o manieră potrivită condiţiilor particulare şi 
necesităților timpului, locului şi omului care le abordează. 


THOMAS CLEARY 

Poarta templului 


Era odată un om bogat, care se numea Hei- 
zayemon. El s-a străduit toată viața să dobândească 
virtuțile cerute de vechii înţelepţi. 

Un om foarte sârguincios şi studios, Hei-zayemon 
obişnuia să-şi cheltuiască banii în acte de binefacere 
şi caritate, 

El a ajutat mulţi copii din familii împovărate și a 
oferit personal bani pentru construcția de numeroase 
drumuri şi poduri în regiunea în care locuia, în beneficiul 
tuturor oamenilor din acele locuri. 

La moartea sa, Hei-zayemon a lăsat scris în 
testament că doreşte ca averea sa să fie întrebuințată 
pentru a continua de-a lungul generaţiilor opera de 
binefacere începută, lucru care s-a întâmplat întocmai, 
prin copiii şi nepoții săi. 

Se spune că într-o zi a apărut la uşa lui Hei- 
zayemon un călugăr budist. Acel călugăr auzise de 
bunăvoința lui Hei-zayemon, destul de neobişnuită în 
rândul bogaţilor acelor vremuri, şi venise să-i ceară 
bani pentru a construi poarta unui templu. 

Binefăcătorul i-a râs în faţă călugărului, spunându- 
i: „Ajut oamenii din cauză că nu suport să-i văd că 
suferă. Dar ce suferinţă poate fi în faptul că un templu 
nu are poartă?“ 


Profesorul Înaltului Preot 


A fost odată demult un preot al unei secte Zen, 
al cărui patron nu era altul decât nobilul provinciei. 
Când venea în capitală pentru a-l vizita pe nobil la 
reşedinţa sa oficială, preotul trebuia să călătorească cu 
mare pompă, cu alai numeros şi fanfară. 

Într-o asemenea călătorie, s-a întâmplat o dată că 
cel care conducea suita preotului a dorit să-şi cumpere 
încălțăminte nouă din localitatea în care se opriseră 
pentru popas. La recomandarea unuia dintre însoțitori, 
a fost chemat un bătrân despre care se spunea că face 
sandale din pai foarte bune. 

Când bătrânul a venit cu sandalele cerute, Înaltul 
Preot l-a văzut pe fereastra palanchinului său şi aproape 
că s-a speriat. 

Bătrânul meşter în confecționarea sandalelor nu 
era altul decât Tâsui, maestrul iluminat Zen care îi 
fusese profesor cu mulţi ani în urmă, până la misterioasa 
sa dispariţie din templu. 

Înaltul Preot a sărit numaidecât din palanchin, uimit 
şi stingherit, şi s-a prosternat în fața bătrânului maestru, 
arătându-i cel mai profund respect. 

Tosui l-a tratat cu bunătate şi au vorbit despre 
vremurile de altădată; dar când să plece, maestrul i-a 
spus preotului: „Nu te lăsa intoxicat de tovărăşia 
nobililor.“ 


Curăţenia inimii 

Un grup de cerşetori leproşi au venit odată 
împreună la maestrul Zen Bankei, un mare învăţător al 
oamenilor de rând. Bankei i-a primit la el, ba chiar 
i-a spălat pe cap şi i-a şters cu propriile lui mâini atunci 
când a venit vremea iniţierii. 

Tocmai atunci s-a nimerit să fie de față un anume 
domn, reprezentantul nobilului care credea în Bankei şi 
care chiar construise un templu în provincia sa pentru 
ca maestrul să poată să-şi prezinte învățătura oamenilor 
din acele locuri. 

Revoltat la vederea maestrului Zen care spăla pe 
cap pe cei de neatins, domnul respectiv s-a grăbit să 
aducă un vas cu apă curată pentru ca Bankei să se spele 
numaidecât pe mâini. 

Maestrul a refuzat însă, spunând: „Dezgustul tău 
este mai murdar decât rănile acestor sărmani.“ 

_ Bătrânul Vânzător de Ceai 


A fost odată un bătrân care avea o prăvălie 
ambulantă de ceai. El putea fi văzut tot timpul anului 
în împrejurimile pitoreşti ale orașului Kyoto, vechea 
capitală imperială a Japoniei. 

Primăvara căuta locurile cu cele mai frumoase 
flori, iar toamna alegea locurile cu cel mai bun frunziş; 
acolo își aducea ustensilele pentru prepararea ceaiului 
şi aştepta călătorii care se bucurau de frumusețea 
locurilor. 

Iubitorii de frumos din oraşul Kyoto erau încântați 
de acest comerţ şi obișnuiau să se adune acolo unde 
bătrânul îşi aşeza prăvălia. Bătrânul Vânzător de Ceai 
ajunsese să fie bine cunoscut în capitală. 

Puţini oameni ştiau însă că bătrânul era un maestru 
Zen. De tânăr studiase învățătura Zen şi vizitase maeştrii 
budişti de pe tot cuprinsul țării. Fiind mereu călător, nu 
avea posesiuni materiale, ci se devotase în întregime 
studiului budismului. 

După ce a atins iluminarea pe calea învățăturii 
Zen, el şi-a luat angajamentul de a studia în continuare 
Şi de a urmări elevarea sa spirituală, pentru a nu devia 
de la calea iluminării depline printr-o asumare prematură 
a autorității de maestru. 

După îndelungi călătorii, maestrul s-a reîntors în 
locurile natale, cu scopul de a-l ajuta pe primul său 
învățător Zen. Când acesta a murit, maestrul a numit unul 
dintre discipoli să conducă aşezământul spiritual în locul 
lui. 

Apoi a dispărut, a plecat la Kyoto, părăsind pentru 
totdeauna acel aşezământ. La vremea aceea spunea: 
„Faptul că omul îşi duce traiul în mod corect ţine de 
conştiinţa lui, nu de aparență. Nu doresc să trag foloase 
de pe urma călugărilor, să trăiesc pe cheltuiala altora.“ 

Aşa că a început să vândă ceai pentru a se întreține. 
Obişnuia să spună în glumă oamenilor: „Sunt sărac şi 
nu-mi pot permite să mănânc carne, sunt bătrân şi nu 
pot satisface o nevastă. Cel mai potrivit pentru mine 
este să fiu vânzător de ceai.“ 

În cele din urmă, maestrul a ars toate lucrurile cu 
care preparase ceaiul şi s-a retras în singurătate. 

A murit în sihăstrie în anul 1763, la vârsta de 
optzeci şi nouă de ani. 

Pe vremea când vindea ceai, bătrânul obişnuia să 
atârne la vedere următoarea inscripție: 

„Preţul ceaiului este atâta cât îmi dai, de la o sută 
de lire de aur la o jumătate de para. Poţi să bei şi 
gratis, dacă aşa vrei; dar nu-ți pot oferi o învoială mai 
bună decât aceasta.“ 

Când în cele din urmă şi-a ars ustensilele şi s-a 
retras, el a adresat coşului său următoarele cuvinte: 

„Am fost mereu singur şi sărac, fără un petec de 
pământ sau o sapă. Tu mi-ai fost de ajutor, însoţindu-mă 
pe munţii primăverii şi de-a lungul râurilor toamnei, 
vânzând ceai la umbra pinilor şi în crângurile de bambus. 
Niciodată nu mi-au lipsit banii cu care să-mi cumpăr 
de mâncare şi am apucat să trăiesc mai mult de 
optzeci de ani. 

Dar acum sunt atât de bătrân încât nu mai am 
puterea să te folosesc mai departe. Sunt aproape de 
sfârşitul zilelor mele, când trupul meu se va ascunde în 
Steaua Polară. De teamă să nu fii pângărit de mâini 
murdare în viitor, te recompensez cu Extazul Focului: 
transformă-te acum în vâlvătaia flăcărilor. 

Cum pot exprima această transformare? Când 
văpaia se va stinge, totul va fi consumat; munții înverziţi 
vor fi încă acolo, împodobiţi ca întotdeauna cu nori 
albi. Te încredinţez spiritului focului.“ 


Economie 


Sokai era atât de sărac încât nu avea alte haine 
în afară de o sigură robă, pe care o îmbrăca tot timpul 
anului, indiferent de vreme. 

Într-o zi de vară, SOkai şi-a spălat roba şi şi-a 
agățat-o într-un pom să se usuce. În timp ce aştepta să 
i se usuce roba, el s-a dus în cimitirul din spatele 
templului să se odihnească, fiind complet gol. 

Tocmai atunci nobilul provinciei a venit în vizită 
la mormântul tatălui lui, exact în acea zi, exact în acel 
cimitir. Inutil de spus cât de uimit a fost să vadă un 
călugăr gol stând acolo, printre morminte. 

Când nobilul l-a întrebat pe S&kai ce făcea acolo, 
acesta i-a explicat cu sinceritate situaţia. Peste măsură 
de mişcat de candoarea lui, nobilul i-a dăruit un rând 
de haine făcute anume pentru el. Mai târziu, când SOkai 
a devenit învăţător Zen, nobilul acelui ținut i-a devenit 
discipol. 


Zen la guvernare 


Într-o zi, guvernatorul unei anumite provincii l-a 
întrebat pe maestrul Zen Shâsan ce este esenţial în 
budism. 

Maestrul i-a spus: „Este esenţial pentru tine să 
stăpâneşti toată provincia asupra căreia eşti guvernator, 
de la un capăt la altul. Nu poţi face acest lucru atât 
timp cât eşti şovăitor. Dar păstrează atenția trează în 
fiecare moment și ia hotărârile oficiale cu bunătate şi 
compasiune. 

Apoi, mergând mai departe, trebuie să faci o 
distincție clară între diferitele naturi umane şi să ajungi 
să cunoşti pe fiecare om în parte. În general vorbind, 
dacă un conducător nu poate face diferența între oameni, 
ajunge să considere o mulțime de lucruri ca fiind 
ofensatoare. Şi atunci lasă furia sa să se lupte cu furia 
altora. Nu este aceasta o prostie?“ 


Mintea studioasă 


Studiile Minţii constituiau o mişcare de sine 
stătătoare, influenţată de știința Zen. Într-o zi, un aspirant 
al mişcării Studiile Minţii a venit la maestrul Zen Shâsan 
şi l-a întrebat care este esența budismului. 

Maestrul Zen i-a răspuns: „Budismul nu îţi arată 
cum să utilizezi intelectul tău discursiv pentru a-ți stăpâni 
trupul. Budismul îţi arată cum să utilizezi într-un mod 
pur momentul prezent, cum să nu-l iroseşti gândind la 
trecut şi la viitor. 

Din acest motiv îi sfătuiau strămoşii pe oameni să 
fie înainte de toate atenţi la timp: aceasta însemna să-şi 
păstreze în permanență mintea focalizată, netulburată de 
nici un lucru exterior, fie el bun sau rău, detaşată de ego.“ 

„Mai mult decât atât“, a continuat maestrul Zen, 
„pentru transformarea minţii este bine să observi legăturile 

cauză - efect. De exemplu, chiar dacă alții ne urăsc, nu 
trebuie să avem resentimente faţă de aceştia; trebuie să 
privim în interiorul nostru, întrebându-ne de ce ne-ar uri 
cineva fără motiv. Transformarea se va produce atunci 
când vom accepta că există neapărat o cauză în noi 
înşine pentru un asemenea comportament, ba chiar că 
ar putea exista şi alți factori cauzali ce nu au produs 
încă efecte. 

Acceptând că toate lucrurile nu sunt altceva decât 
cauze sau efecte, noi nu mai putem emite judecăţi bazate 
pe idei subiective. În întregul lor, lucrurile nu se petrec 
în acord cu ideile subiective; ele se petrec în acord cu 
legile Naturii. Dacă vei dobândi conştiinţa acestui fapt, 
mintea ta va deveni limpede.“ 


Indiferenţă 


Profesorul naţional Daită Kokushi, al cărui nume 
onorific înseamnă „Marele Iluminat, Profesorul Națiunii“, 
a fost unul dintre fondatorii renumitei şcoli de Rinzai 
Zen O-T5-Kan. El a murit în secolul al paisprezecelea. 

Potrivit obiceiurilor şcolilor Zen străvechi, Daitō 
a dispărut din mănăstire după ce a atins iluminarea, 
pentru a-și aprofunda realizarea spirituală trăind ca un 
necunoscut în mijlocul lumii. 

Nu mult după aceea, el a fost descoperit sub un 
pod din Kyoto, trăind în tovărăşia unor cerșetori fără 
adăpost. De atunci el a devenit profesorul împăratului. 

Odată Daită a scris un poem despre viaţa sa de 
proscris: 


Cel ce meditează 

vede oamenii 

venind şi trecând 

peste pod 

la fel cum arborii cresc adânc în munţi. 


Obiectivitate 


Maestrul Zen Tenkei era considerat unul dintre cei 
mai mari opt adepţi ai lui Buddha din acele timpuri. 
Maestru al tuturor şcolilor, Tenkei a contribuit la 
renaşterea disciplinei Zen la începutul anilor 1700, prin 
numeroșii săi discipoli iluminaţi şi totodată prin nume- 
roasele opere scrise atât în stil clasic cât şi contemporan. 

Odată Tenkei a citat faimosul poem al Profesorului 
Naţional Daitâ, oferind o variantă a sa personală: 


Cel ce meditează 
vede oamenii 
venind şi trecând 
peste pod 

exact aşa cum sunt. 

Zen şi Arta Guvernării 


Un anumit nobil obişnuia să-l cheme pe maestrul 
Zen Tenkei pentru a-l întreba despre esența budismului. 
Când maestrul era pe patul de moarte, nobilul respectiv 
a trimis din nou un mesager pentru a-l chema la el. 
Tenkei l-a trimis înapoi pe mesager, cu următoarea 
scrisoare: 

„A conduce o gospodărie şi a conduce un stat 
constituie deopotrivă o practică religioasă. Ia aminte la 
modul în care vei utiliza politicile omeneşti, astfel încât 
să fie armonie între conducător şi cei conduşi. Acesta 
este ultimul meu sfat.“ 


Ștergându-l la fund pe Buddha 


În grupul maestrului Zen Hakuin era un călugăr 
nebun care credea că a realizat identitatea de sine cu 
nimeni altul decât Buddha. El rupea foi din scrierile 
sfinte budiste şi le folosea ca hârtie de toaletă. 

Ceilalți călugări i-au cerut socoteală pentru un 
asemenea comportament, dar el nu lua în seamă dojana 
lor, spunând: „Ce este rău în a folosi scripturile budiste 
pentru a-l şterge pe Buddha la fund?“ 

Cineva i-a povestit maestrului Hakuin aceste lucruri, 
iar acesta l-a întrebat pe călugărul nebun: „Se spune că 

foloseşti scripturile budiste ca hârtie de toaletă. Este 
adevărat?“ 

Călugărul nebun a răspuns: „Da. Eu însumi sunt 
Buddha. Ce este rău în a folosi scripturile budiste 
pentru a-l şterge pe Buddha la fund?“ 

Hakuin a spus: „Greşeşti. De vreme ce este vorba 
de fundul lui însuşi Buddha, de ce să foloseşti 
hârtie veche, scrisă deja? Ar trebui să foloseşti hârtie 
albă curată.“ 

Călugărul nebun s-a ruşinat şi şi-a cerut iertare. - 


Conduită 


Un călugăr l-a întrebat pe maestrul Zen Bankei: 
„Nu-i aşa că este complet inofensivă starea de frivolitate 
ce poate să apară în mod spontan câteodată?“ 

Bankei i-a răspuns: „Aşa este dacă urmăreşti să 
pierzi adevărul.“ 


Arta minţii 


Un anume domn a venit la maestrul Zen Bankei 
pentru a-i cere părerea despre „arta minţii“. În loc să 
răspundă cu bunăvoință întrebării acestuia, Bankei 

l-a certat cu asprime: „Ştiu că ai alungat un învăţat laic 
pentru că nu i-ai putut recunoaşte valoarea. Cum poți si 
vii la mine acum să mă întrebi despre arta minţii?" 


O trezire 


Maestrul Zen Setsungen i-a spus elevului său Jijă 
„Dacă vei medita foarte intens timp de şapte zile ș 
şapte nopți fără întrerupere şi nu vei atinge în fina 
realizarea, poţi să-mi tai capul şi să faci din tigva me: 
oală de noapte.“ 

Nu, mult după aceasta, Jijo s-a îmbolnăvit di 
dizenterie. Luând o găleată, el s-a dus într-un loc retras 
s-a aşezat pe ea şi a început să-şi concentreze inten 
atenția. 

După ce a stat pe găleată timp de șapte zil 
încheiate, noaptea a simţit deodată că lume 
întreagă este asemeni unui câmp de zăpadă sul 
lumina strălucitoare a lunii, iar pe sine însuşi s- 
perceput ca şi cum întreg universul era prea mic pentr 
a-l cuprinde. 

A fost absorbit în această stare mult timp, pân 
când la un moment dat a tresărit la auzul unui sunet $ 
atunci a experimentat iluminarea. Trupul întreg i s- 


32 >` 100 povestiri despre iluminare 


acoperit de sudoare şi boala a dispărut. Pentru a celebra 
acest moment, el a scris apoi o poezie: 


Luminos, spiritual - ce sunt acestea? 

In clipa în care pleoapa îţi coboară peste ochi 
le-ai pierdut. 

Oala de toaletă este poleită cu lumină, 

În final, tot ce există sunt eu. 


Punctul ultim 


Preotului Zen Taigu i s-a cerut să devină stareţul 
unui templu. O femeie din partea locului, care pierduse 
un fiu, a venit la noul stareţ să-l roage să îndeplinească 
ritualul funerar pentru fiul ei. 

Femeia i-a spus preotului Zen: „M-aş simţi 
norocoasă dacă mi-aţi face favoarea să-mi acordaţi 
compasiunea dumneavoastră. Vă rog, spuneţi-mi, unde 
s-a dus copilul meu?“ 

Taigu nu i-a răspuns. Femeia a plecat plângând 
amar. 

Preotul Zen şi-a spus în sinea sa: „Credeam că am 
atins realizarea. Întrebarea femeii mi-a arătat însă că nu 
cunosc punctul ultim. La ce bun deci să fiu stareţul unui 
templu?“ 

Aşa că Taigu a renunțat la poziția sa şi a plecat 
să caute mai profund înţelegerea învăţăturii Zen. 

Prezența de spirit 


Un oarecare domn, elev al maestrului Bankei, 
era tânăr şi înnebunit după artele marțiale. Într-o zi 
el s-a decis să-i încerce maestrului „prezenţa de spirit“ 
atacându-l pe neașteptate cu o lance în timp ce acesta 
medita. 

Maestrul Zen a respins calm atacul, folosindu-și 
mătăniile. Apoi i-a spus tânărului: „Tehnica ta este încă 
imatură,; ţi-ai deplasat mintea mai întâi.“ 


„Nu te deranja” 


Mugaku a fost unul dintre fondatorii ştiinţei Zen 
în Japonia. Născut în China, el a experimentat pentru 
prima dată iluminarea la vârsta de doisprezece ani când 
a auzit un poem Zen, în timp ce se afla în vizită la un 
templu la ţară împreună cu tatăl lui: 


Umbrele bambuşilor mătură treptele, 

şi nici un fir de praf nu se clinteşte, 
Lumina lunii străpunge adâncul iazului, 
Nelăsând nici o urmă în apă. 


Când hoarda de mongoli condusă de Kublai Khan 
a pătruns în China de sud, în anul 1275, Mogaku a 

fugit din calea bătăliei; dar când şi provincia în care se 
refugiase a fost cotropită un an mai târziu, el s-a decis 
să înceteze să fugă. 

Luptătorii mongoli au atacat complexul 
mănăstiresc în care se afla Mugaku și toți ceilalţi 
călugări chinezi, precum şi lucrătorii mănăstirii, s-au 
ascuns ca şoarecii în găurile lor. 

Singur maestrul Zen a rămas să-i aştepte pe mongoli 
stând liniştit în meditație, iar când aceştia au venit, 
s-au apropiat de el şi i-au pus săbiile la gât, el a rămas 
neclintit. Într-o stare de calm perfect, Mugaku le-a 
recitat următoarea poezie: 


În tot universul, nu am atât pământ 
nici cât îi trebuie unei trestii să se nalte; 
Norocul este însă să descopăr 

că personalitatea este goală şi fenomenele 
deşarie. 

Adio, săbii ale imperiului mongol. 


Impresionaţi de liniştea şi curajul maestrului Zen, 
soldaţii mongoli şi-au pus în teacă săbiile şi au plecat. 
În anul 1280, Mugaku a fost invitat în Japonia de 
către H5j5 Tokimune, regent al shogunului. Când 
Tokimune l-a vizitat pe maestrul Zen în primăvara 

anului următor, Mugaku i-a scris regentului un mesaj de 
numai trei cuvinte: „Nu te deranja“. 

Tokimune i-a cerut o explicaţie iar maestrul Zen 
a spus: „La întâlnirea primăverii cu vara, Japonia de 
sud va fi cuprinsă de război; dar liniştea se va instala 
apoi pentru mult timp, aşa că nu-ți face griji.“ 

Chiar în acea toamnă, armata mongolă a atacat 
Japonia de sud, aşa cum prezisese maestrul Zen. Şi 
exact aşa cum acesta spusese, invadatorii au fost izgoniți 
şi pacea s-a instaurat curând. 


A Câştiga Fără A Încerca 


Calea de A Câştiga Fără A Încerca a fost o şcoală 
de arte marţiale fondată de un luptător pe nume 
Tsukahara Bokuden. O istorisire faimoasă despre acesta 
ilustrează numele şi metodologia şcolii lui. 

În cursul unei călătorii în estul Japoniei, Bokuden 
a traversat odată un golf cu ajutorul unei mici 
ambarcaţiuni în care mai erau alți şase pasageri. 

În timpul traversării apei, toți pasagerii au fost 
tăcuţi, cu excepția unui om voinic, zdravăn, care a 
vorbit tot timpul foarte tare, lăudându-se cu neîntrecutele 
sale puteri în artele marţiale. 

La început, Bokuden a încercat să aţipească, 
neluându-l în seamă pe lăudăros. Până la urmă însă, 

obosit de trăncăneala acestuia, Bokuden s-a întors către 
el şi i-a zis: „Bun, am ascultat până acum tot soiul de 
poveşti despre tine, nu-i așa? Ceea ce n-am putut pricepe 
din toate acestea sunt aberaţiile pe care le sustii în 
legătură cu artele marţiale. Eu însumi am practicat artele 
marţiale încă din tinereţe, şi am exersat conform regulilor 
stabilite, dar până acum nu mi-a dat niciodată prin cap 
să mă bat cu cineva. Tot ce m-am străduit să învăţ a 
fost cum să evit să pierd într-o posibilă confruntare.“ 

Auzind aceasta, lăudărosul a întrebat: „Dar ce şcoală 
de arte marţiale ai urmat?“ 

Buduken i-a răspuns: „A Câştiga Fără A Încerca, 
sau Calea de A Nu Pierde.“ 

La care acesta a replicat: „Dacă e vorba să câştigi 
fără a încerca, atunci de ce porți săbii?“ 

Bukuden i-a spus: „Cele două săbii ale “comunicării 
minte în minte” taie nodul îngâmfării şi mlădiţele gândurilor 
rele.“ 

Auzind acest răspuns, îngâmfatul l-a provocat pe 
Bokuden la o întrecere, spunând: „Dacă ne vom duela, 
vrei să spui că vei câștiga fără a încerca?“ 

Bokuden i-a răspuns: „În acest caz, chiar dacă 
sabia inimii mele este o sabie dătătoare de viaţă, fiindcă 
adversarul meu este un om rău, ea va deveni o sabie 
aducătoare de moarte.“ 

Nemaiputându-şi stăpâni mânia, îngâmfatul a 
poruncit numaidecât barcagiului să tragă la mal pentru 
ca el şi Bokuden să coboare. 

Bokuden i-a făcut pe furiş un semn cu ochiul 
barcagiului, apoi i-a spus lăudărosului: „Țărmul este un 
port aglomerat, nepotrivit pentru un duel. Îți voi arăta 
Calea de A Câştiga Fără a Încerca sau Calea de A 
Nu Pierde acolo, pe insulița aceea care se vede în fața 
noastră. Deşi sunt încredințat că ceilalți oameni din 
barca aceasta se grăbesc la treburile lor, dacă tu insişti 
atât de mult, trebuie neapărat să ne duelăm.“ 

Aşa că barcagiul a condus barca la acea insuliță 
şi cum au ajuns la mal, lăudărosul a şi sărit din barcă 
şi şi-a tras sabia de la cingătoare. „Haide, vino!“ i-a 
strigat el lui Bokuden. „O să-ţi despic capul în două!“ 

Fiind încă în barcă, Bokuden i-a răspuns: „Aşteaptă 
puţin. Calea de A Câştiga Fără A Încerca necesită 
să-mi calmez mai întâi mintea.“ Spunând aceasta, 
Bokuden şi-a tras săbiile din cingătoare, i le-a dat 
barcagiului şi apoi a luat vâslele din mâinile acestuia. 

Pentru o clipă, Bokuden a lăsat impresia că trage 
barca mai aproape de mal; apoi deodată a împins vâsla 
în direcţia opusă şi a ieşit cu barca în largul mării. 

Văzând aceasta, lăudărosul a început să strige: 
„Hei, de ce nu vii aici, la mal?“ 

Bokuden i-a răspuns râzând: „De ce aş veni? Dacă 

“ai vreo nemulțumire, atunci înoată tu până la mine şi am 

să-ţi dau o lecţie s-o ţii minte. Aceasta este Calea de 
A Câştiga Fără A Încerca!“ 


O retragere Zen 


Maestrul Zen Taigu a trăit mult timp retras în 
adâncul munților, în provincia situată la nord de Kyoto. 
El a scris o pereche de poeme, în amintirea şederii sale 
în acele locuri: 


Departe de agitația oraşului, 
Departe de confruntările de idei; 
Toamna mătur 

frunzele din apa râului, 
Primăvara ascult 

păsările cântând în copaci. 


Primăvara vine în lumea oamenilor 

cu mare şi adâncă bunătate; 

Fiecare floare înfloreşte 

proslăvindu-l pe Buddha. 

Surprinsă, zăpada 

s-a topit peste tot - 

Miriade de forme îşi ivesc frunţile 

ca o singură fiinţă, într-un concert unificator 

Temelia unui templu 


Când maestrul Zen Taigu a mers în oraşul capitală 
Edo, la mijlocul secolului al șaptesprezecelea, 
shogunul însuşi, Tokugawa Iemitsu, şi-a exprimat dorința 
de a-l întâlni pe maestru. 

Taigu a dispărut chiar în noaptea în care a fost 
invitat să-l vadă pe shogun. Nu s-a mai auzit nimic de 
el timp de zece ani. 

Într-o toamnă, Taigu a plecat într-o călătorie către 
nişte izvoare calde, unde intenţiona să-și trateze artrita. 
Întrucât drumul traversa Ținutul Zăpezilor, maestrul Zen 
şi-a petrecut iarna ca oaspete în casa unui budist pios. 

S-a nimerit că distinsul maestru Zen Gudō, ur 
vechi prieten al lui Taigu, a venit de asemenea în vizită, 
chiar în aceeaşi casă. 

Când guvernatorul provinciei a aflat de prezenţe 
celor doi mari maeştri Zen pe domeniul său, i-a invita 
numaidecât să poftească la reşedinţa sa, pentru a discut 
despre Învăţătură. 

Taigu suferea de artrită şi ambele picioare îi era 
înțepenite, aşa că obişnuia să stea pe o pernă groasă 
Când el şi Gud5 au ajuns la reşedinţa guvernatorului 
spre surpriza lor guvernatorul însuși i-a oferit lui Taigi 
o pernă groasă, ținând seama de infirmitatea acestui: 
şi tratându-l cu toată consideraţia. 

Gudo a spus atunci: „Domnule guvernator, sunteţi 
foarte receptiv, dar mă tem că nu veţi trăi mult.“ 

Taigu s-a înroşit la faţă şi a spus: „Vechiul meu 
prieten Gud nu prea ştie multe - spune oamenilor 
vorbe la întâmplare. Ce poate să ştie tinereţea imatură?“ 

Guvernatorul l-a lăudat pe Taigu, spunând: „Este 
într-adevăr potrivit pentru a fi profesor.“ 

Ca rezultat al acestei întâlniri, guvernatorul a 
construit un templu şi l-a numit pe Taigu primul maestru 
al templului. 


Învățând Zen 


Într-o zi, guvernatorul provinciei l-a întrebat pe 
maestrul Zen Taigu: „Se spune că Scrierile de la Stânca 
Albastră sunt primele scrieri Zen; este adevărat?“ 

Taigu i-a răspuns: „Da, este.“ 

Guvernatorul a cerut mai departe: „Te rog să-mi 
spui una sau două dintre aceste scrieri.“ 

Taigu a răspuns: „Mă tem că nu ai putea înţelege.“ 

Dar guvernatorul a continuat să-l roage, aşa că 
până la urmă Taigu a spus cu voce tare, reproducând 
prima formulare Zen din acea carte, „În vid nu este 
goliciune?.“ 

Guvernatorul a spus atunci : „Nu înţeleg.“ 

La care Taigu i-a răspuns: „i-am spus doar că nu 
eşti încă pregătit.“ 


Trecerea maestrului 


Ilustrul maestru Zen Bankei a murit în ultima decadă 
a secolului al şaptesprezecelea, într-un templu situat la 
ţară. La sfârşitul vieţii sale, discipolii l-au rugat să le 
lase un poem de despărțire, după un vechi obicei Zen. 

Maestrul a spus: „Am fost în această lume timp 
de şaptezeci şi trei de ani, dintre care patruzeci şi patru 
i-am petrecut învăţându-i pe alții cum să se elibereze 
pe calea disciplinei Zen. Tot ce v-am învăţat în aceşti 
ani, jumătate din timpul vieţii mele, este poemul meu 
de despărțire. Nu am ce alt poem să vă las. De ce să 
imit pe alţii şi să fac o confesiune pe patul de moarte?“ 

Spunând aceasta, marele maestru Bankei a părăsit 
planul fizic, stând perfect drept. 


Lampa singuratică 


Sonome era o bine cunoscută poetă şi o profundă 
căutătoare a tainelor budismului. Ea i-a scris odată 
maestrului Zen Unk5: „A nu căuta nicăieri nici 
realitatea nici falsul este rădăcina sursă a Marii Căi. 

Toată lumea cunoaşte acest lucru aşa încât, deşi aş putea 
să par lipsită de modestie, spun că nu constituie ceva atât 
de deosebit. Văzute prin sursa minţii, sălciile sunt verzi şi 
florile roşii. Aşa fiind, îmi petrec timpul recitând versuri şi 
compunând poezii. Dacă aceasta este o flecăreală fără 
rost, atunci şi scrierile sfinte sunt flecăreală fără rost. Îmi 
displace tot ce miroase a religie, iar practica mea zilnică 
este invocația, poezia, cântecul. Dacă voi merge în paradis, 
este foarte bine; dacă voi cădea în infern, este norocul 


st 


meu. 


În singurătate mi-am amintit 

Să nu caut cu mintea; 

flacăra verde a aprins deja 

lampa singuratică a inimii mele. 

În larmă sau tăcere, 

eu am oglinda clară 

a discernământului; el îmi dezvăluie în totalitate 
inimile pure din oameni. 


Nu este ceva existent, 

ce poate fi văzut sau cunoscut, 
dar nu este nici inexistent: 
astfel este lumina adevărului. 

Când Sonome era pe moarte, ea şi-a luat rămas 
bun de la lume cu următorul poem: 


Cerul toamnei luminat de lună 

şi căldura primăverii: 

Este un vis? Este real? 

Slăvit fie Buddha a! Luminii Infinite! 


Mai bună decât florile 


Într-o primăvară, creatorul de haiku Bash5 a decis 
să întreprindă o călătorie pentru a vedea florile dintr-un 
loc vestit pentru pitorescul lui. În timpul călătoriei, el 
a auzit de o sărmană fiică de ţărani, care era foarte 
devotată părinţilor ei. Dorind să o cunoască, Bash5 a 
mers să caute acea fată. Când a găsit-o, i-a dat acesteia 
toți banii pe care îi adunase pentru a-și plăti cheltuielile 
călătoriei. Apoi s-a întors acasă, fără să mai vadă florile. 

El a spus: „Anul acesta am văzut ceva mai bun 
decât florile.“ 


Comunicare 


Odată, când maestrul Zen Bankei tocmai se 
pregătea să plece dintr-un templu din capitală, unde 
se ducea din când în când să ţină predici, a venit la 
el un domn și i-a cerut să-şi amâne plecarea deoarece 

un anume nobil este frământat de o întrebare și doreşte 
să întâlnească personal un maestru Zen a doua zi pentru 
a afla răspunsul. Bankei a consimţit şi şi-a amânat 
plecarea. 

A doua zi nu a venit nobilul ci același domn, 
purtând un mesaj prin care nobilul spunea că îl rețin 
afaceri urgente şi deci nu poate veni să îl vadă personal 
pe maestru, dar că l-a rugat pe acel domn să-i pună 
în locul lui întrebarea lui Bankei şi să-i comunice pe 
urmă răspunsul. 

Când a auzit aceasta, Bankei a spus: „O problemă 
Zen este dificil de lămurit chiar şi prin comunicare 
directă; cu atât mai greu ar fi prin intermediul unui 
mesager.“ 

Şi cu acesta, maestrul Zen a încheiat ceea ce avea 
de spus. Rămas fără replică, domnul a plecat. 


healitate 


Maestrul Zen Tankei obişnuia să-şi admonesteze 
discipolii: „Ar trebui să fiți autentici în tot ce faceţi. 
Nimic din ceea ce este autentic în lume nu este 
neautentic în budism, şi nimic din cea ce nu este autentic 
în budism este autentic în lume.“ 

El spunea de asemenea: „Priviţi cu ochii voştri, 
ascultați cu urechile voastre. Nimic nu este ascuns în 
lume; ce aţi vrea să vă spun în plus?“ 


Buddha vindecător 


Tomomura Y ăshshi, „Prietenul Pinilor“, era din 
Nagasaki, pe vremea aceea singurul port al Japoniei 
deschis comerţului cu alte ţări. Se spune că Yüshõshi 
s-ar fi născut din legătura unui negustor chinez cu o 
prostituată locală. Când a intrat în afaceri ca medic şi 
a fost întrebat despre originea sa, Yishoshi a scris 
simplu că este fiul unei prostituate din Nagasaki. Oamenii 
l-au apreciat pentru onestitatea şi tăria sa de caracter. 

Potrivit mărturiei elevilor săi, YiishOshi nu era 
deloc preocupat de reputaţie sau profit, dar iubea binele 
şi disprețuia răul. Fiind interesat de budism şi având 
totodată o înclinație naturală pentru învățătura budistă, 
destinul său a fost să vindece oameni şi să salveze vieți. 
În acest scop, el a studiat atât artele medicale taoiste 
cât şi artele psihologice budiste utilizate de practicienii 
chinezi, după care a meditat trei ani zi şi noapte 
pentru a dobândi înțelegerea celor învăţate. 

Y ăshoshi oferea tratament medical la cerere, cu 
rezultate remarcabile. El şi-a făcut debutul în Tokyo, 

înainte de a împlini vârsta de treizeci de ani, şi a fost onorat 
cu invitații din partea nobililor de pe tot cuprinsul țării. Se 
spune de asemenea că a fost foarte apreciat de către 
fondatorii şi înaintaşii unei secte Obaku, o şcoală Zen 
chineză adusă de curând pe teritoriul Japoniei. 

Yiishâshi era de asemenea cunoscător al 
divinaţiei, geomanţiei şi astrologiei. Se spune că el 
preda aceste discipline elevilor săi, în funcție de 
capacitatea acestora. 

Una dintre trăsăturile lui Yiishâshi era aceea de a 
spune exact ceea ce gândea în discuțiile cu alți medici, 
indiferent dacă aceştia erau prieteni sau străini. Dacă 
vedea că greşesc, le explica de ce credea el acest lucru, 
adresându-li-se direct, fără nici o ezitare. Cum auzea pe 
cineva spunând ceva greşit, era numaidecât gata pentru 
o amplă argumentare. Spunea că procedează în acest 
mod pentru a-i ajuta pe ceilalți. În tot cazul, rezultatul 
a fost că unii medici l-au considerat nebun, iar alții l- 
au apreciat pentru sinceritate. Unii l-au blamat, alţii l-au 
slăvit. 


Ruşine şi conştiinţă 


Era odată un negustor care îl aprecia foarte mult 
pe călugărul Zen Hakuin pentru înaltele sale virtuți. 
El obişnuia să-i ofere călugărului din când în când 
bani şi diverse bunuri în dar. 

S-a întâmplat că fiica negustorului s-a îndrăgostit de 
un servitor, şi din legătura lor a rezultat un copil. Când 
negustorul mânios i-a cerut fetei o explicaţie, aceasta i- 
a spus că a rămas însărcinată cu călugărul Hakuin. 

Plin de furie, negustorul a spus: „Şi când te gândeşti 
că mi-am făcut pomană cu acest mişel timp de zece ani!“ 
Negustorul a luat copilul în braţe şi s-a dus direct la 
Hakuin. Cum a ajuns, i-a pus copilul în poală şi i-a 
ținut o lungă cuvântare, certându-l cu asprime. Apoi a 
plecat foarte supărat. 

Hakuin nu i-a răspuns, El a început să aibă grijă 
de copil, crescându-l ca şi când ar fi fost al lui. Oamenii 
l-au văzut mereu cu copilul şi au început să creadă la 
rândul lor că într-adevăr el este tatăl. 

Într-o zi de iarnă, când Hakuin plecase cu copilul 
în braţe să ceară de pomană din casă-n casă, mergând 
prin ninsoarea deasă, fiica negustorului i-a văzut şi a fost 
cuprinsă de remuşcări. Cu ochii în lacrimi, ea a mers la 
tatăl ei şi i-a mărturisit adevărul. 

Încremenit, negustorul nu ştia cum să iasă din 
încurcătură. El a mers într-un suflet la maestrul Zen 
Hakuin, i s-a aruncat la picioare şi l-a implorat să-l ierte. 

Hakuin a zâmbit și l-a întrebat: „Copilul are un 
alt tată?“ 

Zen în acţiune 


Maestrul Zen Man-am i-a scris unui discipol Zen 
laic: „Dacă doreşti să atingi rapid desăvârşirea tuturor 
adevărurilor şi să devii independent în faţa tuturor 
evenimentelor, nu este nimic mai potrivit decât 
concentrarea în activitate. De aceea li se spune 
discipolilor ştiinţelor mistice care urmează Calea să-şi 
desăvârşească practica spirituală în mijlocul lumii. 

Al treilea patriarh Zen a spus: Dacă doreşti să 
urmezi Calea Unităţii, nu respinge obiectul celor şase 
simțuri; aceasta nu înseamnă că trebuie să fii indulgent 
cu obiectele acestor simţuri, ci să păstrezi în mod 
continuu priza de conştiinţă asupra realităţii lor, fără a 
manifesta atracţie față de ele dar şi fără a le respinge, 
pe tot parcursul activităţii zilnice, aşa cum trece rața 
prin apă fără a-şi uda penele. 

Dacă, dimpotrivă, vei dispreţui obiectele celor şase 
simţuri şi vei încerca să te sustragi percepţiei lor, vei 
cădea în penibile tendințe escapiste şi nu vei cunoaşte 
niciodată împlinirea pe calea budismului. Dacă vezi cu 
claritate esenţa, atunci obiectele celor șase simţuri 
constituie ele însele meditaţie, dorinţele senzuale sunt 
chiar Calea Unităţii şi toate lucrurile existente sunt 
manifestări ale Realităţii. Pătrunzând în starea Zen de 

stabilizare a conştiinţei, nediferenţiată între mişcare şi 
tăcere, corpul şi mintea sunt deopotrivă eliberate şi 
liniștite.“ 


Virtuti ascunse, răsplată manifestată 


Maestrul Zen Hakuin obişnuia să povestească o 
întâmplare de pe vremea când era tânăr discipol şi 
călătorea cu scopul de a întâlni diverşi maeştri Zen, 
meditând asupra stării de vid prin care discipolii erau 
învăţaţi să-şi golească mințile de imagini subiective, 
pentru a le pregăti în vederea percepției adevărului obiectiv. 

Odată Hakuin călătorea în compania a doi călugări 
budişti. Unul dintre aceştia l-a rugat să-i ducă bagajul 
spunând că se simte slăbit şi bolnav. 

Tânărul Hakuin a consimțit numaidecât, retrăgându-și 
mintea de la greutatea bagajului suplimentar şi 
adâncindu-se şi mai mult în meditaţia sa asupra vidului. 

Observând zelul tânărului Hakuin, al doilea 
călugăr s-a hotărât la rândul lui să-şi despovăreze 
umerii de bagaje. Acuzând ca şi primul starea de 
slăbiciune, l-a rugat şi el pe Hakuin să-i ducă bagajele. 

În spiritul Buddhist al solicitudinii, Hakuin a luat 
şi al treilea bagaj şi şi-a continuat drumul, adâncindu-se 
în meditaţie mai intens ca niciodată. 

La un moment dat, cei trei călugări au ajuns 
într-un punct de unde nu-şi mai puteau continua călătoria 
decât cu barca, aşa că au mers la cel mai apropiat 
debarcader şi au urcat pe puntea unui bac. Complet 
epuizat, Hakuin a căzut într-un somn adânc. 

Când s-a trezit, tânărul discipol s-a simţit 
dezorientat pe moment. Părea că tocmai au acostat, dar 
el nu-şi amintea nimic din timpul călătoriei. 

Simţind un miros pătrunzător, a privit în jur şi a 
văzut că toți pasagerii erau verzi la faţă şi acoperiţi cu 
vomă. Şi toţi se uitau la el într-un fel foarte ciudat. 

Hakuin a aflat că în timpul traversării izbucnise o 
furtună foarte violentă care clătinase bacul atât de tare 
încât toți, fără excepţie, inclusiv barcagiul, suferiseră 
cumplit de rău de mare. 

Numai tânărul discipol, epuizat de căratul bagajelor 
celor doi însoțitori ai săi, care dormise tot timpul cât 
ținuse furtuna, nu fusese afectat. 

Acesta, spunea maestrul Hakuin, fusese modul în 
care înţelesese pentru prima dată, prin experiență 
proprie, că principiul conform căruia o calitate ascunsă 
este recompensată, este pe deplin adevărat. 


w 


Infernul vacuitătii 


Un samurai în slujba unui nobil din provincie, 
a trecut odată pe la maestrul Zen Hakuin. 

Maestrul l-a întrebat pe samurai: „Ce te aduce la 
mine?“ 

Samuraiul i-a răspuns: „Mi-a făcut întotdeauna 
plăcere să ascult învățăturile budiste. Din această cauză 
m-am îmbolnăvit.“ 

Hakuin a întrebat: „Cum se manifestă boala ta?“ 

Samuraiul i-a spus: „Am întâlnit prima dată un 
profesor Zen şi am început să caut principiul esenței 
minţii. Apoi am întâlnit un profesor al disciplinei Shingon 
şi am studiat textele religioase ezoterice. Rezultatul a 
fost că am căpătat îndoieli şi confuzie faţă de aceste 
două şcoli, astfel încât numai ce vedeam litera A şi 
mintea mi se umplea de imagini infernale. Când am - 
încercat să le opresc aplicând principiul esenței minții, 
cele două viziuni s-au ciocnit între ele, astfel încât 
mintea mi-a fost tulburată. Când dorm am coşmaruri iar 
când mă trezesc mintea începe să-mi lucreze neîncetat, 
preocupată de gândirea conceptuală.“ 

Hakuin a plesnit dezaprobator din limbă şi a 
spus: „Ştii ce este înspăimântător în infern?“ 

Samuraiul i-a răspuns: „Vederea vacuităţii! De 
această boală sufăr.“ 

Auzind aceasta, Hakuin l-a mustrat aspru, 
strigându-i: „Ticălos ce eşti! Samurai este acela care 
din loialitate pentru stăpânul lui trece prin apă şi prin 

foc și îşi expune trupul sulițelor şi săbiilor fără să clipească 
măcar. lar tu te sperii de vederea vacuităţii? Chiar acum 
să cobori în fiecare dintre aceste infernuri și să cercetezi 
ce este în ele!“ 

Samuraiul s-a plâns atunci: „Cum poate un 
îndrumător spiritual să trimită oamenii în stări 
infernale?“ 

Hakuin a râs şi a spus: „Infernurile pe care le- 
am explorat eu sunt în număr de optzeci şi patru de 
mii! După cum vezi, nu a mai rămas nici un loc unde 
să nu fi fost!“ 

Înţelegând în final tâlcul celor spuse de maestru, 
samuraiul s-a simţit cuprins de bucurie. 


Religie de fiecare zi 


Unul dintre cei mai mari nobili din vestul 
Japoniei a venit în vizită la maestrul Hakuin ca să- 
| roage să-i facă unele recomandări. S-a întâmplat că 
tocmai atunci o săteancă i-a adus maestrului niște 
prăjituri cu mei. Hakuin a luat prăjiturile şi i le-a 
oferit imediat nobilului. 

Obişnuit cu hrana bogată, nobilul nu mâncase 
niciodată mei. În plus, nu se putea înjosi să mănânce 
prăjiturile făcute de o femeie simplă. 

Hakuin a băgat de seamă reținerea acestuia şi i-a 
spus cu severitate: „Forţează-te să le mănânci; vei 

cunoaşte în acest fel tainele vieţii celor de rând. Învățătura 
mea nu este altceva decât acest lucru.“ 


Relaţii sociale 


În Japonia epocii feudale târzii, utilizarea anumitor 
bunuri era supusă unor reglementări care difereau în 
funcţie de clasa socială. În zona în care trăia maestrul 
Hakuin, era un negustor bogat, foarte conservator, care 
introdusese între regulile casei sale interdicția ca 
servitorii să folosească umbrele. Consecința acestui fapt 
a fost aceea că servitorii aveau totuşi umbrele, dar ei 
le ţineau acasă la prieteni şi le scoteau la iveală numai 
atunci când era neapărat nevoie. 

Într-o zi, o tânără servitoare din casa acestui 
negustor şi-a cumpărat o umbrelă şi a venit cu ea la 
maestrul Hakuin ca să-l roage să scrie pe umbrelă 
numele ei. Când a ajuns la templu, un îngrijitor a luat 
umbrela şi s-a angajat să transmită maestrului rugămintea 
femeii. El i-a explicat totodată maestrului Hakuin şi 
care erau regulile casei negustorului unde era angajată 
acea femeie. După ce a ascultat toate acestea, Hakuin 
a luat o pensulă şi a scris pe umbrela de hârtie: „Dacă 
plouă sau toarnă cu găleata, eu îi voi da ascultare 
stăpânului meu.“ 

Servitoarea a fost încântată. Analfabetă fiind, ea nu 
putea citi ce anume scrisese maestrul pe umbrelă. Şi-a 
închipuit fireşte că scrisese numele ei, aşa cum îl 
rugase. 

Într-o zi ploioasă, servitoarea a primit sarcina să 
îndeplinească un comision. Cum mergea pe drum, 
protejându-se de ploaie cu umbrela cea nouă, a băgat 
de seamă că lumea chicotea pe seama ei. Mirată de 
acest comportament, ea a întrebat până la urmă pe 
cineva ce scrie de fapt pe umbrela ei. Când a aflat ce 
scrie, femeia s-a dus furioasă la Hakuin să-i ceară 
despăgubire pentru umbrelă. În loc de aceasta, maestrul 
Zen a invitat-o să stea de vorbă despre cum trebuie 
să-şi îndeplinească îndatoririle faţă de cel care a 
angajat-o. Apoi Hakuin s-a dus să-l vadă personal 
pe acel negustor. „Să ştii că un servitor este ca şi un 
copil“, i-a spus el acestuia. Negustorul a fost atât de 
mişcat de marea compasiune a maestrului încât a 
schimbat regulile casei sale. 


Ploaia nocturnă 


Înainte de a merge să trăiască în munţi, maestrul 
Zen Ranryo a călătorit pretutindeni în ţară, în toate cele 
patru anotimpuri, fără a face distincţie între palate şi 

provincie, între orașe şi sate, ba chiar fără a evita 
magazinele de vinuri şi bordelurile. 

Dacă cineva îl întreba de ce procedează în acest 
fel, maestrul Zen spunea: „Calea mea este aici, unde 
s-a nimerit să fiu. Nu pot omite nimic din ceea ce există.“ 

Mai târziu, Ranryo a mers în munţi unde şi-a 
construit o colibă modestă și a trăit în simplitate şi 
austeritate, continuându-și practica Zen. 

Lui Ranryo îi plăceau în mod deosebit ploile 
nocturne. El ardea tămâie şi stătea de veghe în nopţile 
ploioase până se crăpa de ziuă. Localnicii satelor de 
munte, care nu-i cunoșteau numele, obişnuiau să-l 
numească „Călugărul ploilor de noapte“. Acest lucru îl 
amuza pe Ranryo, aşa încât a început să utilizeze numele 
Ploaia Nocturnă ca pseudonim literar. 

Odată cineva l-a întrebat pe Ranryo despre 
meritele comparative ale meditaţiei Zen şi ale practicii 
Tărâmul Pur al Budismului, care se îndeplinea în 
memoria lui Buddha și consta în a recita numele lui 
Buddha al Luminii Infinte. Ranryo i-a dat răspunsul 
sub forma unui poem: 


Meditaţia Zen şi Memoria lui Buddha 
sunt ca doi munţi; 

Potenţiale mai înalte sau mai joase 
divid lumea unică. 

Când ajung sus, toți văd la fel 

luna scânteind pe creastă; 

Păcat numai de aceia care nu au credinţă 
şi suferă la urcare. 


Poarta compasiunii 


Jimon era fiica unui samurai. Mama ei a murit 
când ea avea unsprezece ani iar tatăl ei s-a stins şi el 
câţiva ani mai târziu, când fata împlinise cincisprezece 
ani. Când a împlinit optsprezece ani, Jimon şi-a ras 
părul şi a devenit călugăriță. 

Fata era plină de bunătate şi compasiune şi făcea 
tot ce putea pentru a-i ajuta pe cei care aveau nevoie. 
Intr-o noapte de iarnă, în timpul unei teribile furtuni 
de zăpadă, doi copii cerşetori au bătut la uşa ei. 
Păreau atât de înghețaţi încât ea şi-a scos imediat 
roba şi le-a dat-o lor. 

Cu această ocazie, ea a compus un poem: 


Sărmani nefericiţi - 

ce crude sunt aceste mâneci 

prea strâmte pentru a-i feri de ger 
când ei petrec 

o noapte de iarnă afară. 

Într-o altă noapte friguroasă, a intrat în coliba ei un 
hoţ, căutând bani sau altceva de valoare. Jimon a rămas 
calmă şi a spus: „Sărmanul de tine! Mi te închipui 
traversând câmpii şi munţi ca să vii aici într-o noapte 
friguroasă ca aceasta! Aşteaptă te rog, am să pregătesc 
ceva ca să încălzeşti!“ 

Spunând aceasta, Jimon a fiert un terci şi l-a 
chemat să se aşeze lângă foc. După ce a mâncat, ea 
i-a spus: „Eu am renunțat la cele lumești, aşa că nu 
am nimic de valoare. Dar poţi lua orice doreşti din 
ceea ce am. 

Ar fi totuşi ceva ce aș vrea să-mi dai în schimb, 
Te-am privit cu atenţie şi mi-ai făcut impresia că ai 
putea duce o viaţă decentă, îndeplinind orice fel de 
muncă sau afacere ai dori. Şi totuși iată-te în această 
stare de mizerie, disprețuindu-te nu numai tu însuţi, 
ci şi familia ta. Nu este aceasta o ruşine? 

Aş vrea să-ţi schimbi atitudinea şi să renunţi la 
tâlhărie. Ia orice doreşti din coliba mea şi vinde acele 
lucruri pentru bani. Apoi apucă-te de o treabă 
onorabilă. Vei fi cu mult mai liniştit în sufletul tău 
dacă vei proceda aşa!“ 

Profund mişcat, tânărul hoţ şi-a exprimat 
mulțumirea şi a plecat fără a lua nimic. 

Formarea unei şcoli 


Timp de zece ani din momentul în care a cunoscut 
iluminarea, Gessen a îndeplinit slujba de stareţ al unei 
bine cunoscute mănăstiri. În final, el a părăsit mănăstirea 
şi a plecat să locuiască într-un loc izolat, în care nu 
ştia nimeni cine este. 

Gessen se amesteca adeseori printre săteni. El 
obișnuia să-i înveţe pe copiii acestora cititul, scrisul, 
aritmetica şi îi introducea gradat în mod indirect în 
învăţătura budistă. 

În final, căutători ai învăţăturii Zen de pe tot 
cuprinsul ţării veneau să-l vadă pe maestru. Nu 
rămăsese nici un şopron sau grajd pe o distanţă de 
mile întregi față de locuinţa sa care să nu fie închiriat 
de către discipolii marelui maestru Zen Gessen. 


Minte şi esență 


Ishida Baigan a fost un fondator al Studiilor Minţii 
Shingatu, o mişcare laică inspirată de budismul Zen. 
Până la vârsta de cincizeci de ani, se spune că se mai 
puteau vedea pe fața lui semnele nemulțumirii produse 
de un lucru jignitor. După această vârstă însă, nu a mai 
arătat niciodată vreun semn de plăcere sau de neplăcere. 

Când a împlinit vârsta de şaizeci de ani, el a spus: 
„Acum am cunoscut pacea.“ 

Odată cineva l-a întrebat: „Există vreo diferență 
între minte şi esență?“ 

Baigan a răspuns: „Mintea include deopotrivă esența 
şi simţurile; ea este mişcare şi nemișcare, substanță și 
funcţie. Esenţa este substanţa, care este liniştită; când 
se pune în mişcare, mintea devine funcție. Vorbind 
despre minte în termeni de esenţă, ea este într-un fel 
asemănătoare acesteia; substanța minţii este neexplorată 
atât timp cât nu pătrundem în minte; esența de asemenea 
este neexplorată. Mintea este tărâmul energiei, esența 
este tărâmul Sinelui. Aşa cum luna se reflectă în 
fiecare strop de rouă, la fel Sinele este prezent în 
toate lucrurile, chiar şi în cele invizibile.“ 


Iute din fire 


Odată, la maestrul Zen Bankei a venit un om care 
i s-a destăinuit că el este din naştere iute la mânie şi 
că oricât s-ar strădui să se controleze, nu reuşeşte. 

Maestrul Zen a spus: „Cu ce însuşire interesantă 
ai venit tu pe lume! Eşti iute din fire şi acum? Dacă 
da, arată-mi cum faci şi te voi vindeca pe loc.“ 

Omul a spus: „Nu sunt furios chiar în acest mo- 
ment. Furia vine pe neaşteptate, când apare ceva care 
să mi-o stârnească.“ 

Maestrul Zen a spus: „În cazul acesta, furia ta 
nu este înnăscută.“ 


Concentrarea în meditaţie 


Cineva l-a întrebat pe marele maestru Zen Bankei 
despre concentrarea în meditaţia Zen. El a răspuns: 
„Armonizarea cu universul inefabil inerent fiecărui om, 
înainte de a angaja gândirea şi conceptualizarea, se 
numeşte meditaţie; detaşarea de obiectele exterioare 
se numeşte concentrare. A închide pur şi simplu ochii 
şi a sta aşezat acolo, nu este ceea ce eu numesc 
meditaţie; numai concentrarea în meditaţie, acordată 
la cunoaşterea subtilă, poate fi considerată valoroasă. 

Toată confuzia porneşte de la învârtirea în cercul 
vicios al iluziei, datorită utilizării gândurilor. Când apar 
gânduri mânioase, devii un titan; când apar poftele, 
devii animal; ataşamentul faţă de lucruri te transformă 
într-o fantomă flămândă. Dacă părăsești planul fizic 
fără a renunţa la acestea, te învârți în obişnuinţe la 
nesfârşit, luând tot felul de forme, prins în vârtejul 
naşterii şi morţii. 

Dacă însă te detașezi de gânduri, nu există confuzie 
şi, în consecinţă, nu există cauză şi efect. Iar dacă nu 
există cauză şi efect, nu există nici învârtirea în cercul 
obişnuinţelor. Atâta timp cât vei antrena gândurile, dacă 
vei cultiva gânduri bune, vor apărea cauze şi efecte bune; 
dacă vei cultiva gânduri rele, vor apărea cauze şi efecte 
rele. Când te detaşezi însă de gânduri şi te pui în acord 
cu cunoașterea subtilă, nu mai există cauze şi efecte sau 
naştere şi moarte. 

Ceea ce spun sugerează viziunea nimicniciei, 
dar nu este aşa. Nu poate fi vorba de nimicnicie câtă 
vreme eu îți vorbesc în această stare iar tu mă poţi 
auzi. Chiar dacă tu nu te gândești explicit la auz în 
acest moment, dat fiind că în fiecare om este trezită 
efectiv cunoaşterea originară inerentă, tu poţi auzi în 
mod distinct. Atunci când atingi focul sau apa, ştii 
că este fierbinte sau rece, deși nimeni nu învață să 
simtă căldura sau frigul. 

Acelaşi lucru este valabil şi în universul de 
dincolo de gânduri; deşi nu există nici un gând, ceea 
ce există nu poate fi numit nimicnicie. Această 
cunoaştere subtilă cuprinde totul, fără a permite 
oscilarea între ideile dualiste ale fiinţei şi nefiinţei, 
aşa cum o oglindă limpede reflectă imaginea lucrurilor 
în mod distinct. Ce nevoie ar mai fi de gândirea 
discursivă pentru a descrie această stare? 

Gândirea discursivă există acolo pentru că există 
confuzia. Când se atinge cunoașterea nediscursivă, vei 
percepe lucrurile distinct înainte de a angrena gândirea 
discursivă, astfel încât în final nu mai poate exista confuzie. 
Din acest motiv cunoaşterea nediscursivă este prețioasă. 

Concentrarea în meditaţie, prin care se dobândeşte 
cunoaşterea subtilă, este practica cea mai înaltă.“ 


Calea către Cale 


Sokai se afla în congregația maestrului Zen Daiyū 
de un an când, într-o noapte, a avut deodată o stare 
de iluminare, imediat ce a revenit din meditaţie. El s- 
a dus la profesorul Daiyii pentru a-i împărtăşi înţelegerea 
sa. 

Daiyi a spus: „Ai deschis ușa, dar nu ai intrat în 
cameră.“ 

Sokai a întrebat: „De ce spui acest lucru?“ 

Daiyi a răspuns, citând din scrierile sfinte: „“Nu te 
ataşa de nimic, ci trezeşte-ţi mintea.“ Apoi l-a întrebat 
pe SOkai: „Ce înseamnă ‘ci trezeşte-ți mintea’?“ 

Sokai a spus: „Când cauţi mintea, ea nu poate fi 
găsită.“ 

Daiyii a spus: „Aceasta arată că nu ai pătruns încă 
dincolo.“ 


POVESTIRI ZEN 53 


Sōkai a ripostat: „Nu sunt de acord cu această 
îndoială.“ 

Ridicând vocea, Daiyŭ a spus: „Nu, nu! Dar dacă 
într-adevăr vrei să stingi Calea, trebuie mai întâi să mori 
complet, numai după aceea vei reuşi!“ 


Eliberare 


Curtezana Ohashi era fiica unui vasal al shogunului. 
Ea fusese vândută ca prostituată de către tatăl ei după 
ce acesta şi-a pierdut poziţia socială şi a ajuns extrem 
de sărac. 

Ohashi era fermecătoare, inteligentă şi foarte educată 
în domeniul literaturii şi artelor. Ca rezultat al acestor 
însuşiri, ea a devenit o curtezană faimoasă în cartierul 
bordelurilor din Kyoto. 

Incapabilă să se împace cu nenorocul ei, Ohashi a 
căzut într-o depresie incurabilă şi a început să-şi irosească 
viața. 

Într-o zi, unul dintre vizitatori a băgat de seamă: 
starea ei şi a întrebat-o ce anume o chinuie. Ohashi 
i-a povestit totul. Vizitatorul a spus la sfârşit: „Nu e de 
mirare că eşti atât de bolnavă! S-ar putea să coste chiar 
şi o mie de monede de aur curat alinarea suferințelor 
tale! Există totuşi o cale de a te elibera de această 
suferinţă, dar mă tem că nu îi vei da crezare.“ 

Ohashi a insistat: „Dacă îmi vei spune adevărul, 
cum aş putea să mă îndoiesc? Te rog, învață-mă 
ce să fac!“ 

Vizitatorul i-a explicat atunci lui Ohashi: „În tot 
trupul tău nu există nimic care să se manifeste separat 
de percepții şi cogniţie. Percepția şi cogniţia au însă 
o gazdă. Orice act ai îndeplini, chiar şi atunci când 
eşti foarte grăbită, caută această gazdă în interiorul 
tău. Cine este cel care vede? Cine este cel care aude? 
Dacă vei practica introspecţia interioară în mod 
constant şi nu vei renunța niciodată, ţi se va revela 
la un moment dat natura inerentă a lui Buddha. Iar 
când vei atinge această stare, vei descoperi că ea este 
calea cea mai rapidă de a evada din acest tărâm al 
mizeriei.“ 

Profund impresionată de cele auzite, Ōhashi a 
început să practice în secret introspecția interioară. 
La un moment dat, ca a ajuns în punctul în care 
atenția sa se focaliza fără întrerupere asupra 
universului interior. 

Într-o noapte, s-a stârnit o furtună teribilă, într- 
atât de violentă încât fulgerul lovea cerul în mai mult 
de douăzeci de locuri deodată. Fiind mereu 
înspăimântată de fulgere şi trăznete, Ohashi s-a ascuns 
sub pat împreună cu servitoarea. 

Deodată ea şi-a amintit de tehnica Zen. Înlăturând 
orice teamă, s-a ridicat dreaptă în picioare. 

Atunci un trăznet a căzut chiar în curtea casei ei. 
Impactul foarte puternic a aruncat-o pe Ohashi la pământ. 

Când şi-a recăpătat respiraţia, Ohashi a observat 
că percepțiile ei erau diferite de cele obişnuite şi „Şi 
a simţit sufletul cuprins de o bucurie indescriptibilă. 

Mai târziu, Ohashi a fost eliberată din bordel, când 
un bărbat i-a plătit datoria şi s-a căsătorit cu ea. Apoi 
ea a mers la maestrul Zen Hakuin şi şi-a petrecut tot 
restul vieţii căutând desăvârşirea spirituală. 


O trezire 


Zeshin a petrecut mulţi ani în singurătate pe Muntele 
Yoshino, în apropierea orașului capitală Kyoto. Acolo el 
a practicat concentrarea interioară simplă, până într- 
o zi când spiritul lui s-a deschis către un univers 
superior cunoaşterii intelectuale. 

Într-un templu din apropiere trăia un vechi adept 
al şcolii S6t5 Zen. Zeshin s-a dus la acesta şi i-a povestit 
despre realizarea lui, căutând confirmarea stării de 
iluminare pe care tocmai o experimentase. Adeptul a 
spus: „Maestrul Bankei este îndrumătorul spiritual iluminat 
al veacului. Mergi la el să înveți.“ 

Astfel, Zeshin s-a dus direct la templul Jizō, 
situat la est de Kyoto, unde i se spusese că locuia 

Bankei. În acel moment însă marele maestru se afla în 
retragere şi nu primea vizitatori. Totuşi Zeshin venea în 
fiecare zi la templu şi aştepta în faţa porţii până seara, 
după care se întorcea în oraş. El a făcut acest lucru timp 
de treisprezece zile la rând. 

În final, îngrijitorul casei în care locuia Zeshin 1- 
a întrebat ce îl frământă. Atunci Zeshin i-a spus povestea 
sa. Încercând să-l ajute, îngrijitorul l-a îndrumat la maestrul 
Dokush5, care locuia lângă Saga. 

Zeshin a plecat în căutarea lui Dokush5, pe care 
I-a şi întâlnit până la urmă şi i-a povestit despre realizarea 
sa. Dokush5 i-a spus simplu: „Continuă la fel.“ Zeshin 
a plecat în aceeaşi zi înapoi la locuinţa sa de pe Muntele 
Yoshino. 

Câteva luni mai târziu, Zeshin a încercat din nou să 
îl vadă pe Bankei, maestrul veacului. Mergând spre 
templul Jizō, el a auzit că Bankei era în acel timp la Edo, 
capitala shogunilor, unde preda disciplina Zen în templul 
Kõrin. 

Zeshin a ajuns la templu şi l-a întâlnit în sfârşit pe 
Bankei. 

Când Zeshin şi-a povestit realizarea, Bankei a spus: 
„Ai atins punctul ultim?“ 

Zeshin a ezitat, încercând să găsească ceva de 
spus; apoi a lăsat capul în jos. 

Acest lucru s-a repetat de trei ori. 
În final, Zeshin a întrebat: „Există un punct ultim?“ 
Maestrul Zen Bankei i-a răspuns: „Tu nu ştii 


| să-l foloseşti.“ 


Zeshin din nou a lăsat capul în jos, neputând să 


spună ceva. 


Asemănător s-au petrecut lucrurile de trei ori 


' consecutiv, până când Zeshin a întrebat: „Cum să-l 


folosesc?“ l Ă 
În acel moment, un graur a pornit să ciripească în 
grădină. Bankei a spus: „Ascultă graurul acela cum se 


Zeshin a intrat în extaz. El s-a prosternat în fața 
maestrului Zen de trei ori. 

Bankei a spus: „După aceasta, să nu vorbeşti în van.“ 

Când retragerea pentru meditaţia de vară la templul 
Kârin s-a încheiat, Bankei s-a întors la centrul său 
principal de predare situat în vestul Japoniei. Zashin 
l-a urmat în acel loc. 

După câteva zile de la întoarcerea sa, maestrul Zen 
s-a întâlnit cu cei nou sosiți. În fiecare zi, Zeshin venea 
la maestrul Zen împreună cu noii sosiți, dar Bankei 
nu-i dădea nici o atenţie. Trei zile consecutiv Zoshin 
l-a văzut pe maestrul Bankei şi acesta nu i-a adresat 
nici un cuvânt. 

Când în sfârşit mulțimea s-a împrăștiat, Bankei i 
s-a adresat lui Zoshin, spunându-i: „Ai noroc. Dacă nu 
m-ai fi întâlnit pe mine, ai fi devenit un lžudăros.“ 
Incă în viaţă 


Kosen a studiat disciplina Zen cu maestrul Ryâten, 
încercând să practice meditaţia asupra vidului. Ryoten l- 
a admonestat: „Meditaţia intensivă Zen trebuie să fie ca 
atunci când un mut are un vis. Tu eşti o fire prea intelectuală 
pentru a studia disciplina Zen.“ 

Departe de a se simți descurajat de aprecierea 
maestrului, Kosen a stăruit în eforturile sale, din zi în zi 
mai mari. Într-o noapte, cum privea ploaia, un călugăr 
tânăr l-a strigat cu voce tare pe Kâsen. El a răspuns 
şi imediat după aceasta a avut experiența trezirii iluminării. 

Mai târziu, Kösen a mers să studieze cu maestrul 
Zen Hakujun. Într-o zi, maestrul a citat un paragraf 
faimos din scrierile sfinte, care spunea: „“Nu te atașa de 
NUnIc, ci trezeşte-ți mintea.” După aceea el l-a întrebat 
pe Kâsen: „Ce este “mintea'?* 

Kâsen a răspuns: „Nu te atașa de nimic!!!“ 

Hakujun l-a lovit de vreo şase - şapte ori şi i-a 
spus: „Ignorantule! Încă nu ştii ce înseamnă “ci trezeşte- 
ți”, nu-i aşa?“ 

In acel moment, Kōsen a atins eliberarea, 

Inutilitatea suferinţei şi a necredinţei 


Odată maestrul Zen Bankei a spus unor oameni: 
„Când m-am simțit prima oară inspirat să caut iluminarea, 
din cauză că nu am beneficiat de îndrumarea unui 
maestru eliberat, am practicat tot felul de austerități, 
neglijându-mi trupul. 

Câteodată am renunţat la contactul cu alți oameni 
şi am trăit în izolare. Altădată mi-am făcut o cușcă din 
hârtie şi am stat în interiorul ei, sau am coborât 
paravanele la ferestre şi am stat într-o cameră 
întunecoasă, în poziţia lotus, fără sa-mi întind picioarele 
timp îndelungat, până când coapsele mi s-au umplut de 
răni şi de puroi care mi-au lăsat cicatrici permanente. 

Apoi, cum auzeam de existența unui îndrumător 
care trăia undeva prin vreo provincie, cum mă duceam 
la el să-l întâlnesc. Câţiva ani după aceasta, puţine mai 
erau locurile din Japonia unde eu să nu fi fost. 

Toate acestea s-au datorat faptului că nu întâlnisem 
un îndrumător iluminat. Când mintea mi s-a deschis 
într-o bună zi, am realizat deodată cât de nefolositor 
a fost să îndur truda și suferința, şi astfel am cunoscut 
pacea în sfârşit. 

Acum vă spun aceste lucruri pentru ca voi să 
cunoaşteţi împlinirea în viața prezentă, fără a vă supune 

la suferințe fără rost, dar voi nu aveţi destulă credință. Aceasta 


deoarece nu sunteţi cu adevărat serioşi.“ 


Confesiunea unui maestru Zen 


Yui-e, un înaintaş al școlii Sōtō Zen, a venit la 
maestru Zen Bankei şi i-a spus: „Am fost inspirat să 
caut realizarea spirituală când aveam șaptesprezece sau 
optsprezece ani. Timp de peste treizeci de ani nu 
mi-am întins trupul niciodată, concentrându-mă în 
meditaţie, dar ceea ce am dobândit au fost doar gânduri 
eronate şi o cunoaştere falsă, greu de înlăturat. În ultimii 
ani însă, spiritul şi intelectul meu au devenit limpezi 
şi am atins pacea. Tu ce experienţe ai avut în trecut?“ 

Bankei i-a răspuns: „Şi eu am depus un mare efort 
în tinereţe pentru a înlătura gândurile, dar la un moment 
dat am realizat că şcoala noastră este şcoala viziunii 
iluminate şi că nimeni nu poate ajuta pe altul dacă 
aceluia îi lipseşte percepția clară. De la bun început am 
înlăturat toate celelalte preocupări şi m-am concentrat 
asupra practicii individuale, urmărind să ating claritatea 
percepției. Astfel am dobândit capacitatea de a vedea 
dacă ceilalți oameni au percepții reale sau nu.“ 

Minte şi munte 


Odată, maestrul Zen Bankei a petrecut câteva nopți 
meditând sub un crucifix, pe un câmp de execuție, pentru 
a-şi testa puterea spirituală dobândită prin practica Zen. 
După aceea, el s-a aşezat pe gardul care împrejmuia un 
teren pentru animale. 

S-a nimerit că tocmai atunci în ţarc se afla un 
războinic care îşi bătea calul. Când a văzut aceasta, 
Bankei a strigat: „Hei! Ce faci acolo?“ 

Războinicul l-a auzit pe maestrul Zen strigând, dar 
nu i-a dat nici o atenţie. Biciuindu-şi calul mai departe, 
el a trecut în galop pe lângă Bankei. Maestrul din nou 
i-a strigat: „Hei! Ce faci acolo?“ Acelaşi lucru s-a 
petrecut de trei ori, înainte ca războinicul să se 
oprească şi să lase calul în pace. Apropiindu-se apoi 
de maestrul Zen, el a văzut că Bankei nu era un om 
de rând. Războinicul i-a spus: „Ai strigat la mine. Ai 
ceva să-mi spui?“ 

Bankei i-a răspuns: „Decât să-ţi baţi calul pentru 
că este neascultător, de ce mai bine nu te pedepseşti pe 
tine şi nu-ți înveţi mintea să fie dreaptă?” 

Un ascet 


Enzui era un maestru mai neobişnuit. El nu arătase 
niciodată vreun semn de mânie pe chipul său şi vorbea 


extrem de rar. Nu se așeza niciodată să doarmă şi | 


mânca foarte puţin. Nu-l tulburaseră niciodată dorințe 
materiale sau sexuale. 


Într-o zi, Manzan, profesorul Zen al lui Enzui, | 
l-a chemat la el şi l-a certat cu asprime spunând: „A | 
posti şi a nu te întinde niciodată să dormi îţi diminuează | 


potențialul pentru Cale. Osteneala fără rost nu va spori 


ci va atenua intensitatea vieţii tale spirituale. De ce nu | 


te comporți normal şi nu devii un om curat şi liber, fără 
să te supui unor asemenea constrângeri?“ 

Enzui s-a înclinat în semn de gratitudine faţă de 
maestru și a plecat, ascunzându-și lacrimile. După 


aceasta el şi-a intensificat practicile ascetice. Într-o zi | 


spiritul lui s-a trezit şi el a cunoscut starea în care nu 
mai există nici o îndoială. 

Enzui s-a întors mai târziu în provincia sa natală 
şi a construit o mănăstire, legându-se cu jurământ să nu 
mai revină niciodată în societatea oamenilor. Chiar şi 
atunci când cunoştinţe vechi i-au scris, el nu a răspuns, 
iar când la uşa lui au bătut căutători ai Căii, el nu le- 
a deschis. 

Enzui a murit în anul 1736, la vârsta de şaptezeci 
de ani. Unul dintre adepţii lui a relatat: „Maestrul postea 
şi nu s-a întins să doarmă niciodată în toată viaţa sa. El 
a continuat aceste austerităţi până în momentul morții. 
Atunci a îmbrăcat roba de ceremonie şi a părăsit planul 
fizic stând drept pe scaun. Chiar şi după ce a murit, 
corpul lui a rămas drept, în postura de meditaţie în care 
se aşezase.“ 


Sămânţa practicii Zen 


Într-o zi maestrul Zen Shâsan a spus despre cineva: 
„Cutare este un mare practician, nu-i aşa? El a spus că 
indiferent de ce boală ar fi să moară, vrea să facă 
această ultimă călătorie la fel de liniştit ca atunci când 
face o plimbare prin împrejurimi.“ 

Unul dintre elevii din grupul căruia se adresase 
maestrul a spus: „EI doar gândeşte aşa - dar nu este totuşi 
genul de om care să se angreneze în practica Zen.“ 

Maestrul a spus: „Chiar de nu ar fi, totuşi este 
omul care are înlăuntrul său sămânţa practicii Zen.“ 


Ultimele cuvinte 


Când Tenkei se afla pe patul de moarte, discipolii 
congregaţiei sale l-au înconjurat plângând şi jelind. 

Maestrul Zen s-a uitat la ei şi le-a spus: “Când Buddha 
era foarte aproape să părăsească planul fizic, în jurul lui 
se aflau călugări, călugărițe şi mireni, care plângeau 
profund îndurerați. Buddha i-a certat spunându-le: 
“Dacă înţelegeţi cu adevărat cele patru adevăruri 
sfinte, de ce plângeţi?” Eu însă nu vă cert pentru că 
plângeţi astăzi, fiind că îmi dau seama că nu aţi 
reuşit să vă debarasaţi de ataşamentul față de Maestru. 

Nu vă întrebaţi de ce spun acest lucru? Toată viaţa 
mi-am dedicat-o budismului Zen şi am lucrat din toată 
inima pentru oameni, dar oamenii totuşi sunt trufaşi, 
influența educaţiei este slabă asupra lor şi foarte puţini 
au credință. Gândindu-mă că nu va exista poate nici un 
îndrumător spiritual care să-i conducă în viitor spre 
adevărata învăţătură, am fost uimit să constat că plâng. 

Totul este limitat şi lipsit în final de individualitatea 
inerentă. Acest lucru este ugor de afirmat dar dificil de 
înţeles cu claritate. Mă tem că voi aţi înţeles greşit; dar 
când veţi înțelege aceasta cu adevărat, veţi fi succesorii 
învățăturii budiste, răsplătindu-i în acest fel pe fondatorii 
acestui principiu. l 

Dacă oamenii care acum nu sunt de faţă vor veni 
şi vor întreba de mine mai târziu, să le spuneţi că 
acestea au fost cuvintele spuse de mine pe patul 
de moarte.“ 

Declinul şi renaşterea disciplinei Zen 


Hakuin, marele maestru sub a cărui conducere a 
renăscut secta Rinzai Zen, în secolul al optsprezeclea, 
a studiat cu mai mulţi profesori. Dintre aceștia totuşi, 
Shōjū R&jin a fost cel care i-a trezit spiritul față de 
profunzimea adevăratei învățături Zen. 

Shâji obişnuia să spună: „Școala noastră Zen a 
decăzut sub dinastia Sung (960 - 1278) şi a murit în 
timpul dinastiei Ming (1368 - 1644). Cu toate acestea, 
unele rămăşiţe ale acestei discipline s-au păstrat totuși 
în Japonia, dar strălucirea învățăturii Zen este în prezent 
asemeni strălucirii stelelor ziua. Această stare de lucruri 
este într-adevăr lamentabilă.“ 

Shâjă de asemenea a spus: „În zilele noastre, sunt 
peste tot numai imitatori fără viață care studiază semnele, 
“profesori Zen” neeliberați. Astfel de oameni nici măcar 
nu au visat vreodată ce înseamnă iluminarea.“ 

Mai târziu, după propria sa iluminare, Hakuin a 
putut spune oamenilor: „Când am auzit critica bătrânului 
Shâju, m-am întrebat de ce era atât de indignat în 
legătură cu activitatea centrelor Zen din acea vreme, cu 
proliferarea mănăstirilor şi apariţia faimoşilor profesori. 
Mai târziu, când am călătorit în lumea Zen şi am văzut 
un număr însemnat de asemenea “maeştri”, mi-am dat 

seama că nu am întâlnit nici măcar unui singur care să 
posede realizarea spirituală. Numai atunci am înţeles cât 
de mult superioară era Calea bătrânului Shâjă faţă de 
toate aceste centre Zen.“ 


Independenţă 


Odată, maestrul Zen Tenkei a fost invitat oficial 
să accepte funcția de stareţ îndrumător al unei mănăstiri. 
El a refuzat spunând: „Decadenţa s-a amplificat de mult 
timp; de vreme ce bazele învățăturii s-au pierdut, cum 
poate cineva să apară în fața oamenilor declarându-se 
îndrumător spiritual? Nu mai am nimic de spus despre 
aceasta.“ 

Solul care adusese invitaţia a răspuns: „Congregația 
mănăstirii doreşte doar să se folosească de tine, în 
beneficiul Marii Învăţături. Cine ar putea spune că acest 
lucru nu este drept?“ Şi a continuat să îl implore pe 
maestrul Zen atât de insistent încât până la urmă acesta 
a consimțit. 

Anul următor totuşi, Tenkei s-a retras din mănăstire 
din cauza unui incident. El a spus într-un poem: 


Venirea a fost plăcută, plecarea de asemenea; 
curgerea apei, trecerea norului - un călugăr 
cerşetor singuratic. 

De ce să fiu dus de nas de alți oameni? 
Potrivit împrejurărilor. astăzi exult din nou. 


Ultimele cuvinte 


„Bătrâna doamnă O-San“ a atins iluminarea în 
timp ce studia disciplina Zen cu maestrul Tetsumon. 
Mai târziu, când marele maestru Hakuin a venit în 
provincia unde aceasta locuia, O-San a mers să-l vadă. 

Pentru a o pune la încercare, Hakuin a întrebat-o 
despre „sunetul plesnetului unei singure palme“. 

O-San i-a răspuns prompt cu un poem: 


Decât să asculți, 

cum a spus Hakuin, sunetul 
plesnetului unei singure palme, 

mai bine plesneşte-le pe amândouă 
şi apucă-te de treabă! 


Când O-San îşi trăia ultimele zile de boală, copiii 
ei au înconjurat-o şi aşteptau ultimele ei cuvinte. Ea a 
zâmbit şi a recitat un poem: 


În această lume 
în care cuvintele nu rămân 
mai mult decât roua 

pe frunze, 
ce aș putea spune 
pentru posteritate? 


Naşterea şi moartea 


Goshii a venit la maestrul Zen Yui-e şi i-a spus: 
„Studiez disciplina Zen de mulţi ani, dar încă nu am 
cunoscut realizarea spirituală. Te rog să mă îndrumi.'“ 

Yui-e a spus: „Nu există nici un secret în studiul 
disciplinei Zen. Este doar o chestiune de libertate față 
de naştere şi moarte.“ 

Goshii a întrebat: „Cum se poate să treacă prin 
naştere şi moarte calca către libertate?“ 

Ridicând vocea, Yui-e a spus: „Fiecare trecere a 
ta este naştere şi moarte!“ 

Când a auzit aceste cuvinte, Goshi a intrat în 
starea de extaz, simțind că o mare povară i-a fost luată 
de pe suflet. 


Ereticul convertit 


Ummon a început să studieze cărțile confucianiste 
şi textele religioase sacre când avea paisprezece- 
cincisprezece ani. La vârsta de douăzeci şi doi de ani, 
totuşi, el şi-a schimbat punctul de vedere. „Chiar dacă 

citesc toate cărțile exoterice şi ezoterice care există“, s- 
a gândit el, „la ce-mi vor folosi când mă voi afla la 
graniţa dintre viaţă şi moarte?“ 

După aceasta el a făcut cadou cărțile sale şi a 
abandonat studiile academice. 

Ulterior, Ummon a mers să vadă un maestru Zen 
care l-a îndrumat să lucreze cu koan-uri. 

Ummon a protestat: „Nu vreau să lucrez cu 
koan-uri. Doar ca să ştiu pentru mine însumi cum este 
să te afli în starea de moarte totală şi renunțare completă, 
devenind o mână de cenuşă, nu trebuie să lucrez în mod 
special, căci nu am nici o îndoială cu privire la o 
asemenea stare. Eu vreau să ştiu ce se întâmplă în 
timpul activităţilor zilnice. Există aceste lucruri? Nu există? 
Atâta timp cât îmi pun aceste întrebări, îmi e de ajuns.“ 

Maestrul Zen a spus: „Dacă acţionezi în acest fel, 
vei deveni un eretic.“ 

Ummon a ripostat: „Chiar dacă aş deveni un eretic, 
mi-ar fi suficient dacă aş dobândi pacea spirituală.“ 

Ummon a continuat să mediteze sistematic timp de 
alți doi ani. 

Într-o zi, în timp ce aduna din pădure lemne pentru 
foc, Ummon a simţit că întreaga lume se prăbuşeşte, 
şi el împreună cu aceasta. În acel moment el a cunoscut 
bucuria cosmică. 

Ummon a reflectat după ce a avut această 
experienţă: „Deşi am atins propria mea pace şi 
fericire, acestea nu sunt mai presus de principiul 
învățăturilor canonice obişnuite. Dar ce înţeles are 
oare mesajul disciplinei Zen, transmis pe căi speciale 
în afara doctrinei?“ 

Așa că el şi-a dublat eforturile timp de alţi doi ani, 
până când în final a trăit experienţa iluminării depline. 
In acel moment, spiritul lui era complet eliberat. 

Când Ummon era pe patul de moarte, el le-a spus 
elevilor săi: „Să ţineţi minte patru lucruri. Primul este: 
înlăturați toate barierele mentale şi raportaţi-vă la 
adevărul universal. Al doilea: eliberaţi-vă trupul şi spiritul 
pentru a putea depăşi naşterea şi moartea. Al treilea: 
transcendenţi absolutul pentru a vă stabiliza într-o viaţă 
individuală. Şi al patrulea: trageţi după voi pământul, 
pentru ca înțelepciunea să trăiască veşnic.“ 

Poemul de despărţire al lui Ummon a fost: 


Ultimul cuvânt 
luminează cerurile 
şi pământul. 


Un înțelept excentric 


Entsu era un înţelept excentric care aparţinea unei 
şcoli Zen mai puţin cunoscute, Obaku. Un om mai 

nonconformist, el mergea unde vroia şi făcea ce-i plăcea. 
Trăia singur, fără a se fixa în nici un loc. Cu greu se 
poate afirma că ceva din ceea ce se presupune a se 
cunoaşte despre viaţa lui ar fi cu siguranță adevărat. 

Odată, Entsū a fost la Kyoto pentru a vizita o 
anumită familie. În învălmăşeala oraşului, maestrul distrat 
a uitat unde vroia să meargă. Neştiind ce altceva mai 
bun ar putea să facă, el a început să bată la toate uşile 
şi să întrebe: „Este aceasta casa unde Entsū vroia să 
meargă în vizită?“ | 

Cu o altă ocazie cineva l-a rugat pe Entsū să scrie 
prefața unei cărți. Entsăl a fost de acord, dar a scris atât 
de urât încât prefața era absolut ilizibilă în unele locuri. 
Omul care îl rugase să scrie a venit înapoi cu lucrarea 
să-l întrebe pe Entsiă ce a scris. 

Maestrul Zen a examinat cu multă atenţie lucrarea 
o dată, şi încă o dată, după care a declarat în final: 
„Nu pot să citesc nici eu ce am scris! Unul dintre elevii 
mei este însă foarte bun în a-mi descifra scrisul - mergi 
mai bine la el şi arată-i lui lucrarea.“ 


Învățătura Zen 


Honk5 a fost un maestru Zen talentat şi 
neobișnuit, foarte remarcabil, posedând o cunoaştere 

vastă şi o memorie puternică. Profesorul lui, Shigetsu, 
fusese unul dintre cei ai mari maeştri erudiți. La rândul 
său, Honk5 obişnuia să călătorească ținând prelegeri 
despre învățătura Zen la invitaţia conducătorilor unor 
centre de pregătire de pe tot cuprinsul țării. 

Printre numeroasele scrieri ale lui Honk5, se află 
şi un comentariu pe capitole ale redutabilei lucrări 
Shăbâgenză, capodopera marelui maestru Zen al 
secolului al treisprezecelea, Dâgen. Unica şi cea mai de 
seamă operă budistă scrisă în stil japonez, Shăbâgenză 
este una dintre mai dificile lucrări în ceea ce priveşte 
doctrina. 

În timp ce Honko lucra la comentariul său asupra 
operei Shăbăgenză, un călugăr preocupat de studiul 
logicii a venit la el să-l roage să facă o expunere asupra 
Sărangama-sătra, o operă abstractă de o mare 
complexitate, scrisă în limba chineză. 

Imediat, maestrul Zen a pus Sirangama-sitra 
în partea stângă a mesei sale de lucru, Shâbâgenză 
în partea draptă, şi între ele, la mijloc, o coală de 
hârtie. Apoi a început să citească simultan din 
Sirangama-sitra şi Shâbâgenză, scriind totodată 
comentariul asupra operei Shăbăgenză, şi păstrând atenția 
trează asupra fiecăruia dintre cele trei lucruri pe care le 
îndeplinea simultan. 

Aceia care au fost martori ai acestei scene au fost 
uluiţi și de atunci a început să circule zvonul că Honk5 
este încarnarea unui sfânt. 


Lunga călătorie către casă 


Natura excepțională a lui Daikyi a fost evidentă 
încă de pe vremea când era doar un copil. Profesori 
ai tuturor şcolilor de budism şi-au arătat interesul pentru 
a-l lua discipol, dar părinţii lui nu au fost de acord. 

Totuşi Daikyii a plecat de acasă până la urmă şi a 
intrat discipol la o şcoală Zen când avea numai cinci ani. 

Când Daikyi avea cincisprezece ani, l-a auzit 
într-o zi pe profesorul său discutând cu cineva despre 
“starea de dinainte de naștere”. Acest lucru i-a dat de 
gândit lui Daikyă, astfel că după ce a auzit aceasta, el 
a început să mediteze ori de câte ori avea un moment 
de răgaz. 

Mai târziu, Daikyi a venit la Kyoto să-l vadă pe 
maestrul Zen Z5kai, pentru a-l întreba despre esența 
concentrării. Pe drumul către Kyoto, el şi-a focalizat 
atenţia asupra unui punct din vârful nasului, astfel încât 
nu a văzut nimic din forfota străvechii capitale, nici măcar 
atunci când pășea pe străzile ei. Atât de absorbit era în 
concentrarea lui încât dădeau căruțele peste el şi-l ocărau 

căruțaşii, dar aceasta nu-l deranja câtuşi de puţin din 
exerciţiul lui de focalizare a atenției. 

Când l-a întâlnit pe maestrul Zâkai, Daikyă i-a 
cerut permisiunea de a rămâne la el să studieze disciplina 
Zen. Zăkai a fost de acord şi l-a însărcinat pe Daikyii 
să se ocupe de leacurile maestrului. Daikyii avea pe 
atunci optsprezece ani. 

Într-o zi, când Daikyū a mers să arunce nişte 
resturi de plante, a uitat complet că trebuie să ajungă 
la râu. Deşi era anotimpul în care arțarii devin stacojii 
ca brocartul, el nu i-a văzut, într-atât de intensă îi era 
concentrarea asupra vârfului nasului. Oamenii obişnuiau 
să-i spună „servitorul distrat“. 

La vârsta de douăzeci şi trei de ani, Daikyū a mers 
să-l întâlnească pe maestrul Zen Kogetsu pentru a-i 
relata despre percepțiile sale. Drept răspuns, Kogetsu 
a spus: „Percepția ta este aceea a unui om în afara 
lucrurilor. Nu-ţi va fi de nici un folos aceasta la hotarul 
dintre viaţă şi moarte. Focalizează-ți intens energia mentală 
şi într-o bună zi vei atinge în mod natural starea de 
unificare a ființei.“ 

După aceea Kogetsu l-a învățat pe Daikyi 
douăsprezece poeme ale unui bătrân maestru chinez, 
şi l-a sfătuit să se le folosească de acestea în 
meditaţiile lui de fiecare zi și fiecare noapte. 

Vara următoare, într-o zi în care Daikyi ducea un 
vas cu ceai în cămară, s-a simțit deodată ca şi când 
ar fi păşit în spaţiu iar spiritul său ar avea concretețea 
şi tăria oțelului. El s-a oprit în acel loc şi atunci un val 
de limpezime i-a năpădit pieptul. Continvându-şi apoi 
drumul, el s-a lovit de un stâlp şi a avut deodată un 
moment de iluminare. 

_ Daikyūŭ a mers la maestrul Zen Kogetsu şi i-a spus: 
„Astăzi am depășit în sfârşit bariera din inima mea!“ 

Kogetsu a zâmbit doar. 

După alţi câţiva ani de studiu cu Kogetsu, Daikyū 
a citit un poem scris de maestrul Zen Hakuin. A fost 
atât de extraordinară această experiență, încât Daikyi 
s-a hotărât să meargă să-l vadă pe Hakuin personal. 

Când l-a întâlnit pe Hakuin, el a remarcat 
personalitatea cu adevărat impresionantă a maestrului 
Zen. Daikyi a cerut curând permisiunea maestrului 
Hakuin de a studia cu el disciplina Zen. 

Fiind deja un vechi căutător spiritual, Daikyi avea 
un caiet în care îşi notase fiecare maximă Zen pe care 
şi-o însuşise. Acum, hotărât fiind să înceapă chiar cu 
începutul sub tutela maestrului Hakuin, el şi-a ars 
prețiosul caiet. 

În vremea aceea, Daikyii avea douăzeci şi şase 
de ani. 

Într-o zi, Daikyi l-a însoțit pe Hakuin într-o vizită 
la Unzan, un alt maestru Zen. În cursul conversației, a 
fost pus în discuţie clasicul subiect Zen Scrierile de la 
Stânca Albastră . Unzan l-a întrebat pe Hakuin care 
poem din această colecţie îl consideră a fi cel mai bun. 
Hakuin a numit un poem şi Unzan a fost de acord. 

Daikyii, care stătea acolo şi asculta conversaţia 
celor doi maeştri Zen, a fost uimit de ceea ce auzea. 
Studiase şi el mai mult de douăzeci de ani disciplina Zen 
dar încă nu era capabil să facă distincții atât de fine 
precum cei doi maeştri mai vârstnici. 

Pe drumul de întoarcere Daikyū a vrut să-i 
vorbească lui Hakuin despre lucrul acesta, dar îi era 
foarte greu să-şi găsească cuvintele. Cum îl urma pe 
maestru, el a păşit de câteva ori înainte încercând să- 
l oprească și să-i vorbească, dar nu a reuşit. 

Conștient de faptul că Daikyii este pregătit pentru 
a face un progres, Hakuin l-a ignorat în mod deliberat 
şi şi-a văzut de drum mai departe. 

În cele din urmă, Daikyi s-a aşezat supărat pe 
veranda unei case de pe marginea drumului. 

După ce a meditat o bună bucată de timp, el a avut 
deodată un moment de iluminare. Când a deschis ochii, 
a descoperit că Hakuin mersese mult înainte. 

Daikyi a alergat la templu şi i-a prezentat lui Hakuin 
realizarea sa, iar bătrânul maestru i-a confirmat 
autenticitatea experienţei spirituale pe care a avut-o. 

Nu mult după aceea, Daikyi l-a părăsit pe Hakuin. 
Când a fost să plece, el l-a întrebat pe marele maestru: 
„Care este formula primară?“ 

Hakuin a spus: „A,B,C.“ 

Daikyii a întrebat: „Care este formula secundară?“ 

Hakuin a spus: „M,N,O.“ 

Daikyiă s-a înclinat şi a plecat. 

Ajutorul lui Hakuin, maestrul Zen Torei, a auzit 
acest schimb de replici. Mai târziu acesta a spus elevilor 
săi: „Daikyii este cu adevărat crud; nu a întrebat despre 
formula terțiară. Sper că va veni înapoi vreodată, astfel 
încât să pot aprofunda acest subiect.“ 

Când Daikyiă a împlinit vârsta de douăzeci şi nouă 
de ani, el s-a întors la primul lui profesor, care acum era 
un om foarte bătrân. 

Într-o noapte în care Daikyii a stat până foarte 
târziu, a auzit un câine urlând. În acel moment spiritul 
lui s-a deschis deodată şi el a atins marea iluminare, 
detaşându-se într-o clipă de toată învăţătura şi viziunile 
sale anterioare. 

A doua zi el a mers să-l vadă pe Seizan, un maestru 
Zen cu care lucrase în trecut. Mai înainte ca Daikyu să 

spună vreun cuvânt, Seizan i-a spus lui: „Am ştiut de la 
bun început că ai potenţialul spiritual necesar iluminării. 
Te-am aşteptat aici mult timp, dorind ca tu să accelerezi 
această realizare prin propriile tale forțe. Se pare că a 
fost doar o chestiune de timp. Nu ascund nimic de tine; 
îți las moştenire comoara luminii adevărului.“ 

Daikyii doar s-a înclinat. 

Mai târziu, Daikyii a devenit profesor Zen. El era 
foarte riguros. „De vreme ce viața universului se 
manifestă“, obişnuia el să le spună elevilor săi, „de ce 
să nu treceţi prin ea spre libertate?“ Spre marele lui 
regret, nici unul dintre discipolii din congregația sa nu a 
realizat ceea ce vroia să spună. 

La începutul celui de al cincizeci şi nouălea an al 
vieții, Daikyū s-a îmbolnăvit. Dându-şi seama că sfârşitul 
îi este aproape, el a lăsat succesorilor moştenirea sa 
spirituală, inclusiv roba credinţei, simbol al transmiterii 
perceptelor budismului și a tradiţiei unei linii precise de 
maeştri. 

Atunci când starea lui Daikyū a devenit critică, discipolii 
lui l-au înconjurat și i-au cerut un ultim cuvânt. 

Daikyŭ s-a ridicat maiestuos şi şi-a luat o înfăţişare 
plină de bucurie. El a deschis ochii, a zâmbit şi a privit 
pe fiecare în parte pentru a se asigura că fiecare a văzut 

aceasta. Apoi a părăsit planul fizic, rămânând aşezat, 
într-o stare de calm profund lăuntric. 


Un Buddha beat 


Suiw5 şi Torei erau doi dintre asistenții cei mai 
capabili ai maestrului Hakuin. Suiw6 era cunoscut ca un 
maestru foarte capabil iar Torei ca un maestru al detaliului 
subtil. Mulţi dintre succesorii maestrului Hakuin au primit 
aleasa învățătură a unuia sau a ambilor tineri maeștri. 

Suiw5 avea deja mai mult de treizeci de ani atunci 
când l-a întâlnit pe maestrul Hakuin pentru prima dată. 
Nu se cunoaşte nimic despre viaţa lui de dinainte de 
acest eveniment. Marele maestru Hakuin a văzut în Suiwo 
un om de un spirit extraordinar şi l-a susținut din greu 
pentru ca acesta sa-şi realizeze potenţialul spiritual. 

Suiw5 a petrecut douăzeci de ani în şcoala lui 
Hakuin, dar fiindcă locuia la zece mile distanță de templu, 
nu venea acolo decât când erau prelegeri. Consultaţiile 
sale particulare cu profesorii aveau loc totdeauna noaptea 
târziu, astfel încât nimeni nu l-a văzut pe Suiwō venind 
sau plecând. În zilele cu prelegeri, el pleca imediat ce 
prelegerea se termina; așa se face că era greu de observat 
că acesta era discipolul lui Hakuin. 

Prin natura sa, Suiw5 era un excentric. Plăcându-i la 
nebunie vinul de orez, el nu se dădea în lături de la 
obiceiuri triviale, şi adeseori vorbea sau acţiona în afara 
normelor de conduită considerate normale. Cu greu stătea 
în meditaţie şi încă şi mai greu citea vreo carte sfântă. 
El nu avea un domiciliu fix, ci se întindea să doarmă 
oriunde se găsea, considerându-se norocos dacă reuşea 
să facă rost de vin atât cât să se ameţească. Îi plăcea 
să joace şah şi să picteze şi trăia după bunul lui plac. 
Lumea nu ştia dacă să-l considere un om care ascunde 
profunzimi interioare sau doar un superficial. 

Deşi nu s-a preocupat să trăiască în templul lui 
Hakuin, atunci când marele maestru era aproape să 
moară, Suiwo s-a întors ca să aibă grijă de el. După 
moartea lui Hakuin, Suiw5 a moştenit templul, dar el nu 
a făcut nimic special în această calitate. Când oamenii 
veneau la templu să studieze disciplina Zen, Suiw5 îi 
trimitea pur şi simplu la Torei. Totuşi, în ciuda refuzului 
său de a vorbi despre învățătura Zen, nu erau niciodată 
mai puţin de şaptezeci, opizeci de discipoli în jurul său. 


In timpul acesta, Daikyi şi Reigen, maeştri Zen 


care de asemenea studiaseră cu Hakuin, au început să-i 
scrie scrisori lui Suiwō cerându-i să se apuce de treabă. 
Eforturile lor au rămas însă zadarnice întrucât Suiwō a 
refuzat cu seninătate să-şi schimbe obiceiurile. 

Şapte ani după moartea lui Hakuin, Daikyii , Reigen 
şi Torei s-au întâlnit cu Suiw5 şi au insistat ca el să fie 
maestrul de ceremonii la comemorarea tradițională de 
şapte ani pe care discipolii urmau să o facă maestrului 
lor. Incapabil sa refuze, Suiw5 a ținut în faţa unui auditoriu 
de mai mult de două sute de persoane o prelegere 
despre Cele Cinci Case ale Învăţăturii Zen. 

În acel timp, Suiw5 avea cincizeci şi opt de ani şi 
îl urmau mai mult de o sută de adepți. Ei trăiau în 
locuinţe individuale, răspândite în tot locul, iar Suiwo nu 
avea timp suficient pentru a se întâlni cu ei ori de câte 
ori aceştia veneau să-l caute. 

Suiw5 era de asemenea invitat să ţină prelegeri şi 
în alte Jocuri, atrăgându-şi o audiență de trei până la cinci 
sute de oameni. În ultimii ani, se adunau la prelegerile 
lui din clasicii Zen șapte, opt sute de ascultători. 

„EI obişnuia să le spună oamenilor: „Un strămoş a 
afirmat că este de preferat să fii prea relaxat decât prea 
intens. Eu nu sunt de acord; eu cred că este de preferat 
să fii prea intens decât prea relaxat.“ El adăuga: „Nu fiți 
slabi şi dependenţi. Cel care caută adevărul cu 
consecvență, îl poate descoperi într-o noapte sau două.“ 

Suiwō obişnuia de asemenea să spună. „Oriunde 
există ordine şi disciplină, ceremoniile sunt modele de 

demnitate. Aici avem ochi de elefant şi nasuri de maimuțe, 
fără nici un fir de păr pe picioare. La ce bun să ne 
petrecem viața recitând din scripturi?“ 

Vorbind despre şcoala bătrânului său profesor 
Hakuin, Suiw6 a spus: „Tărei a fost singurul dintre adepţii 
lui care a beneficiat de toate bunurile spirituale din casa 
maestrului. Singurul care a pătruns adânc sursa 
învățăturilor sale a fost Daikyū.“ 

Suiw6 de asemenea a spus: „Chiar şi călugării Zen 
care călătoresc liberi încoace şi încolo, fără a fi legaţi 
de nimic, atunci când îl întâlneau pe Hakuin se simțeau 
în încurcătură. De ce se întâmpla aceasta? Pentru că 
‘murul care ajunge la cer, are tulpini ţepoase ce se 
târăsc pe pământ”, astfel că ei nu puteau nici să avanseze 
dar nici să se retragă. Deşi se înfățișau de obicei cu 
steaguri şi fanfare, în fața maestrului îşi lepădau armurile 
şi se predau. Nici o altă congregaţie Zen nu are acești 
muri; din această cauză călugării trec repede mai 
departe şi nu sunt capabili să prindă niciodată pe 
cineva cu mâţa-n sac. Cred că aceasta este explicația.“ 

Când Suiw5 se afla pe patul de moarte, adepţii 
lui i-au cerut un poem de despărțire. Suiw5 i-a certat. 
Adepții au insistat însă şi atunci el a scris: 


Am fost neserios 
cu Buddhaşi şi maeştri Zen 

timp de şaptezeci şi trei de ani. 
Ultimul cuvânt 

Care să fie? Care? 

Haaa! 


Închizând ochii, el a părăsit apoi planul fizic. 
Maestrul detaliului subtil 


La început, Tōrei a studiat disciplina Zen cu maestrul 
Kogetsu. Mai târziu el s-a angajat într-o serioasă ucenicie 
la Hakuin. 

Fiind bine pregătit de către Kogetsu, Torei a atins 
rapid iluminarea sub tutelajul lui Hakuin. El şi-a însuşit 
în numai câțiva ani întreaga învățătură a marelui maestru. 

Din nefericire, privaţiunile la care s-a supus din 
prea mult zel, l-au îmbolnăvit mortal pe Torei. Negăsind 
nici un remediu pentru boala lui, Torei s-a gândit: „Chiar 
dacă am aflat totul în legătură cu sursa şi metodele Zen, 
la ce-mi vor folosi acestea dacă o să mor în curând?“ 

Astfel, el a scris o carte intitulată Flacăra 
nestinsă a învăţăturii Zen. El i-a arătat cartea lui 
Hakuin şi i-a spus: „Dacă este ceva de valoare în 
această carte, aş vrea să o ofer generațiilor următoare. 
Dar dacă este doar o grămadă de fraze sforăitoare, 
o s-o arunc în foc numaidecât.“ 

Hakuin a luat cartea şi a spus: „Acesta va fi leacul 
care va deschide ochii generațiilor următoare.“ 

După aceea Tōrei l-a părăsit pe Hakuin și a plecat 
la Kyoto, unde a trăit liniştit îngrijindu-şi boala, resemnat 
să accepte orice i-ar fi fost hărăzit, moartea sau viaţa. 

Într-o zi, în timp ce se afla în stare de inconştienţă, 
Târei a văzut într-o clipă experienţa de o viaţă a lui 
Hakuin. În mod spontan, el a fost din acel moment 
complet vindecat. 

Copleșit de bucurie, Torei i-a scris o scrisoare lui 
Hakuin, în care i-a povestit ce se întâmplase. Marele 
maestru l-a chemat înapoi pe Torei şi l-a numit 
succesorul său. 

După ce s-a însănătoşit, Torei a colaborat cu 
maestrul Hakuin pentru realizarea unui istoric al şcolii 
Zen. Cea mai mare parte a muncii migăloase de 
examinare a tuturor detaliilor, a fost făcută evident de 
către Torei. Mai târziu, când Hakuin a îmbătrânit şi 
puterile sale au slăbit în cele din urmă, Torei a lucrat din 
greu pentru a-i îndemna şi a-i încuraja pe discipolii săi. 
Mulţi dintre ultimii discipoli ai lui Hakuin nu au atins 
realizarea spirituală; numai aceia care şi-au desăvârșit 
practica cu Tōrei au atins un nivel remarcabil. 

Starea de Buddha în această viaţă 


Odată, maestrul Târei a ţinut la Saga, în peisajul 
muntos de la periferia oraşului Kyoto, o prelegere cu 
privire la disciplina Zen. Era în miezul iernii şi vremea 
era atât de rece încât toată audiența dădea vădite semne 
de incontort. 

Tărei le-a strigat: „Aceia dintre voi care s-au speriat 
de frig să se întoarcă numaidecât la viața lumească! Cum 
vreţi să învăţaţi Zen? De ce nu priviți în inimile voastre? 
Peştii trăiesc în mijlocul apei şi totuşi ei nu ştiu că apa 
este acolo; oamenii trăiesc în mijlocul adevărului sublim şi 
totuşi nu cunosc adevărul.“ 

În audienţă se afla în acel moment un adept al 
mişcării Studiile Minţii, un om care se chema Nakazawa 
Dâni, cel care mai târziu a răspândit principiile acestei 
mişcări în estul Japoniei. Auzind aceste cuvinte din gura 
maestrului Zen, el a atins deodată iluminarea. „Expunerea 
învăţăturii nu înseamnă plasarea în exteriorul minții“, a 
explicat el mai târziu, adăugând: „Aceasta este ceea ce 
ei numesc a atinge starea de Buddha în corpul fizic.“ 


Recunoaştere prematură 


Ryðzai a studiat disciplina Zen mai întâi cu Kogetsu. 
Mai târziu l-a urmat pe Hakuin, sub tutelajul căruia el 
a atins iluminarea. 

Când Ryăzai a venit la Hakuin, marele profesor a 
văzut imediat că acesta avea o capacitate neobişnuită. 
Ryăzai a petrecut câţiva ani cu Hakuin, fiind recunoscut 
mai târziu ca maestru Zen. Astfel, Ryozai a devenit 
primul dintre numeroșii profesori îndrumați de marele 
maestru Hakuin. 

Se pare că Hakuin ar fi spus totuşi mai târziu: 
„L-am dat lui Ryōzai prea repede recunoaşterea mea. 
Din această cauză, el acum nu mai poate să înveţe. 
Dacă aş mai fi aşteptat trei ani până să-i dau dreptul 
de a fi profesor, nimeni în această lume nu l-ar fi întrecut.“ 

Cineva l-a întrebat pe Hakuin de ce i-a dat 
consimțământul său lui Ryozai atât de curând. Marele 
maestru a spus cu adânc regret: „La vremea aceea eram 
conştient doar de cât de greu este să găseşti un asemenea 
om. Nu mi-am dat seama că este şi prea curând.“ 


Marea Operă 


Gasan a pornit în călătorie când avea numai 
şaisprezece ani. El a intrat într-o mănăstire Zen şi 
după nouăsprezece zile de practică intensă a atins starea 
de iluminare. După aceasta, el a umblat din profesor în 
profesor, studiind cu mai bine de treizeci de maeştri Zen. 
Nici unul dintre aceştia nu l-a putut ajuta să evolueze, 
aşa că s-a întors în cele din urmă la primul său maestru, 
Gessen. 


POVESTIRI ZEN 27 


Gessen i-a recunoscut lui Gasan pregătirea 
spirituală şi i-a recomandat să pună capăt hoinărelii. La 
vremea aceea, Gasan de asemenea credea că posedă 
cunoașterea Zen. 

El fusese de câteva ori la școala maestrului Hakuin, 
dar nu simțise niciodată dorința de a-l întâlni pe faimosul 
profesor. 

Într-o zi totuşi s-a gândit: „Din câţi profesori am 
întânit, de pe tot cuprinsul țării, nici unul nu a avut ce 
să mă înveţe. Hakuin este singurul ale cărui metode nu 
le cunosc.“ 

Acest gând l-a inspirat pe Gasan să meargă să- 
| întâlnească pe Hakuin. El i-a mărturisit lui Gessen 
intenţia sa. Gessen a spus: „De ce trebuie neapărat 
să-l vezi pe Ilakuin?“ Gasan din nou s-a gândit că 
nu are de ce, aşa că nu s-a mai dus. 

După ce a mai trecut un an, Gasan a auzit că 
Hakuin a fost invitat să ţină la Edo, orașul capitală, o 
serie de prelegeri despre Scrierile de la Stânca 
Albastră. El s-a gândit: „Atât timp cât nu l-am întâlnit 
pe bătrânul profesor, nu sunt cu adevărat un om mare.“ 

Deşi Gessen a încercat din nou să îl oprească, 
Gasan a fost de data aceasta hotărât să meargă să îl 
întâlnească pe marele maestru Hakuin. Aşa că el a 
plecat la Edo. 

Când Gasan i-a prezentat lui Hakuin realizarea sa, 
maestrul a strigat: „De la ce şarlatan vii la mine să mă 
prosteşti cu aiurelile tale?“ Şi l-a dat afară pe Gasan. 

Dar Gasan nu a renunțat. După ce a fost dat afară 
de trei ori, el încă mai gândea despre sine că este un 
iluminat şi că Hakuin tocmai încearcă să-l abată de la 
țelul său. 

Apoi, în noaptea în care seria de prelegeri se 
apropia de sfârşit, Gasan a reflectat: „De fapt este 
adevărat că Hakuin este cel mai mare profesor din țară. 
De ce oare ar respinge oamenii în mod arbitrar? 
Trebuie că are el un motiv.“ 

Aşa că Gasan s-a dus la Hakuin şi i-a cerut scuze 
pentru că s-a purtat necuviincios, apoi l-a rugat să-l 
sfătuiască ce să facă mai departe. Hakuin a spus: „Eşti 
imatur. Îți vei petrece toată viaţa cărând de colo-colo 
o băşică plină cu învățături Zen. Chiar dacă poţi vorbi 
curgător despre acest subiect, nu vei fi cu nimic mai 
puternic când vei ajunge la hotarul dintre viaţă şi moarte. 
Dacă vrei să faci ceva pentru ca viaţa ta de fiecare zi 
să fie intensă şi să te împlinească, atunci trebuie să asculți 
sunetul plesnetului unei singure palme.“ 

Mai târziu, Gasan le-a spus discipolilor săi: „Am 
petrecut mai bine de douăzeci de ani călătorind peste 
tot prin țară, studiind cu mai bine de treizeci de 
profesori. Eram atât de plin de mine, încât nimeni nu 

m-a putut pune la punct. În final am alergat la bătrânul 
Hakuin iar el m-a alungat de trei ori, apreciind că abilitățile 
mele obişnuite nu-mi erau de nici un folos în acel moment. 
După aceea am devenit un adept sincer. 

Cine altcineva din lume mai reuşise până atunci să 
mă trezească? Nu evaluez înaltele sale virtuţi şi marea 
sa faimă. Nu evaluez natura transcendentă a percepţiilor 
sale sau minuţioasa sa putere de pătrundere a 
complexității koan-urilor străvechi. Nu evaluez fluența 
explicaţiilor sau expunerile sale atât de curajoase. Nu 
evaluez numărul adepților săi. Eu mă refer numai la faptul 
că în timp ce toţi ceilalți profesori Zen din ţară nu m- 
au putut ajuta cu nimic să evoluez, Hakuin a reușit prin 
metodele sale severe să mă aducă într-o stare de impas, 
care m-a făcut ulterior să găsesc resursele necesare 
finalizării Marii Opere. 

În mod evident, această Operă nu este deloc ușoară. 
L-am urmat pe Hakuin timp de patru ani, atunci când 
el era atât de bătrân încât uncori era prea obosit pentru 
discuţii. În consecinţă, îl chemam pe maestrul Torei şi 
învăţam cu acest mare profesor. Dacă Târei nu ar fi fost 
acolo, nu aș fi fost niciodată în stare să desăvârşesc 
această Operă.“ 

Metode severe 


Izu a studiat disciplina Zen cu Hakuin timp îndelungat. 
Când la rândul lui a devenit profesor, Izu a moştenit de 
la remarcabilul maestru Hakuin metodele sale severe, 
dar el era încă şi mai sever decât acesta. Izu ţinea o 
sabie lângă scaunul pe care şedea, dacă oamenii care 
veneau la el şi îl întrebau despre învățătura Zen erau 
şovăitori sau vorbăreți, acesta îi ameninţa cu sabia. 


Învățând cum se învaţă 


Teishiă era neobişnuit de tăios prin natura sa, şi 
poseda o remarcabilă erudiție care cuprindea atât scrierile 
religioase cât şi pe cale laice. Singurul lucru pe care nu 
îl putuse înţelege era principiul 7 Ching, străvechea Carte 
a schimbării. 

Dorind să-și completeze pregătirea, Teishū s-a dus 
în oraşul capitală Edo pentru a-i întreba pe bătrânii 
învăţaţi confucianişti despre Cartea schimbării. În drum 
spre Edo, el a trecut pe la templul maestrului Hakuin. 
Cum Hakuin era cunoscut ca unul dintre cei mai mari 
maeştri din țară, Teishii s-a hotărât să caute găzduire în 
acel loc şi să-l vadă pe maestru. 

Când s-au întâlnit, Hakuin l-a întrebat: „Unde te 
duci?“ Teishi a spus: „La Edo.“ Hakuin a întrebat: „De 
ce?“ Teishă a spus: „Nu înţeleg principiul Cărții 
schimbării, aşa că vreau să ascult prelegerile vechilor 
învăţaţi din capitală.“ 

Hakuin a spus: „Cartea schimbării poate fi cu 
greu înţeleasă fără a avea puterea de a vedea esența 
spiritului. De ce nu stai aici un timp ca să încerci să-ți 
descoperi esenţa? Dacă vei reuşi, eu îți voi explica 
Cartea schimbării. “ 

Teishū i-a răspuns: „Voi face precum spui.“ Şi 
a rămas la maestrul Hakuin, unde s-a pregătit asiduu. 
Când i-a venit timpul, el a uitat de îndoielile sale şi 
s-a realizat spiritual. 


O greşeală 


Châd5 a studiat Zen cu maestrul Kogetsu și a 
realizat starea de vid beatific. 

În acel timp, şcoala maestrului Hakuin era înfloritoare 
şi căutători spirituali de pretutindeni băteau la ușa marelui 
maestru. 

Châd5 dorea şi el să meargă la Hakuin pentru a 
avea cu acesta o discuţie despre învățătura Zen, dar 
Kogetsu l-a sfătuit să nu se ducă. Întrucât Châds nu 

vroia să ţină seama de sfatul profesorului său, Kogetsu 
i-a spus: „Dacă insişti, atunci lasă-mă să-ți scriu o scrisoare 
de introducere.“ 

Aşa că Ch5d5 a plecat să-l viziteze pe Hakuin, 
ducând cu el o scrisoare de introducere din partea lui 
Kogetsu. 

Ch5d5 a ajuns la templu tocmai când marele 
maestru pleca să-şi facă baie. Intrând înăuntru, el i-a 
prezentat maestrului realizarea sa. Hakuin a spus: „Dacă 
eşti precum spui, nu trebuia să mai vii degeaba până 
aici. Du-te acum şi te odihnește.“ 

Ch5d5 s-a gândit că maestrul Hakuin a fost de 
acord cu ceea ce i-a spus. 

Când Hakuin a ieşit din baie, Châdd i-a făcut o 
vizită formală, pentru a-i înmâna scrisoarea de 
introducere de la Kogetsu. 

Hakuin a deschis scrisoarea de la profesorul lui 
Châdă, în care acesta scrisese: „Tânărul acesta este 
un om mărginit, care nu şi-a realizat Sinele. Te rog 
să-l expediezi repede.“ Hakuin i-a strigat atunci lui Chodo: 
„Ai un potențial spiritual inferior. La ce bun să te consideri 
pe cale de a înfăptui Marea Operă?“ 

Având mereu acest răspuns în minte, Chōdö a 
înnebunit şi nu şi-a mai revenit niciodată. El s-a întors 

în oraşul său și şi-a construit o mică sală de meditaţie, 
unde practica disciplina Zen pentru el însuşi. 

În mănăstirile Zen există tradiţia de a se organiza 
o sesiune specială de meditații intensive în prima 
săptămână a ultimei luni din anul în are se comemorează 
iluminarea lui Buddha. Cu această ocazie, Chōdō 
obişnuia să aducă pisici şi copii de călugări în sala lui 
de meditaţie şi să-i oblige să mediteze. Când pisicile 
fugeau, Chod6 alerga după ele să le prindă şi le bătea 
pentru că au încălcat regulile. 

Hakuin se plângea câteodată: „Am învățat mulți 
oameni, dar am făcut două greşeli, iar Châd6 este una 
dintre ele.“ 


Vorbind şi ascultând 


Gettan obişnuia să spună: „Când ai o gură care 
vorbeşte, nu ai urechi care să audă. Când ai urechi care 
aud, nu ai o gură care să vorbească. Gândiţi-vă cu grijă 
la aceasta.“ 


Ora unsprezece 


Châsha obişnuia să participe în fiecare an la sesiunea 
specială de meditații împreună cu maestrul Hakuin, 
cu toate acestea nu realizase încă nimic niciodată. 

Într-un an, Hakuin i-a spus la încheierea sesiunii: „Vii 
aici în fiecare an, exact aşa cum un răţoi se bagă în apă | 
când este frig. Faci degeaba o călătorie lungă, fără a | 
câştiga măcar un pic de forță spirituală. Nu-mi pot închipui | 
câte perechi de sandale ai rupt în toți aceşti ani în care | 
te-ai plimbat până aici. Nu am nevoie de un pierde vară | 


țese 


ca tine, aşa că de acum înainte să nu mai vii 


Foarte tulburat, Chosha și-a zis în sinea lui: „Nu sunt Ș 
oare bărbat? Dacă nu voi putea atinge nici de data asta | 
realizarea spirituală, nu mă voi mai întoarce viu acasă. Mă | 


voi concentra în meditație până voi muri.“ 


EI şi-a stabilit un termen de șapte zile pentru a realiza. | 


ce şi-a propus, apoi s-a aşezat pe un năvod abandonat 
pe malul mării și a început să mediteze. 


Dar şi după ce a stat în meditaţie şapte zile, fără să | 


mănânce sau să doarmă, Châsha tot nu ajunsese nicăieri. 
Nu mai era nimic de făcut în cazul lui, decât să se arunce 
în ocean. 

Aşezându-și încălțările în felul caracteristic 


sinucigaşilor, Châsha s-a aruncat în valuri. În acel moment | 
însă el a văzut sclipirile oceanului amestecate cu razele 


roşiatice ale soarelui care răsărea şi s-a simțit 


dintr-odată complet golit de gânduri. Atunci el a trăit 


plenar trezirea spirituală. 

Roba de Piatră 


Nimeni nu cunoştea numele real al maestrului Zen 
pe care oamenii îl numeau Călugărul Roba de Piatră. 
El trăia singur în vecinătatea templului lui Hakuin şi 
obişnuia să treacă din când în când pe la marele profesor. 

Un om solitar, acest maestru era atât de sărac 
încât nu avusese niciodată nici măcar o robă. În nopțile 
foarte reci, el dădea înconjur colibei sale cărând o 
piatră în braţe până când se încălzea. Din acest motiv 
îl numeau localnicii Călugărul Roba de Piatră. 

Mai târziu a dispărut. Nimeni nu ştie unde a murit, 
dar piatra pe care obişnuia să o care este încă în fața 
colibei sale. 


Ceva din nimic 


În timpul unei călătorii, maestrul Zen Zenkō a văzut 
ruinele unui templu pe care el a crezut de cuviință că 
trebuie să îl restaureze. 

Fiind complet lipsit de resurse materiale, Zenko 
a scris pe o pancartă următorul text: „Luna aceasta, în 
ziua cutare, maestrul pelerin Zen Zenkă se va autoincinera. 
Aceia care vor dona bani pentru lemnele de foc, pot să 
vină să asiste.“ 

Zenk5 a început să-şi expună pancarta ici şi colo. 
În curând oamenii din partea locului au aflat vestea şi 
donațiile au început să curgă. 

În ziua fixată, lumea s-a îmbulzit la templu 
aşteptând să vadă focul. Zenk5 stătea pe rug şi îşi 
pregătea incinerarea. El a cerut ca lemnele să fie aprinse 
atunci când va face semn. 

Apoi Zenkă s-a adâncit în meditaţie. Astfel a 
trecut o bună bucată de timp. Deodată el şi-a ridicat 
privirile către cer şi a încuviințat cu capul. După 
aceea, s-a adresat mulțimii spunând: „Ascultaţi! 
Ascultaţi! Se aud voci din ceruri! Tocmai când mă 
pregăteam să părăsesc planul fizic, sfinţii toți au spus: 
“Este prea devreme pentru tine ca să părăseşti lumea! 
Mai rămâi aici o vreme ca să salvezi ființele 
omenești.” Aşa că nu pot să mă autoincinerez astăzi.“ 

Apoi a luat banii din donaţii şi cu ei a restaurat 
templul părăsit. 


Budismul şi lumea 


Când Satsume avea şaisprezece ani, ea şi-a spus: 
„Deşi nu sunt foarte frumoasă, corpul meu este din 
fericire fără cusur. Nu am nici o îndoială că mă voi 


POVESTIRI ZEN 107 


căsători curând; sper ca cel care-mi va fi soț să fie un 
bărbat arătos.“ 

Ea a început să viziteze un altar anume unde se 
ruga, şi de asemenea să citească zi şi noapte o anumită 
scriptură. Chiar şi când îndeplinea treburi precum cusutul 
sau spălatul, cuvintele scripturii erau în mod constant 
pe buzele ei. 

După câteva zile de repetare continuă, Satsume 
a experimentat deodată o stare de iluminare. 

Odată, când tatăl ei a intrat în camera lui Satsume, 
a văzut-o stând așezată pe scripturile budiste. El s-a 
speriat crezând că fata a înnebunit; a certat-o cu blândeţe: 
„Ce înţelegi tu că faci dacă stai aşezată pe o carte 
sfântă? Vei fi cu siguranță pedepsită de către Adevăr.“ 

Satsume a răspuns: „Prin ce diferă minunata scriptură 
de spatele meu?“ 

Acest răspuns i s-a părut tatălui ei încă și mai 
bizar, el a mers la maestrul Hakuin să-i povestească ce 
s-a întâmplat. 

Hakuin a spus: „Am o metodă care o va ajuta.“ 
El a scris un poem scurt pe care i l-a dat omului, 
spunându-i: „Pune acest poem pe perete, într-un loc 
unde să fii sigur că ea îl va vedea.“ 

Poemul era următorul: 


Auzind chemarea 

unui corb tăcut 

în întunericul nopții, 

cuiva i-a fost dor de tatăl 
de dinainte de a se naşte. 


Omul a luat poemul şi a făcut precum i-a spus 
Hakuin. Când l-a văzut, Satsume a spus: „Acest poem 
este scris de mâna maestrului Hakuin, Deci Hakuin 
însuşi a trăit aceasta!“ | 

Tatăl ei s-a gândit că fata este în continuare cam 
ciudată şi s-a dus din nou la maestru. Maestrul a spus: 
„Adu-o pe Satsume cu tine. O voi pune la încercare.“ 

Prin urmare, Satsume a mers împreună cu tatăl ei 
în vizită la Hakuin. Maestrul Zen i-a pus tinerei femei 
mai multe întrebări, iar ea a răspuns fluent la toate. După 
aceea Hakuin i-a arătat câteva koan-uri. Satsume a 
început să se gândească la ele, dar Hakuin i-a spus: 
„Mergi acasă şi focalizează-te asupra lor.“ 

După câteva zile, Satsume a reușit să parcurgă 
câteva nivele ale acelor koan-uri. Hakuin a învățat-o 
cum să vadă mai departe, dar Satsume a opus rezistență 
şi nu a acceptat. Atunci maestrul a îndepărtat-o. 

Acest lucru s-a petrecut de câteva ori. După ce a 
trecut o jumătate de an, ea a putut să vadă dincolo şi 
să studieze cele mai complicate povestiri străvechi. Era 
acum o maestră Zen, chiar dacă avea vârsta adolescenței. 

- În acest timp, tatăl lui Satsume a început să-i caute 
un soț potrivit. La început ea a refuzat să se căsătorească, 
dar Hakuin a chemat-o la el şi i-a spus: „Ai reuşit deja 
să experimentezi realitatea iluminării, de ce trebuie în 
acest caz să respingi realitatea lumească? Mai mult decât 
atât, căsătoria este o îndatorire importantă, atât pentru 
bărbaţi, cât şi pentru femei. Ar fi mai bine pentru tine 
să-i dai ascultare tatălui tău.“ Astfel, Satsume s-a căsătorit. 

După moartea lui Satsume, Suiw5, succesorul lui 
Hakuin, le spunea discipolilor săi: „Când maestrul nostru 
trăia, erau foarte multe femei care posedau o desăvârşită 
realizare spirituală. Erau printre ele unele asemeni Bătrânei 
Doamne Satsu, care era chiar mai avansată decât un 
călugăr Zen cu experienţă.“ 

Când Satsume îşi trăia ultimii ani, ea a suferit foarte 
mult datorită pierderii unei nepoate. Un bătrân a cărui 
locuinţă era față în faţă cu a ei, a certat-o: „De ce te 
vaiți în felul acesta? Dacă lumea te-ar auzi, s-ar întreba 
cum poţi să te comporţi ca un om obişnuit, după ce 

ai studiat cu maestrul Zen Hakuin şi ai atins realizarea 
spirituală. Te rog să încetezi imediat.“ 

Satsume l-a privit aspru pe bătrân şi i-a răspuns: 
„Ce ştii tu, sărmane? Lacrimile mele sunt mai bune 
pentru nepoata mea decât tămâia, florile şi candelele.“ 


Tărâmul Mentalului Pur 


Odată, o femeie al cărei nume nu se cunoaște, 
asculta o prelegere a lui Hakuin. În cuvântul său, maestrul 
Zen spunea: „Tărâmul Mentalului Pur este Buddha revelat 
în fiecare ființă: odată ce Buddha apare, totul în lume 
radiază marea lumină. Dacă doriţi să percepeţi acest 
lucru, atunci întoarceţi-vă către inima voastră şi căutaţi 
cu sinceritate adevărul. 

Dacă există un Tărâm al Mentalului Pur, care sunt 
frumuseţile acestui tărâm? Dacă Buddha există în fiecare 
fiinţă, care sunt trăsăturile lui desăvârşite?“ 

Auzind aceasta, femeia s-a gândit: „Nu este chiar 
atât de greu de aflat.“ Cum s-a întors acasă, ea a 
început introspecția interioară şi a meditat zi şi noapte, 
menținându-și mintea focalizată fie că era trează, fie că 
dormea. Într-o zi, în timp ce spăla o oală, ea a avut 
un moment de trezire spirituală. 

A lăsat oala deoparte şi s-a dus la Hakuin. Cum 
a ajuns la maestru, i-a spus: „L-am cunoscut pe Buddha 
în propriul meu corp. Totul radiază lumină. E minunat! 
Minunat!“ Era atât de fericită încât a început să danseze. 

Hakuin a spus: „Spui aceasta dar ce crezi despre 
o hazna? Radiază și ea lumină?“ 

Femeia s-a oprit brusc în fața lui Hakuin: „Ei, 
această veche prietenă nu a trecut dincolo încă“, a spus. 

Hakuin a râs în hohote. 


Răsăritul adevărului 


De la vârsta de nouăsprezece ani, Genrō a călătorit 
prin toată Japonia în căutarea maeștrilor Zen. În cele din 
urmă, el şi-a spus: „Profesorii sunt cam la fel peste tot, 
oferă îndrumare în mod întâmplător dar nu te poți bizui 
pe ei. Dacă voi rămâne într-o comunitate, voi pierde o 
grămadă de timp cu îndeletniciri triviale. Ar fi mai bine 
pentru mine să trăiesc într-un loc retras şi să meditez 
intens.“ 

Într-o după-amiază, în timp ce privea apusul 
soarelui, Genrō şi-a spus: „Au trecut deja doi ani de 
când practic zi şi noapte disciplina Zen. Dacă voi 
continua în acelaşi mod, când oare voi dobândi 
realizarea spirituală?“ 

După această reflecţie, Genrō s-a aşezat pe o piatră 
şi s-a adâncit în meditaţie. Fără să-și dea seama, noaptea 
a trecut şi s-a crăpat de ziuă. Foarte interiorizat fiind, 
Genr5 nu a văzut ivirea zorilor dar, deodată, de undeva 
de foarte departe a auzit clopotul unui templu. În acel 
moment spiritul lui s-a deschis şi el a atins marea iluminare. 

Genră avea în acel moment douăzeci şi patru de 
ani. Cu această fericită ocazie, el a compus un poem: 


Când sunetul clopotului se aude la templu în 
zori, universul se deschide; 

Discul soarelui, luminos, se înalță în Marele 
Răsărit. 

Ce principiu este acesta, nu ştiu; 

Gura mea, inconștientă, se umple cu hohote de 
râs. 


Ce fel de războinic 


Seisetsu dovedea calităţi extraordinare încă de la 
vârstă fragedă. El a plecat de acasă şi s-a făcut călugăr 
atunci când era doar un copil. 

Odată, în timp ce se îndrepta spre oraşul capitală, 
nobilul provinciei s-a oprit pentru o scurtă vizită la 
templul care se afla în drumul său şi unde se afla micul 
Seisetsu. Acolo a discutat un timp cu maestrul templului, 

apoi acesta l-a chemat pe Seisetsu şi i-a spus să îl calce 
pe spate pe nobil, pentru a-i alunga oboseala drumului. 
Nobilul i-a promis băiatului că la întoarcerea sa din 
capitală îi va aduce o robă. 

Când şederea nobilului în capitală s-a încheiat, el 
a trecut din nou pe la maestrul Zen şi din nou acesta 
i-a spus lui Seisetsu să îl calce pe nobil pe spate. Cu 
această ocazie, băiatul a întrebat unde este roba sa. 

„Am uitat cu totul de robă“, a spus nobilul. 

„Ce fel de samurai este acela care una spune şi 
alta face?“ a exclamat băiatul. Apoi i-a tras nobilului o 
scatoalcă şi a rupt-o la fugă. 

Nobilul a fost adânc mişcat de caracterul neobişnuit 
al copilului şi i-a recomandat maestrului Zen să aibă grijă 
de acel copil în mod deosebit. 

Mai târziu, Seisetsu a studiat cu Gessen şi Gasan 
disciplina Zen şi a ajuns unul dintre cei mai remarcabili 
profesori din ţară. 

Odată, în timp ce Seisetsu urmărea lucrările de 
reconstrucție ale unei părţi din mănăstirea în care preda 
disciplina Zen, a venit la el un negustor bogat cu o sută 
de uncii de aur, spunând că doreşte să doneze acel aur 
pentru reconstrucția templului. Seisetsu a luat aurul fără 
să spună nici un cuvâni. 

A doua zi, negustorul a venit din nou la maestrul 
Zen. El a făcut următoarea remarcă: „Chiar dacă ceea 
ce ţi-am oferit nu reprezintă o sumă atât de mare, pentru 
mine să ştii că a însemnat extrem de mult. În ciuda 
acestui lucru, tu nu ai spus nici un cuvânt de mulțumire. 
De ce?“ . 

Seitsu i-a strigat: „Eu însămânțez ogorul tău cu 
binecuvântări; de ce să-ți multumesc?“ 

Negustorul s-a simțit foarte încurcat. Și-a cerut 
scuze şi i-a mulţumit maestrului Zen. 


Faţa de oţel 


Buttsū şi Genră erau cunoscuţi în Japonia ca doi 
dintre cei mai aprigi maeştri Zen din țară. Erau atât de 
cruzi în felul în care îi tratau pe aspiranti, încât fuseseră 
porecliți Genrō Lupul şi Buttsi Tigrul. 

Nimeni nu ştia de unde venea Buttsi şi care era 
numele lui adevărat. Unii spuneau că la origine fusese 
un războinic din estul Japoniei. El a studiat disciplina 
Zen mult timp şi, în final, a realizat Marea Operă. În 
poemul său despre iluminare, el a spus: 


Acest lucru a fost în mintea mea timp de 
optsprezece ani; 

De câte ori nu mi-a fost dată puterea 

şi totuşi nu am putut cunoaşte pacea? 

O întrebare, un răspuns, şi totul devine complet 
limpede. 

Mă lepăd de toată vorbăria Zen 

pe care am învăţat-o până acum. 


Butisii avea o faţă de oţel, severă şi rece. El a 
instruit discipoli Zen prin metode foarte dure, fără a 
permite niciodată manifestarea sentimentelor omenești. 
Mulţi căutători nu au putut suporta acest tratament şi 
au plecat. 

La miezul nopţii în care a murit, Butisă a privit 


"în jur şi a întrebat: „Pot să plec acum?“ Apoi a părăsit 


planul fizic stând în meditaţie, ca şi cum ar fi adormit. 


Pătrunzând tainele Zen 


Când Inzan avea nouă ani, l-a văzut un maestru 
Zen şi imediat şi-a dat seama că era un copil neobişnuit. 
Maestrul s-a dus acasă la băiat şi a încercat să-i convingă 
pe părinţii acestuia să-i dea permisiunea să devină 
călugăr. 

Părinţii au fost uşor de convins. „Oricum nu a fost 
niciodată pe lumea asta“, au spus aceştia, după care 
şi-au dat consimțământul pentru ca băiatul să plece de 
acasă şi să intre în ordinul budiştilor Zen. 

Când avea şaisprezece ani, Inzan a părăsit templul 
pentru a căuta un profesor care să-l ghideze. către 
iluminarea ultimă şi eliberare. La început el l-a urmat pe 
Bankoku care preda unui mare număr de adepţi metoda 
unică a marelui maestru de mai târziu Bankei. Trei ani mai 
târziu, el a mers la Gessen care era vestit pentru maniera 
severă în care își instruia discipolii. 

Când Inzan a ajuns la Gessen, administratorul 
templului i-a spus că nu mai avea nici o încăpere liberă 
pentru discipoli. Acesta i-a sugerat lui Înzan că ar fi 
mai bine pentru el să meargă în altă parte, să urmeze 
studii academice, fiind totuşi prea tânăr pentru a practica 
intensiv disciplina Zen. 

Dar Înzan era hotărât să studieze Zen cu maestrul 
Gessen. El a insistat timp de şapte zile, plângând atât 
de mult încât în final a ajuns să verse lacrimi de sânge. 
Văzând sinceritatea şi hotărârea lui Inzan, administratorul 
templului i-a povestit lui Gessen despre acesta, iar 
Gessen a consimţit să îl vadă pe tânărul pelerin. 

Maestrul Zen Gessen l-a întrebat pe Inzan: „Insişti 
să ceri să rămâi aici. Pentru ce, ce vrei să faci?“ 

Inzan a răspuns: „Sunt aici pentru a descifra taina 
vieţii şi a morții; ce este efemer nu are importanță.“ 

Gessen i-a spus: „În acest loc viaţa și moartea nu 
înseamnă mare lucru. Cum de pare atunci că viaţa trece 
repede şi moartea vine iute?“ 

Inzan a răspuns: „Exact această libertate în faţa 
vieţii şi a morţii o caut. Te rog, ai milă de mine.“ 

Gessen a spus: „Eşti tânăr, aproape un copil. Dacă 
vrei într-adevăr să practici disciplina Zen, atunci poți 
să începi.“ 

Şi astfel Inzan s-a alăturat congregaţiei şi a început 
să studieze zi şi noapte, fără odihnă. 

Doi ani mai târziu, când Inzan împlinise douăzeci 
şi doi de ani, a participat la prima lui sesiune colectivă 
de meditaţie. El a simțit că a realizat ceva şi s-a dus 
la Gessen să-i relateze realizarea lui. 

Maestrul însă nu i-a dat confirmarea acestei 
realizări, ci i-a pus o întrebare: „Nu-ţi cer să-mi 
vorbeşti despre ce este SPus sau ce este nespus; încearcă 
să-mi dai un răspuns.“ 

Inzan a încercat să-i răspundă, dar Gessen a 
remarcat: „Până la urmă ai alunecat în gândirea 
intelectuală“, şi i-a spus apoi să plece. 

Inzan s-a întors în sala de meditație şi s-a pus pe 
plâns zi şi noapte. Toată lumea râdea de el şi credea 
că este nebun. 

Apoi, într-o: noapte, în toiul unei transe 
contemplative, Inzan a înţeles deodată ce înseamnă: 
„Viața şi moartea nu sunt mare lucru“. El a mers să-i 
spună lui Gessen, care a comentat astfel: „Ai dreptate, 

dar ține cont că aceasta este doar o realizare temporară. 
Nu te gândi că este suficient atât. Dacă vei continua să 
evoluezi şi nu te vei da bătut, într-o bună zi vei fi stăpân 
pe propria ta viaţă.“ 

La începutul celui de al douăzeci şi şaselea an al 
vieţii sale, Inzan a plecat de la Gessen împreună cu 
câţiva însoțitori pentru a vizita maeştrii Zen renumiţi din 
Kyoto şi Japonia de vest. 

Inzan s-a întâlnit cu bătrânii maeştri şi le-a cerut 
părerea cu privire la felul în care înțelege el învăţătura 
Zen. Toţi maeștrii l-au admirat şi l-au tratat cu amabilitate. 
Nici unul însă nu l-a mai impulsionat, astfel încât Inzan 
a început să creadă că nu mai există maeştri iluminaţi 
în întreaga țară. 

Inzan a plecat către Japonia centrală. Ajuns în a 
această zonă, el s-a dus la maestrul Zen care locuia 
acolo. Maestrul i-a dat întâlnire lui Inzan la templu. 

Templul acela nu avea patroni, nici terenuri sau 
grădini. Lui Inzan i-a plăcut traiul modest de acolo și 
a rămas la acel templu mai bine de zece ani. 

Într-o zi, un călugăr călător a venit la templu cu 
veşti despre maestrul Zen Gasan, un distins absolvent 
al şcolii lui Hakuin, şi a spus despre acesta că este 
maestrul cu cel mai înalt nivel spiritual din întreaga țară. 

Inzan şi-a făcut bagajul chiar în acea zi şi a plecat 
la Edo unde Gasan conferenţia despre Scrierile de la 
Stânca Albastră, în faţa unui auditoriu format din mai 
mult de şase sute de persoane. 

Când a sosit, Inzan s-a dus direct să-l vadă pe 
Gasan. Marele maestru a ridicat o mână şi l-a întrebat: 
„De ce se numeşte aceasta mână?“ Înainte ca Inzan să 
poată răspunde, Gasan a ridicat pe urmă un picior şi 
l-a întrebat: „De ce se numeşte acesta picior?“ Cum 
Inzan încerca să vorbească, marele maestru Gasan 
şi-a plesnit palmele şi a început să râdă cu hohote. 
Uluit, Inzan s-a retras. 

Ziua următoare Inzan s-a dus din nou să-l vadă pe 
Gasan. Marele maestru i-a spus: „Oamenii care practică 
Zen în prezent, se preocupă de koan-urile impenetrabile . 
şi de şaradele străbunilor, fără să îndeplinească o muncă 
individuală reală. Ei versifică koan-uri, sau le recită, 
sau le încununează cu noi şi prețioase fraze, sau dau 
răspunsuri, totul reducându-se însă la o activitate verbală 
făcută la voia întâmplării. 

Din acest motiv mulţi dintre ei au pierdut spiritul 
Căii spirituale după ce au devenit stareți. Chiar şi când 
nu crează probleme, nici unul dintre aceştia nu poate 
fi totuşi numit profesor. O asemenea situaţie este într- 
adevăr jalnică. 

Dacă tu doreşti cu adevărat să practici disciplina 
Zen, atunci debarasează-te de tot ce ai studiat sau ai 
văzut până acum şi aspiră intens să trăieşti experiența 
iluminării.“ 

Gasan i-a recomandat apoi lui Inzan să mediteze 
asupra unui koan avansat care trata exact problema 
care îl interesa pe acesta. 

Inzan s-a retras să mediteze, fără a se opri decât 
uneori în zori şi după-amiaza pentru a mânca terci și 
orez. După ce s-au scurs astfel câteva zile, într-o 
dimineaţă el a descoperit deodată care era înţelesul 
acelui koan. 

S-a dus în grabă la Gasan pentru a-i prezenta 
înțelegerea sa. Marele maestru a fost încântat. 
Întâlnindu-se cu Gasan în fiecare zi după acest eveniment, 
Inzan a întreprins un studiu amănunțit al celor mai 
ermetice povestiri Zen şi a descifrat marile secrete ale 
disciplinei. El avea atunci treizeci şi nouă de ani. 

Mai târziu Înzan a devenit la rândul lui un mare 
profesor Zen, faima lui depăşind graniţele țării. El a 
avut numeroşi şi distinşi discipoli şi a lăsat o bogată 
moştenire spirituală. După moartea sa, la vârsta de 
şaizeci şi patru de ani, curtea imperială l-a onorat 
cu titlul de Profesor Zen, Lumina Adevărului, 
Lumina Națiunii. 

Mulţumire 


Kansan a plecat de acasă la vârsta de nouă ani. 
El avea o minte sclipitoare şi a studiat atât scrierile 
budiste cât şi cele confucianiste. Inspirat de una dintre 
cărţile citite, Kansan s-a devotat studiului şi practicii 
budismului ezoteric în vestul Japoniei. Mai târziu a 
plecat în orașul capitală Edo, unde a studiat amănunțit 
masiva doctrină budistă. 

După aproape douăzeci de ani de studiu, Kansan 
a plecat în căutarea unui profesor Zen. Fiind foarte 
experimentat în practicile budiste, Kansan şi-a însuşit 
învăţătura Zen în doi ani de lucru intens. 

Mai târziu, Kansan a primit titlul de stareţ al unui 
templu din sudul Japoniei. Când a ajuns acolo, el a 
descoperit că beţia şi cheful erau atât de obişnuite în 
acea zonă, încât chiar și la templu vizitatorii erau tratați 
cu vin, de parcă ar fi fost la han. 

În ziua în care Kansan a preluat stăreția templului, 
a distrus toate butoaiele de vin şi toate mesele de servit. 
După ce a luat această măsură, oaspeții au fost trataţi 
doar cu o ceaşcă de ceai de plante. 

Trei ani mai târziu, Kansan s-a rstras în 
singurătate. El a dispărut în munți, lăsând în urmă un bilet 
pe uşa colibei pe care scrisese simplu: „Mulțumit.“ 

Sunetul plesnetului unei singure palme 


Când Taigen era tânăr, a auzit că marele maestru 
Zen Inzan nu era doar un erudit care cunoştea bine 


istoria antică chineză, ci şi un budist iluminat. Ela ; 


plecat într-o călătorie către centrul Japoniei, dorind 
să-l întâlnească pe Inzan. Când a ajuns la locuinţa 
acestuia, i-a cerut permisiunea să studieze disciplina 
Zen cu el şi, de asemenea, să audieze prelegerile sale 
despre lucrările istorice clasice. 

Inzan i-a spus lui Taigen: „Dacă poţi auzi sunetul 
plesnetului unei singure palme, atunci şi numai atunci îți 
voi permite să-mi asculți prelegerile.“ 

Taigen a fost cu adevărat foarte incitat. El a meditat 
profund pentru a dezlega taina plesnetului unei singure 
palme. Ca să se poată concentra mai bine, uneori se 
băga într-un butoi sau urca pe muntele din apropierea 
colibei sale. Odată ajuns sus, se aşeza pe o piatră şi 
începea să mediteze. Se întâmpla câteodată să înceapă 
meditaţia seara şi să rămână în meditaţie până în 
Zori, fără a realiza că a trecut întreaga noapte. 

În acel timp, Taigen locuia într-un loc retras situat 
la câteva mile de locuinţa lui Inzan. Cu toate acestea, 
el mergea în fiecare zi la maestru pentru a-i cere 

îndrumare, chiar şi atunci când drumul era acoperit de 
un strat gros de zăpadă. În numeroase ocazii el a căzut 
răpus de frig şi l-au salvat alți călători. 

Mai târziu Inzan s-a mutat la un alt templu, iar 
Taigen l-a urmat pentru a-și continua pregătirea spirituală. 
Într-o noapte, după ce maestrul l-a supus la multe teste 
foarte severe, Taigen a atins în final marea iluminare. 


lubitorul naturii 


Era odată un nobil căruia îi plăceau foarte mult 
crizantemele. El avea în spatele casei o grădină în care 
cultiva crizanteme, şi cheltuia mult timp şi mult efort 
pentru a le îngriji. 

De fapt, acel nobil acorda mai multă atenţie 
crizantemelor decât soţiei şi concubinelor sale. Mulţi 
servitori fuseseră aspru pedepsiţi pentru că rupseseră 
din neatenţie o floare. Pe scurt, pasiunea pentru 
crizanteme a acelui nobil făcuse mizerabilă viața tuturor 
celor din jurul lui. 

S-a întâmplat odată că un servitor a rupt în mod 
accidental o crizantemă, iar nobilul furios l-a pedepsit 
aruncându-l în închisoare. Profund jignit de acest 
tratament, servitorul a ales să-și facă sepuku, conform 
codului tradițional al samurailor. 

Maestrul Zen Sengai a auzit de această întâmplare 
şi s-a grăbit să intervină spre a-l împiedica pe servitor 
să se sinucidă. 

Dar Sengai nu s-a mulțumit cu această măsură 
ocazională, ci el dorea să găsească o soluţie permanentă. 
Intr-o noapte ploioasă, când crizantemele erau înflorite, 
Sengai s-a strecurat în grădină şi le-a tăiat pe toate, fără 
a cruța măcar o singură floare. 

Auzind un zgomot ciudat în grădină, nobilul a ieşit 
să vadă cine era acolo. Foarte alarmat, el şi-a luat în 
grabă sabia şi l-a întrebat pe Sengai ce face în grădina lui. 

Maestrul Zen i-a răspuns calm: „Buruienile astea ar 
fi năpădit grădina dacă nu ar fi fost tăiate,“ 

Nobilul şi-a dat seama atunci cât de greşit 
acționase. A fost ca o trezire din vis. Din acel moment 
nu a mai cultivat niciodată crizanteme. 


Un inocent 


Yamamoto Yasuo era un specialist în literatură 
antică japoneză şi în poezie folclorică. Deplângând 
declinul culturii imperiale, el a scris o carte intitulată 
Realitatea zeilor şi apoi s-a sinucis în semn de protest. 

Yamamoto, un om bogat şi cu poziţie socială înaltă, 
a lăsat în urma lui cinci copii, patru fii şi o fiică. Fiul 

său cel mai mare, un tânăr cu spirit liber, nu a avut nici 
o pretenţie la moştenirea averii familiei. El a renunţat 
la tot şi a plecat de acasă pentru a studia disciplina 
Zen, schimbându-şi numele în Marele Nebun. 

La vârsta de douăzeci şi doi de ani, tânărul călugăr 
cerşetor a pornit în călătorie pentru a căuta un maestru 
Zen. El a găsit un îndrumător spiritual cu care şi-a 
însuşit învățătura Zen în câţiva ani de lucru intens. 

După aceasta, el din nou a plecat în căutarea 
maeștrilor Zen, călătorind pe tot cuprinsul țării, în dorința 
lui fierbinte de a atinge iluminarea. A trăit astfel mai bine 
de douăzeci de ani, după care s-a întors în provincia 
natală şi şi-a construit o colibă. Era atât de sărac încât 
purta o robă numai petece, mânca terci şi nu avea altă 
avere decât un singur vas pe care îl folosea atât pentru 
a fierbe terciul de fasole, cât şi pentru a-şi spăla mâinile 
sau picioarele. 

Maestrului Zen îi plăcea să se joace cu copiii. 
Oriunde se ducea, aduna un grup de copii şi se jucau 
cu mingea sau de-a baba oarba. Odată, când maestrul 
se juca de-a baba oarba cu copiii, aceştia au plecat 
acasă şi l-au lăsat singur să-i caute. Maestrul i-a căutat 
cu ochii închişi până la căderea nopții, când în cele din 
urmă cineva care trecea pe acolo din întâmplare l-a 
întrebat ce făcea. El a răspuns că se joacă de-a baba 

oarba cu copiii şi-i aşteaptă ca ei să se lase găsiţi. Nici 
măcar nu-i trecuse prin minte că i se făcuse o farsă. 

Odată cineva l-a întrebat de ce îi place să se joace 
cu copiii. Maestrul a răspuns: „Îmi place inocenţa lor, 
lipsa totală a falsităţii.“ Fiind un caligraf faimos, era 
adeseori solicitat să scrie diverse lucruri, dar el refuza 
dacă ceva i se părea nepotrivit. Însă dacă copiii îi 
cereau să le scrie ceva, era întotdeauna fericit să-şi ia 
pensula şi să le îndeplinească dorinţa. 

Maestrul obişnuia să spună oamenilor: „Sunt trei 
lucruri care îmi displac foarte tare: poezia scrisă de 
poeţi, cărţile scrise de scriitori şi mâncarea gătită de 
bucătari.“ 


Prima piatră 


Odată maestrul Dairyo a fost invitat la o masă 
oferită de un proprietar bogat. Acolo erau prezenți 
mulți alți călugări budiști. 

Cineva din casă a hotărât să le joace o festă 
călugărilor. Tuturor li s-a servit la masă carne de 
peşte, din care călugării şi călugărițele nu aveau voie 
să mănânce. 

Toţi călugării s-au abținut să mănânce peşte, cu 
excepția maestrului Zen Dairyo care a mâncat tot, ca şi 
cum nu ar fi ştiut ce este. 

Unul dintre călugări i-a dat un ghiont pe furiș 
maestrului Zen, spunându-i: „E peşte!“ 

Dairyo s-a uitat în ochii călugărului: „De unde ştii 
că aceea este carne de peşte?“ 


Realitate şi fals 


ZObă a urmat numai studii literare înainte ca cineva 
să-l avertizeze că aceasta nu este calea către adevărul 
ultim. El a mers apoi la un maestru Zen şi a învăţat să 
contemple vidul beatific. 

I-a trebuit mult timp lui Zōbö până a atins realizarea. 
El ajunsese la un moment dat în punctul în care se 
adâncea atât de mult în meditaţie, încât uita să mănânce 
sau să doarmă, 

Într-o noapte, în timp ce şedea liniștit şi medita, 
ZOb6 a adormit fără să-şi dea seama. Când profesorul 
lui l-a scuturat ca să-l trezească, el a atins imediat 
iluminarea. 

ZOb5 avea atunci douăzeci şi trei de ani. Profesorul 
său era foarte riguros şi nu dădea oamenilor confirmarea 
atât de uşor. Aşa că Zâb5 a continuat studiul intensiv 
timp de mai bine de zece ani, până când în final a 
desăvârșit Marea Operă. 

Devenit la rândul lui profesor, ZSbă era foarte 
sincer şi devotat. Nu se preocupa deloc de convenienţele 
sociale, ci era absorbit doar de a-i învăţa Zen pe 
discipoli. El deplângea decăderea şcolilor de Zen şi 
critica maeștrii Zen impostori şi adepţii ignoranți. 

Era împotriva oricărui compromis în ce priveşte 
învăţătura pe care o oferea discipolilor şi nu admitea 
înțelegerea superficială. De aceea, mulți erau căutătorii 
care veneau la şcoala lui, dar foarte puţini cei care 
rămâneau. 

Z5b5 avea de-abia şaizeci de ani când a murit, în 
anul 1840. La trecerea sa în cealaltă lume a lăsat 
următorul poem: 


Zobă la şaizeci de ani! lată adevărata 

mea stare: 

Când din zare se ridică opt nori, urinez 
înspre cer. 

E de mirare, şi de plâns totodată, 

Că nu am ucis toată imitaţia Zen din lume. 


După moartea lui Z5b5, împăratul Japoniei i-a oferit 
titlul de Maestru Zen, Oglinda Spirituală Strălucind 
Solitară. 

Respect 


Fiăigai a întâlnit mai mult de zece profesori Zen, dar 
propria lui minte era atât de ascuţită şi de liberă, încât nici 
unul nu se putea compara cu el. În final l-a întâlnit 
pe redutabilul Genrō Lupul şi a atins marea iluminare după 
ce marele maestru Zen i-a adresat un singur cuvânt. După 
ce a desăvârşit învățătura primită, Fugai l-a părăsit pe 
Genr6 şi a dispărut în anonimat pentru a atinge maturitatea 
spirituală. 

Printre succesorii lui Făgai se numără Tanzan, unul 
dintre maeştrii remarcabili ai epocii moderne. Tanzan avea 
de asemenea o minte neobișnuit de ascuțită şi a reuşit să 
înțeleagă multe dintre predicile Zen pe care le ascultase, mai 
înainte chiar să-l întâlnească pe maestrul Figai. 

Spre deosebire de Genr6, profesorul său, maestrul 
Zen Figai era în mod vizibil cald şi gentil. Tanzan, prin 
comparaţie, era un bărbat zdravăn, viril şi mai tem- 
peramental chiar şi decât bunicul său spiritual, Genrō. 
Când Tanzan l-a întâlnit pentru prima dată pe Fūgai, 
el a luat blândeţea gentilă a maestrului drept un semn 
de slăbiciune şi în sinea lui l-a disprețuit. Dându-şi 
seama de lucrul acesta, Fiigai i-a pus deodată lui Tanzan 
o întrebare atât de pătrunzătoare încât acesta şi-a simțit 

trupul scăldat în sudoare şi a fost incapabil să spună ceva. 
Din acel moment, Tanzan a recunoscut în Fiigai autoritatea 
discretă a maestrului şi a devenit un discipol adevărat. 

Odată Tanzan a văzut o pictură a lui Fiigai, care 
reprezenta un tigru. El a remarcat: „Tigrul este ca o 
pisică, dar chiar şi aşa el emană o inviolabilă maiestate.“ 


Explorând Sursa 


Deşi era doar un copil, Kokan îşi dorea să nu se 
lase înlănţuit în ataşamente față de această lume. Avea 
numai opt ani când a plecat de acasă pentru a intra în 
ordinul călugărilor budişti. El a fost iniţiat şi instruit de 
către marele maestru Zen Torei, care fusese discipolul 
lui Hakuin. În numai câteva luni, tânărul Kokan era deja 
capabil să recite scripturi, poezii Zen şi maxime ale 
maeștrilor Zen din vechime. 

Când Kokan avea nouă ani, mentorul său l-a sfătuit 
să facă o vizită de curtoazie părinţilor săi. Cum călătorea 
singur prin munţi, Kokan a alunecat de pe potecă şi a 
căzut într-un râu. 

După ce a ieșit din apă, el şi-a scos roba şi a întins- 
o la soare pe marginea potecii să se usuce. Între timp 
s-a aşezat pe o piatră, complet gol, și a adormit. 

După un timp, a trecut pe acolo un tăietor de 

lemne, a văzut copilul şi l-a trezit. „Eşti călugăr pelerin, 
nu-i aşa?“ l-a întrebat el pe Kokan. „De ce te afli în 
această stare?“ 

Micul Kokan i-a povestit tăietorului de lemne ce 
i se întâmplase. Acesta a spus: „Este aproape seară. Nu 
vei ajunge astăzi acasă. Întoarce-te în satul cel mai 
apropiat şi poposește acolo; eu am să te însoțesc.“ 

Kokan a râs şi a spus: „Dacă voi fi bărbat, cum 
să mă întorc din drum după ce am ajuns atât de departe?“ 
Apoi el s-a ridicat, şi-a îmbrăcat roba şi a pornit mândru 
pe potecă, ajungând acasă pe la miezul nopții. Părinţii 
lui au fost foarte surprinşi, dar l-au certat spunându-i: 
„Profesorul tău are curaj, cum să te trimită singur 
la drum?“ | 

Când Kokan avea douăzeci de ani, Târei l-a trimis 
la maestrul Gasan. Gasan i-a spus lui Kokan să înveţe 
să asculte sunetul plesnetului unei singure palme. 

Prin urmare, Kokan a început să mediteze la acest 
lucru. Efortul său de concentrare era atât de intens, încât 
în final se simţea de parcă ar fi cărat în spate o greutate 
foarte mare în timp ce urca un deal. 

Pe atunci era sfârșitul iernii şi vremea era extrem 
de rece. Cum Kokan nu poseda nimic altceva decât o 
singură robă, lui Gasan i s-a făcut milă de el şi l-a rugat 

pe unul dintre patronii templului să-i dea nişte haine 
călduroase. Kokan le-a acceptat de complezenţă dar nu 
s-a îmbrăcat niciodată cu ele. 

Kokan, de asemenea, nu văzuse niciodată 
aşezămintele culturale din capitala de est, dar refuza să 
meargă împreună cu alți călugări în pelerinaj pentru a 
Je vizita. „Nu m-am desăvârşit pe mine însumi“, ar fi 
spus el, „Cum să-mi permit să irosesc timpul vizitând 
aşezăminte culturale?“ 

Apoi, într-o zi, în timp ce se plimba prin grădină 
şi medita, Kokan a experimentat deodată marea 
iluminare. 

Când i-a spus lui Gasan despre realizarea sa, 
maestrul l-a testat cu câteva Koan-uri. În final, el i-a 
spus lui Kokan că mai are încă unele blocaje. Gasan 
a adăugat: „Deşi ai trăit experiența iluminării ca o stare 
extatică, tu încă mai trebuie să meditezi asupra sursei 
rădăcină a sunetului unei singure palme, examinând 
fiecare detaliu.“ 

Kokan a continuat deci să lucreze pentru a dobândi 
rafinarea practicii şi pentru a-şi focaliza la maximum 
energiile. El l-a întrebat odată pe Gasan cu cine ar trebui 
să-şi completeze studiile Zen după moartea acestuia, iar 
bătrânul maestru i l-a recomandat pe Inzan. Prin urmare, 
Kokan a plecat la Inzan şi a lucrat foarte intens pentru 
a-şi amplifica rafinamentul spiritual. 

După o lungă perioadă de timp, el a reuşit să 
pătrundă toate tainele învățăturii Zen şi să desăvârşească 
Marea Operă. Inzan i-a dat atunci recunoaşterea oficială 
a masteratului şi l-a trimis în recluziune. Acolo a petrecut 
Kokan şaisprezece ani, trăind în sărăcie şi şlefuindu-şi 
practica Zen. 

În această perioadă, el a experimentat adeseori 
stări de iluminare. Odată a pătruns adânc în sursa 
rădăcină a tot ce există și, în final, a ajuns să înțeleagă 
că există o funcţie mistică specială foarte înaltă a şcolii 
lui Hakuin, prin care a dobândit o extraordinară libertate 
în experienţa vieţii de fiecare zi. După aceasta, el a 
instruit oameni potrivit potențialului spiritual al fiecăruia, 
fiind foarte mare numărul celor care au beneficiat de 
îndrumarea lui. 

Ca şi Hakuin, Gasan şi alți maeștri Zen, Kokan 
a refuzat cinstea de a fi starețul unei mănăstiri de cea 
mai mare importanţă în ţară, preferând sarcina discretă 
de a-i ghida pe căutătorii spirituali sinceri. El a refuzat 
de asemenea un dar în aur pe care i l-a făcut un nobil, 
căruia i-a spus că nu practică Zen pentru câştiguri 
materiale. 

Într-un an, recoltele din provinciile centrale ale 
Japoniei au fost distruse şi foametea s-a răspândit cu 
repeziciune în rândul țăranilor. Kokan pregătea terci 
pentru a-i hrăni pe cei care fuseseră alungaţi de foame 

din casele lor şi acum cerşeau pe marginea drumurilor. 
Se spune că el a ajutat un număr extrem de mare de 
asemenea oameni. 

Când Kokan era gata să moară, discipolul lui cel 
mai bun i-a cerut un poem de despărţire. Kokan a spus: 
„Poemul meu de despărțire umple universul. La ce bun 
plictiseala de-a mă sluji de toc şi de hârtie?“ 

Discipolul a spus: „Chiar şi aşa, te rog lasă-ne 
încă o expresie, o altă formulare, a împlinirii extreme, ca 
moștenire pentru generaţiile următoare.“ 

Kokan a zâmbit şi a scris: 


Șaptezeci şi patru de ani 
cernuți între apus şi răsărit. 
Ultimul cuvânt? 


St! Şt! 


Kokan obişnuia să îndrume discipolii să găsească 
„rădăcina sursă a sunetului plesnetului unei singure 
palme“. El era un maestru Zen riguros şi arareori dădea 
cuiva aprobarea. Când a murit, în anul 1843, a lăsat 
doar câţiva succesori care să continue munca sa. 


Trei feluri de călugări cerşetori 


Gettan obişnuia să spună: „Există trei feluri de 
călugări cerşetori. Primii sunt cei care îi învaţă pe alții. 

Cei de al doilea fel sunt cei care veghează asupra 
sanctuarelor. Iar ultimii sunt cei care întind traista goală 
şi umblă cu haine lălâi. Descendenții fondatorilor 
budismului Zen trebuie să fie pe deplin conştienţi de 
importanţa sanctuarelor lor şi să-i învețe pe alții cum să 
perpetueze înțelepciunea Buddhas-ilor. Cât despre cei 
care nu fac altceva decât să întindă traista pentru a cere 
orez, aceia sunt nişte criminali pentru budism.“ 


Priveşte înlăuntrul minţii tale 


Kakushin a fost în China pe la mijlocul secolului al 
optsprezecelea pentru a studia disciplina Zen. Acolo el 
a întâlnit un maestru Zen faimos care l-a întrebat: „Cum 
te cheamă?“ 

Kakushin i-a spus maestrului Zen numele său. 

Maestrul i-a atras atenția că numele Kakushin 
înseamnă „Trezirea minții“ sau „Trezeşte-ți mintea“, şi a 
scris pentru el un poem: 


Mintea este Buddha 

Buddha este mintea: 

Mintea şi Buddha 

fiind unul şi acelaşi lucru, există 
pretulindeni, dintotdeauna. 

După întoarcerea lui Kakushin în Japonia, împăratul 
Kameyama a auzit de masteratul său în budismul Zen 
şi l-a invitat să-i fie profesor într-unul dintre templele 
imperiale. Mai târziu, împăratul l-a invitat pe Kakushin 
la palatul său pentru a-i pune întrebări despre budismul Zen. 

Discursul profund al maestrului, imensa sa inteligență 
şi elocvenţa sa l-au impresionat pe împăratul Kameyama 
mai mult decât orice altceva auzise vreodată. 

Dându-și seama de excepționalele calități ale 
budismului Zen, împăratul a hotărât să-şi transforme 
reşedinţa imperială în sanctuar Zen. 

Următorul împărat, Go-Uta, l-a invitat de asemenea 
pe Kakushin la vila sa specială pentru a-l învăţa Zen. 
Maestrul a spus: „Buddhas-ii îşi înțeleg mintea; oamenii 
obişnuiţi o răstălmăcesc. Sursa tuturor Buddhas-ilor este 
una singură; înțelegerea şi neînțelegerea delimitează 
domenii distincte. Tu poţi dobândi cunoaşterea reală prin 
capacitatea ta inerentă, fără a avea nevoie de o altă 
putere pentru aceasta. Dacă vrei să atingi starea de 
Buddha, trebuie să priveşti înlăuntrul minţii tale.“ 


Netulburată 


Utame avea numai cincisprezece ani atunci când a 
primit îndrumarea unei călugărițe Zen iluminate, care 
a învăţat-o să caute Sinele înlăuntrul său. 

Utame a început să mediteze zi şi noapte, fără a 
fi preocupată de nimic altceva. Chiar şi atunci când se 
uita în oglindă pentru a se îmbrăca sau a se aranja, ea 
privea de fapt în interiorul său, căutând esenţa spiritului. 
Uneori devenea atât de absorbită de căutarea sa, încât 
uita ce făcea şi se pomenea stând în linişte şi meditând. 

Părinţii ei, care nu aveau nici cea mai mică idee 
despre cauzele comportamentului straniu al fiicei sale, au 
început să creadă că probabil suferă de o depresie sau 
are probleme cu nervii. Ei au încercat să o scoată la 
teatru sau la plimbare, dar Utame nu avea nici o tragere 
de inimă pentru asemenea distracții. 

În final, eforturile ei au fost încununate cu succes 
şi spiritul tinerei femei s-a deschis pentru a primi marea 
iluminare. 

Mai târziu, Utame s-a căsătorit şi a avut patru 
copii, doi fii şi două fiice. Soţul ei a avut ghinionul să 
dea faliment, aşa că Utame a trebuit să-şi întrețină 
familia făcând lucru de mână. A trăit mai mult de şaptezeci 
de ani şi a plecat din această lume într-o bună zi, într- 
o stare de netulburată linişte. 


Lupta cu un căutător de gâlceavă 


Descendent al unui războinic faimos, Butsugai era 
un om aprig și curajos. Deşi a intrat într-un ordin budist 

când avea numai doisprezece ani, Butsugai a devenit 
maestru în tirul cu arcul, echitație şi toate artele marţiale 
tradiționale. Extrem de puternic, el putea să spargă 
orice cu pumnul său. Din cauza puterii sale fizice 
neobişnuite, Butsugai era supranumit Călugărul cu Pumn 
Puternic. 

În mijlocul secolului al nouăsprezecelea, Japonia 
era zguduită de războaie civile. La vremea aceea, o 
bandă de războinici care se autointitulase Noua Elită a 
invadat Kyoto, sperând să ajungă la putere și să 
instaureze o nouă ordine naţională. Aceşti luptători 
gălăgioşi şi foarte indulgenţi cu ei înşişi, au ajuns să 
terorizeze populaţia civilă a oraşului. 

Cum mergea într-o zi pe o stradă din Kyoto, 
s-a nimerit ca Butsugai să treacă prin zona în care erau 
încartiruiţi războinicii Noii Elite. Atras de zgomotul 
săbiilor de bambus, Butsugai s-a pomenit uitându-se pe 
fereastra sălii lor de antrenament. 

Numaidecât câțiva războinici furioşi au ieşit afară 
şi l-au întrebat ce făcea acolo. Butsugai şi-a cerut scuze 
pentru curiozitatea deplasată pe care o arătase, spunând 
că nu este decât un călugăr care de-abia a coborât din 
munți. Războinicii s-au hotărât atunci să se distreze puțin 
pe seama călugărului şi l-au provocat la duel. „Oricine 
ne spionează“, au spus ei, „trebuie să aibă habar de 
artele marțiale“. 

Butsugai nu putea refuza. A mers cu ei în sala de 
antrenament, aceştia şi-au luat săbiile de bambus şi 
s-au postat în faţa lui. 

Fără să dea nici un semn de panică, Butsugai 
şi-a luat sceptrul ceremonial din fier şi a făcut praf 
săbiile tuturor atacatorilor săi. În câteva minute, călugărul 
budist a dovedit în luptă câteva duzini de războinici. 

Atunci şeful bandei a luat o lance şi a păşit în față, 
spunând: „Priceperea ta este mult prea mare pentru 
aceşti tineri cavaleri, de aceea te provoc la duel eu, 
Kond5 Isamu.“ 

Butsugai s-a prefăcut înspăimântat. Anuncându-se 
la pământ într-un gest de profundă umilință, el a 
spus: „Kondō Isamu! Am auzit de tine! Se spune că 
eşti un geniu al artelor marţiale. Un biet călugăr 
rătăcitor cu greu ar putea să spere să stea în fața ta. 
Te rog, lasă-mă să plec.“ 

Dar stârnit şi mai mult de umilinţa călugărului, 
războinicul a refuzat să-şi retragă provocarea. El a făcut 
presiuni asupra lui Butsugai, până ce acesta nu a avut 
încotro şi şi-a luat din nou sceptrul de fier pentru a face 
față atacului. 

Kond5 i-a spus atunci lui Butsugai: „Îţi trebuie o 
armă. la o sabie de bambus sau o lance de lemn, sau 
orice altceva doreşti.“ 

Butsugai i-a răspuns: „Fiind călugăr budist, nu pot 
purta arme. Mă voi folosi de acest sceptru de 
ceremonie.“ 

Războinicul nu a vrut însă să cedeze. El a insistat 
ca Butsugai să folosească o armă. 

Foarte inventiv, călugărul a scotocit prin traistă şi 
a scos de acolo două bile de lemn. Luând câte una în 
fiecare mână, i-a strigat războinicului: „Bine, dă-i 
drumul! Încearcă numai să mă străpungi, dacă poţi!“ 

Această insolenţă l-a înfuriat foarte tare pe şeful 
războinicilor. El s-a hotărât să-l doboare pe călugăr 
dintr-o singură lovitură. Strângând lancea cu putere, 
acesta căuta o breșă în apărarea neobişnuită a 
călugărului. 

Războinicul a stat nemişcat şi fără să clipească 
aproape o jumătate de oră, incapabil să vadă o cale 
de atac. Când în sfârșit a crezut că a găsit o deschidere 
în apărarea călugărului, a lovit deodată cu toată forța şi 
furia de care era în stare, intenţionând să-i zdrobească 
acestuia coastele. 

Butsugai a evitat atacul cu o mare agilitate. El a 
prins imediat lancea între cele două bile de lemn şi a 
tinut-o strâns între acestea, fără să-i dea nici o posibilitate 
adversarului său de a o retrage. 

Oricât s-a străduit şeful războinicilor să-şi tragă 
lancea dintre bilele călugărului, nu a reuşit. El a tot 
împins şi a tras de lance, până ce trupul i s-a acoperit 
de sudoare. 

După ce s-a scurs o bună bucată de timp în acest 
fel, Butsugai a împins cu putere lancea într-o parte. 
Războinicul s-a rostogolit pe spate, în timp ce lancea a 
zburat pe deasupra sa şi s-a oprit la douăzeci, treizeci 
de picioare în spatele său. 

Copleşit şi umilit, războinicul s-a înclinat în faţa 
lui Butsugai şi i-a spus: „Priceperea ta este cu adevărat 
remarcabilă şi mă depăşeşte. Cine eşti tu?“ 

„Sunt călugăr budist şi mă numesc Butsugai“, i-a 
spus maestrul Zen. 

„Deci tu eşti faimosul Călugăr cu Pumn Puternic!“ 
a exclamat șeful războinicilor, care îşi trata acum 
adversarul cu cel mai mare respect. 

După această întâmplare, numele lui Butsugai s-a 
făcut auzit peste tot în bătrâna capitală. 

Când Butsugai şi-a încheiat studiile Zen, el s-a 
retras pentru a-şi desăvârși realizarea spirituală. La scurt 
timp totuşi, oamenii care auziseră de el au început să se 
strângă în jurul lui în număr mare pentru a studia cu el 
fie disciplina Zen, fie artele marțiale. 

Se afla printre ei un bărbat ce avea să devină mai 
târziu un renumit spadasin, care atunci era tânăr şi făcea 
o călătorie pentru a studia artele marţiale. Tânărul samu- 
rai l-a rugat pe Butsugai să-l instruiască. 

Butsugai l-a întrebat: „Pentru ce ai venit aici?“ 

Tânărul a răspuns: „Am venit ca să mor de pumnul 
profesorului meu.“ 

Butsugai a considerat acest răspuns remarcabil şi 
i-a permis tânărului spadasin să rămână un timp. 
Butsugai i-a prezentat două versuri, care spuncau: 


Puterea Spiritului Divin - 
subțirea pânză de paianjăn. 


Spadasinul devenit mai târziu renumit în întreaga 
Japonie de vest relata că meditând la aceste versuri a 
atins înțelegerea lăuntrică a esenței ascunse a jujitsu, 
“arta blândeţii”. 

Butsugai a devenit atât de celebru, încât mulţi dintre 
nobilii cei mai de seamănă din vestul Japoniei l-au invitat 
pe domeniile lor, oferindu-i cele mai alese temple drept 
reședință. Butsugai i-a refuzat pe toţi şi a rămas în 
templul lui sărac până în ziua morţii sale. El a purtat 
hainele lui modeste şi a trăit foarte mulțumit în simplitate, 
fără să dorească niciodată altceva. 

În anul 1262, Hōjö Tokiyori, regent al shogunului, 
s-a dus la maestrul Funei. El a spus: „Recent am perceput 
ceva ce nu este nici permanenţa nici impermanența.“ 
Maestrul Zen a spus: „Numai studiul Zen poate 
conduce la perceperea naturii esențiale. Dacă vei atinge 
perceperea naturii esenţiale, vei înţelege totul“ 
Regentul a spus: „Te rog să mă înveţi metoda.“ 
Maestrul Zen a răspuns: „Nu există în lume două 
Căi, înţelepţii nu au două minţi. Dacă vei cunoaşte 
spiritul înțelepţilor, vei descoperi că esenţa inerentă în 
fiecare fiinţă este sursa rădăcină a existenței Sinelui.“ 


Arta Artei 


Maestrul Zen Tetsuð era atât de faimos pentru 
picturile sale, încât mulți oameni veneau la el doar 
pentru a studia arta. El obişnuia mereu să le spună 
viitorilor săi elevi: „Trebuie să vă amintiţi zicala “Dacă 
vrei să eviţi să depinzi de societate, nu lăsa critica sau 
lauda să-ţi tulbure inima.” Când veţi putea să cultivați 
arta fără să permiteţi celor lumeşti să-şi facă sălaş în 
inima voastră, atunci spiritul şi tehnica artistică se vor 
maturiza în mod natural, iar voi veţi fi capabili mai 

târziu să atingeți rafinamentul spiritual. Aceasta este calea 
care conduce de la întuneric către lumină.“ 

Odată, un distins om de stat şi învăţat confucianist 
a venit în vizită la Tetsuă. Privindu-l pe maestrul Zen 
în timp ce picta, acesta a observat că fiecare mişcare 
a brațului maestrului şi a pensulei pe care o utiliza se 
încadra perfect în principiile clasice ale caligrafiei. 

Când a făcut această remarcă, maestrul Zen i- 
a răspuns: „În termeni de corectitudine a minţii, 
caligrafia şi pictura sunt acelaşi lucru. Atunci când 
fac un desen, dacă se întâmplă ca o tulpină de bambus 
sau o frunză dintr-un copac să nu fie exact acolo 
unde trebuie să fie, rup desenul şi-l arunc, apoi las 
jos pensula, mă aşez şi-mi limpezesc mintea.“ 


Literatura Zen 


Kaigan a fost un apărător al studiului budismului şi 
al literaturii Zen, neglijate pe la mijlocul secolului al 
nouăsprezecelea. Mulţi oameni au crezut că a fost numai 
un erudit, fără a realiza că el era de fapt şi un maestru 
Zen iluminat. Mai târziu a practicat meditaţia Zen cu 
Seisetsu şi Tankai şi şi-a desăvârşit pregătirea spirituală 
cu maestrul Tankai, care dealtfel l-a şi recunoscut ca 
succesor. 

nd d d d i 


La un moment dat, Kaigan a fost la Kyoto pentru 
a studia budismul Zen la alte şcoli budiste decât cele 
pe care le urmase înainte. Tulburat de ceea ce a întâlnit 
acolo, Kaingan a scris: 


Pe podul de pe Fifth Avenue 

Mi-am întors capul şi am privit; 

la est, la vest, la sud şi la nord, 

peste tot mulțime de călugări ienoranți. 


Mai târziu, maestrul Zen Dokuon explica: 
„Contemporanii l-au considerat pe Kaigan a fi un om 
foarte învăţat, cu o memorie puternică. Şi într-adevăr, 
aşa era. l 

Totuşi el studiase cu trei profesori Zen şi 
descoperise cele mai profunde secrete ale acestei dis- 
cipline, primind în final chiar recunoaşterea oficială a 
maestrului Zen Tankai. Oamenii credeau că Kaigan a 
fost profesor de doctrină budistă, dar nu acesta este 
adevărul. 

Kaigan era îngrijorat văzând mulțimea adepților cu 
intelecte sterile şi cu o slabă înțelegere a principiilor 
acestei Învăţături. De aceea el și-a concentrat efortul 
pentru literatura Zen, în scopul dezvoltării şi îndrumării 
tinerilor căutători. 


146 100 povestiri despre iluminare 
o aa 


Atenţia lui s-a focalizat asupra salvării oamenilor de 
la influenţa spiritului decadent al epocii. Nu a avut timp 
pentru altceva. Dar tocmai acest lucru îl face atât de 
mare.“ 


Eleganţă 


Maestrul Zen Tetsu5 a scris următoarele cuvinte 
pe paravanul şemineului: 

„Fii drept şi onest, credincios legilor firii, compasiv 
şi generos cu ceilalți, lipsit de lăcomie, mulțumit. 
Îndeplineşte-ţi în mod corect îndatoririle zilnice, fără 
greşeală. Ai grijă de lucruri, fără a te ataşa de ele. 

Faptul de a fi liber faţă de sentimentele ordinare, 
lumești, era numit de antici eleganță. Nu mai întâlnim 
acest lucru printre oamenii moderni din ziua de azi. Din 
acest motiv, îmi închid uşa și nu primesc vizitatori. 

Nu sunt un om trufaş, nici nu-mi doresc ca numele 
meu să fie slăvit. Dar ca să trăiesc aşa cum doresc 
simulez incompetenţa, numai din dorința de a împlini 
ceea ce este natural. Nu sunt profesorul nimănui. Sunt 
nebuni aceia care încearcă sa înveţe de la mine. Aceasta 
din cauză că ei îmi studiază nebunia şi nu inima.“ 

Hotărâre 


Settan a devenit călugăr când avea numai zece ani. 
Într-o zi, el a hotărât să plece într-o călătorie pentru a 
găsi un îndrumător adevărat. l-a cerut mentorului său 
permisiunea de a pleca. Mentorul l-a refuzat. 

Hotărât să descopere Calea, Settan a plecat fără să 
spună nimănui. El a lăsat un bilet pe poarta templului, pe 
care scrisese: „Nu voi mai intra niciodată pe această 
poartă până nu-mi găsesc Calea“, apoi a plecat. 

Settan a intrat în congregația maestrului Zen Torin, 
şi a meditat zi şi noapte. Torin era unul dintre puţinii 
maeştri iluminati ai acelor vremuri, iar metodele lui erau 
severe şi imprevizibile. 

Într-o zi, Settan a hotărât în sfârşit că nu mai are 
timp de pierdut. EI s-a urcat pe acoperişul unei clădiri şi 
a strigat că nu va mai cobori de acolo decât dacă atinge 
iluminarea în acea noapte. 

După ce a meditat profund toată noaptea, când se 
lumina de ziuă Settan nu depăşise încă nivelul obişnuit de 
percepţie. Dezgustat de acest insucces, el tocmai se 
pregătea să se arunce de pe acoperiş şi să moară. 

Deodată, tocmai când să facă pasul final, el a auzit 
croncănitul unui corb. În acel moment spiritul lui s-a 
deschis şi el a cunoscut iluminarea. 

Copleșit de bucurie, Settan s-a grăbit să-i spună 
profesorului său. Imediat ce l-a văzut, Târin a spus: „Ai 
trecut dincolo!“ 


Inima bună 


Sasaki Doppo a studiat disciplina Zen cu 
maestrul Ganseki. Mai târziu el povestea cum l-a 
întrebat odată pe profesorul lui: „Ce este Buddha?“ 
Ganseki a răspuns: „Buddha este inima bună.“ 

Apoi el a adăugat: „Cel mai important lucru pentru 
oameni este inima bună. Din această cauză, inima este 

alea.“ 


El a exprimat aceste idei într-un poem Shinto: 


Cunoaşterea falsă, limitatoare 
este creată de mintea umană; 
aceia care cunosc spiritul divin 
sunt ei înşişi divini. 

De asemenea, a scris: 


Ochii mei sunt soarele, 
fața mea este cerul 
răsuflarea mea este vântul, 
munții şi râurile 

sunt trupul meu. 

Călugărul budist Jösö a fost elevul faimosului maestru 
haiku Bash5. Practicile sale religioase şi realizările sale au 
fost ținute în general secrete, iar el a fost cunoscut mai 
ales ca poet. 

Samurai la origine, J5s6 s-a aflat până la un moment 
dat în slujba unui nobil. Apoi a intervenit un incident care 
i-a schimbat viața. În calitatea sa de primul născut, el 
trebuia să moştenească averea tatălui, dar tatăl, influențat 
de mama vitregă a lui Js5, l-a numit moştenitor pe fiul 
acesteia, fratele vitreg al lui Jos5. 

În epoca feudală, nu era permisă în Japonia o 
asemenea decizie arbitrară. În semn de protest, J5s5 şi- 
a tăiat mâna dreaptă și s-a retras din serviciul oficial, 
motivând că datorită infirmităţii sale el nu va mai putea 
mânui sabia niciodată. Nepotrivit pentru a îndeplini 
obligaţiile unui luptător, JSs a pierdut calificarea care i- 
ar fi permis să ocupe postul de şef al unei case de 
samurai. 

Astfel, el a renunțat la cele lumeşti și a devenit 
călugăr Zen. După moartea lui Bash5, profesorul său, el 
s-a retras într-o peşteră timp de trei ani, unde a scris pe 
pietre întreaga scriptură budistă, câte un caracter 
chinezesc pe fiecare piatră, pe care apoi le-a aranjat 

în tradiționalul “zid al scrierilor sfinte”. JOs6 a scris de 
asemenea o carte cu sfaturi pentru preoți şi mireni; deși 
aceasta era plină de cugetări de o înaltă moralitate, Jōsō 
a intitulat-o Cartea unui pierde-vară. 

În amintirea momentului retragerii lui din această 
lume, J5s6 a compus un poem în stilul oficial chinezesc: 


După ce şi-a cărat casa 

în spate mai mulţi ani, 

un melc a lepădal-o într-o zi 

şi a pornit către libertate. 

În arşița casei sale, 

spaima lui cea mai mare 

a fost aceea că trupul i se va usca; 
acum, scăldat de ploaia religiei, 

el urcă dealul împădurit. 


Fostul stareț 


Yūren a fost o vreme stareţul unui templu din Edo, 
capitala celui de al treilea shogunat. El a fost atât de 
influenţat de citirea biografiilor budiştilor eminenți ai 
vechilor timpuri, încât a decis să-şi părăsească postul şi 
să se dedice căutării spirituale. 

Lăsând în urma lui o scrisoare în care spunea că 


se simte bolnav şi incapabil să-şi îndeplinească în 3 


POVESTIRI ZEN 151 


continuare îndatoririle de stareţ, Yăren a plecat în secret 
la Kyoto, capitala străveche şi centrul cultural tradițional 
al Japoniei. 

E] a locuit în diferite locuri din zona oraşului Kyoto, 
şi cât timp a trăit, nu a acumulat posesiuni. Zi şi noapte 
intona invocaţii ale lui Buddha şi compunea poezii, în 
timpul liber dintre diferitele exerciții care compuneau 
antrenamentul lui spiritual. 

Yūren nu a posedat nici o singură carte de poezii. 
Nu avea nici cea mai mică idee despre felul în care 
ar fi putut să-și înfrumuseţeze stilul, el nu a făcut altceva 
decât să exprime ceea ce gândea. Din acest motiv, 
poezia lui se caracterizează prin ingenuitate şi spirit 
direct, calităţi care o fac deosebită de restul creaţiei 
lirice. 

Odată el a scris o poezie destinată a fi titlul unui 
tablou ce reprezenta o femeie frumoasă care privea 
un craniu: 


Acum cu siguranță 

nu vei mai lua oglinda 

în care te priveai cu nesaf 
dimineața şi seara, 

după ce ai văzul că aceasta 
este adevărata ta înfăţişare. 

La cererea unei persoane aflate în serviciul unui nobil, 
Yüren a scris: 


El a scris câteva poeme cu o singură literă ca titlu, 
printre acestea fiind şi următorul: 
Când paşii te poartă către noroc, 
adu-ți aminte 
că soarta este schimbătoare. 


Privind peste câmpuri, 

am văzut fumul necunoscut 
ridicându-se astăzi din nou. 
Al cui va fi trupul 

care va arde mâine? 


lar acesta este cântecul lui Y?ren către spirite: 


Deşi nu am nimic Să cer 

pentru mine însumi, căci mi-am abandonat fiinţa, 
mă rog spiritelor 

spre a-mi desluşi calea inimii. 


Şi iată un poem despre gâştele sălbatice care 
traversează în zbor discul luminos al lunii: 


Deşi gâştele 


trec țipând în zbor, 
inima mea rămâne 


Religia originară 


Înaltul preot Tsă-an a fost prin naștere un om din 
popor. EI era altruist, drept şi onest. Nu numai că a studiat 
disciplina Zen, dar era de asemenea bine pregătit în arta 
servirii ceaiului, a combinării aromelor, a aranjamentelor 
florale şi altele. 

Tsii-an a studiat de asemenea medicina. Deşi 
profesorul lui l-a specializat în cauterizări, el s-a hotărât 
să călătorească prin țară pentru a examina şi testa efectele 
diferitelor izvoare termale. În cursul acestor călătorii, 
Tsii-an a descoperit două izvoare a căror apă avea 
efecte remarcabile, dar din păcate acele izvoare 


sub luna nopților de toamnă. 


Odată, i-a ars casa unui preot care locuia într-o 
locuinţă ce aparţinea templului. Cu această ocazie, Yiiren 
a scris: 


Foloseşte acest prilej pentru a vedea 
dacă ai rupt şi ultimul lanţ 

care te făcea prizonierul minţii obişnuite 
imuabile. 

se aflau în zone îndepărtate. De aceea, Tsii-an a dezvoltat 
o metodă de tratare a apei obişnuite, în scopul producerii 
de efecte similare. Într-un gest de caritate, Tsi-an 
a scris pe hârtie formula descoperită de el şi a 
distribuit-o apoi prin ţară. 

Vigoarea mentală şi fizică a lui Tsū-an nu a slăbit 
nici când a îmbătrânit. El a rămas o persoană încântătoare 
şi tonică chiar şi la o vârstă înaintată. Se spune că era 
o femeie din partea locului care suferea de ani de zile 
de o boală psihică, crezându-se despre ea că este 
posedată. Dacă vreun medic încerca să o consulte, 
femeia devenea brusc foarte violentă, astfel încât nimeni 
nu se încumetase să se apropie de ea. Dar când a venit 
Tsū-an, nu numai că aceasta l-a acceptat, ci chiar i-a 
ieşit în întâmpinare, simţindu-i prezenţa din camera în 
care se afla. Femeia era teribil de speriată şi a suportat 
docilă întreaga examinare a bătrânului medic. 

Tsi-an a murit în anul 1750, la vârsta de optzeci 
de ani. În după amiaza zilei în care a murit, el şi-a luat 
pulsul şi a declarat că viaţa i se va sfârşi în cel mult o 
oră. Într-adevăr, a murit după ce s-a scurs încă o oră, 
lăsând în urma sa un poem de despărțire: 


Religia originară 
nu are începul. 

Când ochii mei se vor închide pentru totdeauna, 
esența mea va fi vidul beatific. 


Vindecat de boala Zen 


Când maestrul Zen Hakuin era tânăr, el a avut ca 
mulţi alți căutători spirituali mai întâi un moment de 
iluminare parţială, înainte să realizeze eliberarea 
completă. Această experiență l-a determinat să-şi 
intensifice eforturile pentru a dobândi realizarea ultimă. 

După o lună de muncă extenuantă, Hakuin ajunsese 
în punctul în care uita să mănânce şi să doarmă. Inima 
şi plămânii lui erau serios afectaţi, auzea un zgomot 
continuu în urechi şi avea picioarele înghețate. 

Hakuin s-a alarmat cu adevărat atunci când trupul 
lui a început să dea semne clare de slăbiciune şi el a 
început să sufere de anxietate şi halucinaţii; a mers 
numaidecât la medic, dar nu i-a fost de nici un folos. 
În cele din urmă, cineva i-a povestit despre un om care 
se numea Hakuyushi, „Hermitul Pur”, şi care locuia într- 
o peşteră din munţi, la est de Kyoto. 

Despre Hakuyushi se credea că ar fi avut mai mult 
de două sute de ani. Văzut din afară, omul părea a fi 
un nebun. Trăia în inima munţilor şi nu primea pe nimeni 
în vizită. Dacă cumva venea totuşi cineva să-l vadă, 

acesta fugea întotdeauna de ochii indiscreți. Oamenii din 
partea locului îl considerau un ciudat. Acest om era 
totuşi un expert în astronomie și un specialist de înaltă 
clasă în ştiinţele medicale. Dacă era cineva care dorea 
foarte sincer un sfat din partea lui, Hakuyushi se îndura 
să-i ofere acelui om un răspuns care, după o reflectare 
serioasă, se dovedea întotdeauna a fi de folos celui 
interesat. 

Hakuin a plecat din Kyoto pentru a-l vedea pe 
Hakuyushi în iarna anului 1710. El s-a îndreptat către 
periferia bătrânului oraş, unde a cerut îndrumarea 
tăietorilor de lemne pentru a ajunge la peştera din inima 
munţilor. Tăind cu greu zăpada, păşind singur peste 
piscuri, după un drum lung şi anevoios, Hakuin a ajuns 
în cele din urmă la peştera lui Hakuyushi, la intrarea 
căreia atârna o împletitură din trestie. 

Hakuin s-a uitat înuntru prin găurile împletiturii şi 
l-a văzut pe Hakuyushi stând așezat, cu ochii închişi. El 
avea părul negru şi lung de-i atingea genunchii, şi un 
aspect robust şi sănătos. Pe o masă se aflau trei cărți: 
o istorie confucianistă, un text taoist şi scriptura budistă. 
Nu existau unelte sau așternuturi la vedere. Întreaga 
atmosferă emana puritate şi transcendenţă, ceva mai 
presus de realitatea umană obişnuită. 

Timid şi emoţionat, Hakuin i-a povestit despre 
simptomele bolii lui şi i-a cerut ajutorul. La început 
Hakuyushi s-a prefăcut ignorant şi s-a scuzat față de 
Hakuin că nu-l poate ajuta, dar cedând rugăminţilor 
fierbinţi ale acestuia, a consimţit până la urmă să îi 
consulte. 

După ce l-a consultat, pustnicul s-a încruntat şi a 
apus: „Eşti sleit de puteri. Excesul de meditații a produs 
aceste simptome grave. Mă tem că nimeni nu te va 
putea vindeca prin tratamentele obişnuite de acupunctură 
şi diverse remedii. Ai fost strivit de contemplația interioară. 
De aceea, dacă nu te vei strădui să dobândeşti efectele 
pozitive ale contemplaţiei interioare, nu te vei mai face 
bine niciodată. Cazul tău este reflectarea zicalei: “Acela 
care cade la pământ, trebuie să se ridice sprijinindu-se 
de pământ.“ | 

Hakuin a spus atunci că va renunța la meditaţia 
Zen, şi prin aceasta va înlătura cauza generatoare de 
boală, deci implicit şi boala. Hakuyushi a zâmbit şi a 
spus: „Meditaţia Zen reprezintă ceva special. În general, 
meditaţia este realizată corect atunci când nu mai există 
“meditaţie”. Prea multă meditaţie înseamnă meditaţie greşit 
realizată. Tu te-ai îmbolnăvit din cauza excesului de 
meditaţie, va trebui să utilizezi non-meditaţia pentru 
a te trata.“ 

Apoi pustnicul l-a învăţat pe Hakuin metodele 
corecte ale meditaţiei pure, citând scripturile budiste 
şi înţelepciunea Zen. De asemenea, a menţionat o 
tehnică de înlăturare a stressului și a oboselii mentale, 
pe care a găsit-o în literatura veche. Hakuin i-a cerut 
mai multe detalii. 

Atunci Hakuyushi i-a explicat: „Dacă te simţi rău 
în timpul exerciţiilor de concentrare, trebuie să realizezi 
mental următoarea vizualizare: imaginează-ți că ai pe 
creştetul capului o sferă de unt proaspăt, pur, frumos 
apoi gradat coboară pe umeri, în piept, în plămâni, 
ficat, stomac şi intestine, şi mai jos, pe coloana 
vertebrală, înspre şolduri. Încordarea din pieptul tău va 
curge de-a lungul trupului către picioare, ca o apă. 

Imaginează-ţi apoi că seva pătrunzătoare a acestui 
flux se acumulează în corp în regiunea inferioară 
ombilicului, umplând această zonă cu toate aromele 
binefăcătoare adunate laolaltă. 

În timpul realizării acestei vizualizări, ca o 
manifestare a minţii, vei simţi parfumul fin 
umplându-ţi nările, şi vei experimenta senzația tactilă 
subtilă, de nespusă prospeţime invadându-ţi trupul. 
Corpul şi mintea ta vor fi în armonie, într-o stare de 
bine profund. Tensiunile se vor dizolva, organele interne 

vor funcționa armonios, pielea ta va străluci şi tu vei 
dobândi din nou vigoare şi energie. 

Iar dacă vei continua mult timp în acest mod, 
nivelul tău de vibraţie fizică şi mentală va creşte foarte 
mult. Poţi dobândi aceste efecte mai lent sau mai rapid, 
în funcție de câtă stăruință vei arăta în practica ta. 

În trecut am avut şi eu multe boli, unele dintre ele 
chiar mai rele decât a ta. Utilizând această metodă, am 
putut să mă vindec de cele mai cumplite suferințe în mai 
puţin de o lună, Acum trăiesc în munți, fără teamă că 
mi-ar putea fi frig sau foame. Datorez acest lucru puterii 
vizualizări.“ 

După ce a primit aceste sfaturi, Hakuin a plecat. 
După trei ani de practică, el s-a făcut bine. Nu numai 
că s-a vindecat de boala lui, dar a dobândit capacitatea 
de a pătrunde în profunzimea ființei sale. El a avut de 
câteva ori experienta unor trăiri extatice şi a numeroase 
momente de iluminare. A trăit până la o vârstă înaintată, 
atribuind vigoarea şi sănătatea sa efectelor reziduale ale 
tehnicii pe care a învățat-o de la pustnicul Hakuyushi. 


Zen în viața de zi cu zi 


Man-am a scris odată guvernului oficial: „Oamenii 
de toate categoriile au o mulțime de scopuri de realizat 

în vieţile lor. Cum să găsească timp pentru a sta liniștiți 
în contemplaţie? Sunt aici profesori Zen care nu au reuşit 
să cultive concentrarea în meditaţie; ei recomandă izolarea 
în linişte şi evitarea centrelor populate, afirmând că “nu 
se poate realiza concentrarea în meditaţie în timpul 
desfășurării activităţii profesionale”. Atitudinea acestor 
profesori are drept consecință abordarea greșită a 
tehnicilor de focalizare a minţii de către elevii lor. 

Oamenii care aud asemenea afirmaţii încep să 
creadă că disciplina Zen este greu de pus în aplicare, 
aşa încât ei renunţă la ideea de mai practica Zen, 
abandonează calea şi încearcă apoi o scăpare, devenind 
asemeni lucrătorilor ambulanți de cea mai joasă condiție. 
Această stare de lucruri este cu adevărat de plâns. Chiar 
şi aceia care, prin practica lor anterioară, au reuşit să 
dobândească o mare aspirație spirituală, ajung să-şi 
neglijeze îndatoririle sociale şi să-şi piardă, chipurile de 
dragul Căii, poziţia deținută în societate. 

Aşa cum spunea un strămoș, dacă oamenii din ziua 
de azi ar fi tot atât de dornici să atingă iluminarea pe 
cât de dornici sunt să-şi îmbrăţişeze iubitele, atunci nu 
contează cât de ocupați ar fi cu îndeplinirea obligaţiilor 
lor profesionale, nu contează cât de luxoase le-ar fi 
locuinţele, ei nu vor înceta nici o clipă să-şi concentreze 
toate eforturile spre a găsi răspuns la Marea Întrebare. 

Mulţi oameni, atât din vechime cât şi din zilele 
noastre, au cunoscut trezirea spirituală urmând 
Calea, şi au perceput esența spiritului, în mijlocul 
activităţii sociale. Toate ființele, din toate timpurile și 
din toate locurile, sunt manifestări ale unei minți unice. 
Când mintea se înalţă, toate felurile de fiinţe se înalță; 
când mintea este liniștită, toate ființele sunt liniștite. 
Când mintea este nenăscută, toate fiinţele sunt 
neprihănite. Din acest motiv, chiar dacă stai într-un loc 
liniştit din adâncul munţilor şi te adânceşti în contemplare, 
atâta timp cât nu ai tăiat legătura cu mintea care sare 
ca o maimuţă de la una la alta, nu faci decât să-ți pierzi 
vremea. 

Al treilea Patriarh Zen a spus: “Dacă încerci să 
opreşti mişcarea şi să instaurezi nemişcarea, această 
oprire nu va genera decât şi mai multă mişcare”. Dacă 
încerci să găsești existenţa adevărată negând existența 
lucrurilor obişnuite, îţi vei irosi energia vitală, îți vei diminua 
energia mentală şi vei ajunge să te îmbolnăveşti. Ba mai 
mult decât atât, vei deveni uituc și zăpăcit, rupându-te 
până la urmă de realitate.“ 


Fără pleavă 


Odată, maestrul Zen Settan a fost invitat la o 
anumită mănăstire pentru a ţine o prelegere despre clasicii 

Zen. Nobilul provinciei hotărâse să asculte prelegerea 
aşezat în spatele unui paravan. 

Când Settan a urcat pe podiumul de unde trebuia 
să ţină prelegerea şi a văzut paravanul, a spus: „Cine 
este neruşinatul care ascultă din dosul unui paravan? Nu 
au pleavă cuvântările mele, aşa că nu este nevoie să 
se ascundă într-un coş! Până nu scoateţi vânturătoarea 
aceea de aici, nu va fi nici o prelegere astăzi.“ 

Toată lumea a pălit la auzul acestor cuvinte. Nobilul 
s-a simțit extrem de încurcat. Cerându-şi scuze față de 
maestrul Zen, el a renunţat la paravan şi a luat loc în 
rând cu toţi ceilalți ascultători. 


Ghid călăuzitor 


Settan a scris odată o serie de sfaturi pentru 
mănăstirile Zen: „Un strămoş a spus că studiul disciplinei 
Zen necesită trei lucruri esențiale. Primul este o credință 
foarte puternică. Al doilea este capacitatea de a trăi 
starea de uimire. Al treilea este o mare hotărâre. Dacă 
unul dintre acestea lipseşte, veţi fi ca un trepied fără un 
picior. 

Nu am nimic deosebit să vă spun. Recomand doar 
fiecăruia să admită că există în oricare ființă o natură 

esenţială care poate fi percepută, şi că există un adevăr 
esenţial pe care oricine îl poate pătrunde; numai în acest 
fel hotărârea voastră se va menţine puternică. Vă 
recomand să meditaţi la aceste afirmaţii. Cineva trezit 
doar pe jumătate, nu poate atinge realizarea ultimă în 
Zen. Este neapărat nevoie de întreaga atenţie şi întreaga 
putere de pătrundere.“ 


Profesorul națiunii 


Shâichi a călătorit în China în anul 1235, unde a 
descoperit secretele învățăturii Zen cu ajutorul unuia 
dintre cei mai mari maeştri ai epocii. După întoarcerea 
sa în Japonia în anul 1241, Shâichi a început să predea 
învăţătura Zen în zonele rurale din sudul țării. În anul 
1243 a fost invitat la Kyoto, capitala imperială, de 
către distinsul curtean Fujiwara Michiie. El a murit în 
anul 1280, la vârsta de şaptezeci şi opt de ani. 

Când Shoichi l-a întâlnit pe împăratul Gosaga în 
anul 1245, el s-a prezentat în fața acestuia cu un 
exemplar din Scrierea despre Oglinda Sursă, un 
compendiu imens al învățăturilor budiste culese de către 
un maestru Zen chinez faimos din secolul al X-lea. 
Împăratul obişnuia să citească din această carte ori de 

câte ori avea timp liber. Când a terminat-o, a scris pe 
ultima pagină: „Am primit această carte de la maestrul 
Shoichi, și după ce am citit-o am înţeles natura esenţială 
a lucrurilor.“ 

Când curteanul Fujiwara Michiie i-a cerut lui Shoichi 
sfatul, acesta a spus: „Problema care se pune este aceea 
a utilizării puterii decisive a voinţei, astfel încât să poţi 
stăpâni orice diferențe, având o viziune unificatoare asupra 
realității.“ 


DNuferi în noroi 


Torio Tokuan a spus: „Nu te considera pe tine 
însuţi mai presus de oamenii obişnuiţi. Aceia trăiesc 
suişurile şi coborâşurile goanei după faimă şi profit, 
fără a urma vreo cale spirituală. 

Faţă de ei trebuie să manifeşti compasiune, nu 
să-i dispreţuieşti sau să-i respingi. Nu formula judecăţi 
comparând-te pe tine cu ei; nu permite minţii tale să 
acumuleze ideea de superior şi inferior. l 

Aceasta este atitudinea pe care o cer pentru a 
putea pătrunde pe Cale toți sfinții şi înțelepții, toți Bud- 
dhas-ii şi Bodhisattvas-ii. Noi trebuie să ne plasăm la 
nivelul oamenilor obişnuiţi, să ne asemuim lor, în timp ce 

voinţele noastre trebuie să urmeze neabătute Calea, şi 
să descopere minunile ei.“ 


Marea Moarte 


Itachi Jitoku era un cavaler în slujba unui nobil, 
dar a căzut în dizgraţia unui înalt funcţionar al acestuia, 
datorită faptului că a vorbit într-o anumită ocazie cu prea 
multă francheţe. Ca urmare a acestui incident, el a fost 
eliberat din funcţie şi închis într-un castel. 

Timp de treisprezece ani, Jitoku a stat închis într-o 
încăpere, indiferent la privaţiunile captivității. Regulile 
acelui nobil permiteau prizonierilor să citească texte 
budiste, aşa că Jitoku a împrumutat un exemplar complet 
al doctrinei budiste şi a început să citească, explorând 
în timpul detenţiei sale profunzimile acestor învățături. 

În cele din urmă, Jitoku a fost iertat şi repus în 
vechile sale drepturi. Când împlinise vârsta de șaizeci 


7 de ani, el a mers la maestrul Zen Ekkei pentru a-şi 
- adânci înţelegerea textelor sfinte. 


De cum a intrat pe uşă, maestrul Zen a sărit la el 


, şi l-a lovit. 


Cavalerul s-a înfuriat deodată. Nimeni nu-l mai 


i lovise înainte, nici chiar tatăl lui. El s-a dus la Dokuon, 

Zen şi lumea 


Când maestrului Zen Gisan i-a fost conferit titlul 

un alt maestru Zen, şi foarte supărat, i-a declarat că 


intenționează să-l provoace pe Ekkei la un duel pe viață 
şi pe moarte. 

Văzând că Jitoku vorbeşte serios, maestrul Zen 
Dokuon a zâmbit şi a spus: „Bătrânul Ekkei a fost 
mereu gata să-şi dea viaţa pentru adevăr. Chiar dacă 
îl vei omori, te asigur că nu-ţi va purta pică. El nu a vrut 
decât să te ajute. Tu nu ştii ce putere are pumnul lui! 
Dacă îl ucizi în duel fără un motiv temeinic, este mai mult 
chiar decât dacă l-ai asasina. De ce nu te întorci acasă 


mai bine şi să urmăreşti să atingi iluminarea? Sunt sigur . 


că vei înțelege astfel cât de bun cu tine a fost Ekkei.“ 

Simţindu-se deodată îmbunat, Jitoku a urmat sfatul 
lui Dokuon şi s-a dus acasă să mediteze. Timp de trei 
zile şi trei nopți el şi-a concentrat întreaga energie şi, în 
final, a reuşit să atingă Marea Moarte Zen, prin care 
barierele ego-ului au fost dizolvate. l 

Jitoku s-a întors apoi la Dokuon și i-a spus: „Acum 
îmi dau seama că Ekkei încă mai loveşte cu pumnul. 


Dacă l-aş fi lăsat să mă lovească mortal, fără îndoială 


că aş fi cunoscut o iluminare şi mai profundă!“ 


de onoare în anul 1866, de către însuşi împăratul 
Japoniei, el a răspuns cu aceste versuri: 


Umanitatea şi legea 


A te ajuta pe tine şi a-i ajuta pe ceilalți: 
acest nebănuit extaz 

este ascultător acasă, loial în public, 
niciodată umbrit de preocupările zilnice. 


Folosul budismului pentru popoare 


Să nu ucizi, şi vei avea viață destulă; 

să nu furi, şi bogăţiile te vor copleşi. 

Cât de frumoase sunt aceste învățături morale: 
ele îmbogăţesc neamurile şi aduc fericire în 
fiecare casă. 


Protejându-i pe ceilalți 


Ce este rău, să nu faci; 

Ce este bine, înfăptuieşte: 

astfel susul şi josul vor fi în armonie, 
binele şi răul nu se vor lupta între ele. 


„Un strămoş a spus că studiul disciplinei 
Zen necesită trei lucruri esenţiale. Primul este o 
credință foarte puternică. Al doilea este 
capacitatea de a trăi starea de uimire. Al treilea 
este o mare hotărâre. Dacă unul dintre acestea 
lipseşte, veţi fi ca un trepied fără un picior. 

Nu am nimic deosebit să vă spun. Recomand 
doar fiecăruia să admită că există în oricare ființă 
o natură esenţială care poate fi percepută, şi că 
există un adevăr esenţial pe care oricine îl poate 
pătrunde; numai în acest fel hotărârea voastră se 
va menţine puternică. Vă recomand să meditaţi 
la aceste afirmaţii. Cineva trezit doar pe 
jumătate, nu poate atinge realizarea ultimă în 
Zen. Este neapărat nevoie de întreaga atenție şi 
întreaga putere de pătrundere.“ 


SETTAN 

